लेखक की पवारी / पोवारी साहित्य संपदा 


१. पवारी ज्ञानदीप - (२०११) 
पवारी बोली भाषा विज्ञान, लोकसाहित्य, शब्दकोश 
२. गूंज उठे पवारी - (२०१७) 
काव्य सञ्रह 
३. दुर्वांकुर - (२०१९) 
कहानी संग्रह 
४. बुलंद करो पवारी - (२०२०) 
काव्य सञ्रह 
५. मोरो काव्य छंद - (२०२१) 
काव्य संग्रह 
I टें ६. पवारी सरित्‌ सागर - (२0२२) 
डा. ज्ञानेश्वर भरे संस्मरण, कहानी, लेख संग्रह 


पवारी सरितू सागर 

माझे ही मत... 
अविचारी, तर्कदुष्ट आणि हेकेखोर मानसिकता धारण करणाऱया कोणासही 
संशोधनाची व प्रबोधनाची अप्सरा वश होऊच शकत नाही आणि ही अप्सरा वश झाल्याशिवाय 
कोणताही विश्वामित्र ऋषीपदाला पोचू शकत नाही. हे त्रिकालाबाधित सत्य नाकारायाचे 
ठरवूनच आपल्या तथाकथित प्रतिभेच्या रथाला घोडयाऐवजी गधे जुंपण्याची मुजोरी 
करणाऱ्यांना डॉ. ज्ञानेश्वर टेंभरे या मूलतः प्राणिशास्त्रज्ञ असलेल्या व निवृत्तीनंतर 
पवारी/पोवारी बोली विषयक संशोधनात्मक साहित्य प्रसवणाऱ्या एका सुविद्य व्यक्तीचे हे पुस्तक 
यथोचित प्रत्युत्तर ठरावे. “'पवारी सरित्‌ सागर” या पुस्तकातील साहित्य वाचून प्रत्येकच 
वाचकाला आपली स्वयंप्रज्ञा जागृत करूनच विचारप्रवृत्त व्हावे लागेल, हे या पुस्तकाचे एक 
वैशिष्ट्यच आहे. शिवाय या पुस्तकातील संस्मरण, कथा, लेख व काव्य रचना वाचून या 
पुस्तकाला “ग्रंथ’ या विशेषनामाने संबोधित करावे, असे या पुस्तकाच्या वाचकाला वाटणे 
क्रमप्राप्त ठरेल. “पवारी सरित्‌ सागर” पुस्तक पवारी / पोवारी बोली चे वैभवशाली ऐश्वर्य 
ठरेल आणि हीच या ग्रंथमय पुस्तकाची विशेषता मला खूप खूप भावली, आवडली आणि इतर 
पाठकांनापण आवडेल. ISBN: 978-93-5693-171-8 


अॅड.लखनसिंह कटरे, | | | 


अध्यक्ष, विदर्भ प्रांत 
ISBN: 978-93-5693-171-8 PCE 0276 र्‌ 200/- 


अखिल भारतीय साहित्य परिषद, नई दिल्ली. 

“मोरो काव्यछंद'' लोकार्पण 


दक्षिणायन महाराष्ट्र साहित्यिक संस्था के कार्यक्रम नागपुर के अवसर पर प्रा. सुरेश 
द्वादशीवार ज्येष्ठ उपन्यासकार, पूर्व अध्यक्ष १) अखिल भारतीय मराठी साहित्य 
महामंडल, २) महाराष्ट्र राज्य साहित्य संस्कृति मंडल, ३) विदर्भ साहित्य संघ, के 
करकमलों द्वारा डॉ. ज्ञानेश्वर टेंभरे रचित पवारी/पोवारी काव्य संग्रह “मोरो काव्य छंद” 
का लोकार्पण सम्पन्न हुआ. 

इस अवसर पर पवारी साहित्य कला संस्कृति मंडल भारत द्वारा पवारी बोली के स्वरुप, 
सृजन, संवर्धन कार्य पर पद्मश्री डॉ. गणेश देवी, भारतीय बोली भाषा अभ्यासक के साथ 
विस्तृत चर्चा हुई। साथ में डॉ. प्रमोद मुनघाटे मराठी विभाग प्रमुख, रा.तु.म. नागपूर 
विद्यापीठ | 

(दैनिक भास्कर १४/१०/२०२१) 


नाम 
जन्मतिथि 

6. बुलंद करो पवारी - काव्य संग्रह (2020) 

बैनगंगा-वर्धा नदी इनको आवती भोवती मुख्यतः खेड़ा पाड़ा मा आमरो 
पवार/पोवार कृषक समाज बसी से। उनकी मातृभाषा पवारी/पोवारी बोली से। 

भाषाविद अना संशोधनकर्ता इनको अनुसार पवारी/पोवारी बोली मूलतः प्राचीन 
बुंदेली की उपभाषा आय पर मालवा प्रदेश मा मालवी , बघेली , निमाड़ी संग घुल-मिल 
गई से। बादमा , मुगल काल मा यन्‌ प्रदेश मा आमरो समाज आयेपर आमरी बोली पवारी 
धिरू-धिरू स्थानीय बोली-भाषाइन संग मिलकर समृद्ध भई से। 

बड़ो दुख की बात मनजे आमरी पवारी/पोवारी बोली दिन-ब-दिन बोलचालमालक 
लुप्त होय रही से। काहेका अजकाल घर्‌-दार्‌ अना बाहेर हिंदी/मराठी/अंग्रेजी आमरी 
जनसंवाद , लिखन-बाचन अना प्रशासन की मुख्य भाषा बन गई से। भारतीय जनगणना , 
२००१ अना २०११ अनुसार आमरी मातृभाषा-पवारी पोवारी बोली हिंदी की उपभाषा 
मुहुन त विराजमान से पर लगभग १०-२० टक्का समाजजन खेडापाडा मा बोल्‌ सेती। वा 
लुप्तप्राय होन को मार्गपर से। पवारी को लिखित साहित्य भी नाहाय त आवनेवाली पीढ़ी 
ला पवारी बोली को रूप देखन अना समजन साति काही अवशेष भी नहीं बचेत अना या 
आमरी सांस्कृतिक धरोहर , पैचान , हमेशा-हमेशा साति नष्ट होय जाये । 

जब्‌ मोला यव कटु सत्य मालुम पडेव त आपुन आपलो मायबोली ला बचावन साती 
प्रयत्न करे पायजे असो मोरो दिलन्‌ कहिस। 

मी मूलतः प्राणीशास्त्र को सेवानिवृत्त प्राध्यापक , पर जिज्ञासा कहो या अंतर्मन की 
कसक कहो , आपलो मायबोली पवारी को सृजन संवर्धन को कार्य मा जुड़ गयेव। पहिले 
पवारी को व्याकरण को विभिन्न स्रोत-इनल्‌ अभ्यास करेव , लोकसाहित्य अना शब्दकोश 
बनायो अना “'पवारी ज्ञानदीप '' किताब सन २०११ मा प्रकाशित करेव। बादमा तीन 
काव्य संग्रह - 

१ . “गूंज उठे पवारी '' सन २०१७मा , 

२. “बुलंद करो पवारी '' सन २०२० मा अना 

३ . ' “मोरो काव्य छंद ' ' सन २०२१ मा प्रकाशित करेव। 

तसोच , सन २०१९ मा दुर्वांकुर यव एक कथा संग्रह भी प्रकाशित करेव। एको 
अलावा , पवारी बोली पर मोरा दुय लेख सुप्रसिद्ध मराठी साहित्य पत्रिकाइनमा प्रकाशित 


पवारी सरित्‌ सागर (३7 डॉ. ज्ञानेश्वर टेंभरे 
no 


भया सेती - १) पोवारी बोली चे स्वरुप ' 'युगवाणी '' मा सन २०२० मा अना २) पोवारी 
ही बुंदेलीची उपभाषा “प्रतिष्ठान '' २०२१ मा. 

एको अलावा सन २०१८ मा पवारी सृजन संवर्धन को उद्देश्य लक ““पवारी साहित्य 
कला संस्कृति मंडल भारत '' संस्था स्थापित कर पवारी साहित्यिक इनको साति सशक्त 
मंच उदयमान भयेव। 

हर साल अखिल भारतीय पवारी साहित्य सम्मेलन , कवि सम्मेलन अना परिचर्चा 
को आयोजन होन लगेव। वार्षिक पत्रिका मा लेख , आलेख , निबंध प्रकाशित होन लग्या। 
यन्‌ पवारी बोली सृजन संवर्धन अभियान की कडी मा ““पवारी सरित्‌ सागर '' यव मोरो 
दुसरो कथा संग्रह आय। 

पवारी सरित सागर मा ३५ संस्करण , कहानी लेख देया गया सेति . इन रचनाइन को 
समाप्ति पर खाली जागा मा १५ स्वरचित कविता देई गई सेति. या पवारी/पोवारी 
बोलीभाषा की मौलिक रचना आमरा कुलदेवता महादेव शिवजी ला अर्पण करी गई से . 
प्राचार्या अलका चौधरी महोदया न्‌ वर्तमान कथा संग्रह की कहानीइनला साजरो बाच, 
समझ कन सटीक प्रस्तावना लिखीन। मी उनको सहृदय आभारी सेव। मराठी, हिंदी , 
पवारी का प्रसिद्ध ज्येष्ठ कवि अँड . लखनसिंह कटरे की सटीक समीक्षा बाह्य मलपृष्ठ पर 
प्रस्तुत से . 

यन्‌ सय किताबइनको माध्यमलक मोरो द्वारा आबवरी ३१५-२० कविता , ५०-६० 
कथा कहानी , काही संस्मरण , लेख , आलेख प्रकाशित भया सेति। मोरी सब किताब्‌ 
““हिमालय पब्लिसिंग हाऊस , मुंबई '' न प्रकाशित करी सेस। मी मनपूर्वक उनको ऋणी 
सेव। सब किताब्‌ वानी '“पवारी सरित्सागर '' को कंप्युटर मुद्रलेखन श्री . रमण वैद्य अना 
श्री चंद्रकांत अटाळकर न्‌ करि सेन। मी उनको खुब आभारी सेव। तसोच मोरो सानिध्य मा 
अनेक ज्येष्ठ अना युवा साहित्यकार आया सेत। मोला उनको प्रत्यक्ष-अप्रत्यक्ष रूपलक 
मदद मिली से। उनको तहे-दिल लक धन्यवाद ! 

नागपुर-४४००२२ 
विमोचन तिथि : ११ दिसंबर, २०२२ Mob.:9096088436 
स्थल : ३रो अ. भा. पवारी साहित्य संमेलन , Email: dotembhare@gmail. com 
पांढुर्णा , जि . छिंदवाडा . 


७९७७ 


र्परर्िििशि्शारशिशिशिशिशिशिणणापरणण0 क e—्——् oy  ्् 
पवारी सरित्‌ सागर C४ डॉ. ज्ञानेश्वर टेभरे 
हि. अ अ्ंब््ग्गे्आ्््््््ााा्््क््ूर्ाा्िब न 


॥ प्रस्तावना ॥ 


रचनाकार अपने भावों को एक लेखनी के माध्यम से आकार देता है। यही रचना 
समाज के नवनिर्माण में पथप्रदर्शक की भूमिका निभाने लगती है। पवार समाज के लिए 
डॉ. ज्ञानेश्वर टेम्भरे जी ने अपने संचित अनुभव से लगातार वाणी दी है। और साहित्य रुपी 
सशक्त माध्यम से लोगों को प्रेरित करने का कार्य किया , इसी क्रम मे आपका यह संकलन 
भी आप सबके समक्ष है। 

आपने ज्वलंत विषय , समस्याओं , अवसरों तथा चरित्र पर लिखा है। समाज से जुडे 
विषयों पर छोटी-छोटी संयुक्त रचनाएँ , आलेख , संस्मरण और कहानी के रूप में लिखी 
है , जिसमें हमें तथ्यात्मक , विश्लेषणात्मक अथवा विचारात्मक संपूर्ण जानकारी मिलती 
है। आपने अपने मन की बातों को स्वतंत्रता पूर्वक दुनिया के सामने बयां किया हैं। साथ ही 
तारतम्यता और क्रमबद्धता का भी ध्यान रखा है। आपके हर एक आलेख में अंत में 
तुलनात्मक विश्लेषण करके निष्कर्ष निकलता प्रतीत होता है। हर एक रचना में आपकी 
साहित्य साधना आपका अध्ययन , शोध कार्य , चिंतन-मनन और विश्लेषण परिलक्षित 
होता है तथा वैचारित स्पष्टता भी है। पवारी भाषा में लिखे आलेख कहानी की भाषा जो 
कि बहुत ही सरल समझ में आ सकने वाली रोचक और आकर्षक है। वाक्य छोटे छोटे है। 
और गंभीर तथ्यात्मक प्रमाणिक विषयों पर कलम चली है जिसमें कल्पना का कोई स्थान 
नहीं है। पवारी बोली का भाषाईक वैभव अलंकृत किया हैं। 

सभी रचनाओं में सामाजिक सांस्कृतिक प्रतिमानो पर आधारित समसामायिक एवं 
व्यवहारिक विषयों पर अपनी लेखनी चलाई हैं। भावी पिढ़ी को अपनी अनुभूतियों एवं 
विमर्श के माध्यम से जोड़ने का प्रयास किया है। 

आपका लेख जब हम पढ़ते हैं, ““सामाजिक सोच '' तो समाज की सच्चाई को 
उजागर करती है। आप कहते है कि - '“सताहा विकसित होन साति तसोच दुसरो ला अना 
समाज ला विकसित करन साति सामाजिक माध्यम इनपर चमकनोलक नही त जमीन पर 
आपली एड़ी चंदनवानी घासनो पड़से '' ठीक इसी तरह , '“बाचो त बचो ' के माध्यम से 
युवा पीढ़ी को आप लेखन -पठन की ओर प्रेरित करते हैं. 

जीवन में अच्छाई बुराई का पाठ पढ़ाती आपकी लेखनी “सुखी जीवन को रहस्य '' 
भी बताती है। सदूव्यवहार बहत ही मार्मिक कहानी जो युवा पीढ़ी के लिए शिक्षाप्रद बन 
पड़ी है। इसी तरह आपकी सभी रचनायें मौलिक हैं। 


पवारी सरित्‌ सागर (५7 डॉ. ज्ञानेश्वर टेंभरे 
हिज अब्ज क्व 


आलेखों को बहुत अधिक विस्तार ना देकर संक्षिप्त में ही कम से कम शब्दो में 
अधिक से अधिक अपनी बात कही हैं। मुझे पूर्ण विश्वास है कि आपकी कही हर बात 
जनमानस को गहन चिंतन-मनन करने पर मजबूर कर देगी अपितु उसे देखने और अनुभव 
करने अपनी दृष्टि प्रदान करेंगी। मन में उतरता हर एक भाव पाठक , ना केवल मष्तिष्क को 
खंगालने बल्कि व्यक्तित्व का भी श्रृंगार करेंगे। 
आपकी लेखनी हमें हमारे जीवन को भीतर तक झांकने का मौका देती है ,जो आपके 
अनुभवों की गुल्लक है। जीवन और उसके अनुभव से जुड़ी ये लेख कहानी और संस्मरण 
बहुत ही रुचिकर हैं, जो हम सबके दिलो-दिमाग पर गहरी छाप छोड़ जाते है। वैज्ञानिक 
विश्लेषण के साथ अपनी बात रखना और युवा पीढ़ी को भी इनसे जोड़ने का प्रयास 
करना आपका श्रेष्ठ-जीवन मूल्यों के प्रति आस्था, भारतीय संस्कृति के प्रति अगाध 
अनुराग दर्शाता है। 
आपने सरल और सहज शब्दों में सूजन कर एक दुरूह कार्य को रोचक बनाया है। 
यही आपकी मुख्य विशेषता है। आपकी उद्या व भावप्रधान रचनाएँ है, जो समाज और 
व्यक्ति से जुड़े हर विषय को छूती हैं। चिंतन और मनन के माध्यम से जो ताना-बाना बुना 
गया , वह काबिले तारीफ है। उसे बिना लाग-लपेट के सरलता से व्यक्त करना उत्कृष्ट 
रचनाकार की छवि दिखाता है। आपकी लेखनी को पढने पर दिल को सुकून मिलता है। 
आपने इस रचना को ““पवारी सरित्‌ सागर '' नाम देकर दिन-ब-दिन समाज से अदृश्य हो 
रही हमारी मायबोली पवारी को साहित्य सरस्वती देवी वाग्देवी को अर्पित कर उसे 
बुलंदिओं पर पहुंचाने का समर्पित कर्तव्य निभाया हैं। 
मै परम आदरणीय डॉ. ज्ञानेश्वर टेंभरे जी के बारे में अपने अनुभव के माध्यम से 
बताना चाहती हूँ कि आप हमारे समाज के लिए साहित्य का एक ऐसा विश्वविद्यालय हैं जो 
हमारे ज्ञान के प्रकाश से रोशन कर रहा है। आपने समाज को एक नई दिशा दी है हम सब 
भाग्यशाली हैं , हम स्वयं को गौरवान्वित महसूस करते हैं कि आप जैसे व्यक्तित्व का हमारे 
समाज को मार्गदर्शन मिल रहा है। लेखनी निरंतर चल रही है , चलते रहें यही मनोकामना ! 
प्राचार्या अलका चौधरी , 
बालाघाट (म प्र.) 


७९७७ 
पवारी सरित्‌ सागर (६० 7 डॉजज्नेश्व टेप... 
थफाशाशाशारशिशिरशिशिशिशिशिशिशिशिशिमशशिश्ण्णा > 


॥ पवारी बोली सूजन एवम्‌ संवर्धन ॥ 


पवारी बोली भाषा महाराष्ट्र के विदर्भ (मूलतया गोंदिया , भंडारा , नागपुर, वर्धा 
जिले) तथा मध्यप्रदेश के महाकौशल क्षेत्र (बालाघाट , सिवनी , छिंदवाड़ा , बैतुल जिले) निवासी 
पवार समाज की मायबोली /मातृभाषा हैं. अलग-अलग क्षेत्रों में इसे पंवारी , पोवारी , भोयरी 
नामसे जाना जाता हैं। भाषाविदों के अनुसार यह हिंदी की उपभाषा मानी जाती है। (विमलेश 
कांती वर्मा १९९५, गणेश देवी २०१३, हेमंत कुकरेती २०१८, अनीक गंगोपाध्याय २०२०)। 
इसे केंद्रीय , महाराष्ट्र , म प्र. की भाषा सूचियों में स्थान प्राप्त है। 
शेरिंग (हिंदु ट्राइन्स एंड कास्ट्स , १९७९) तथा रसेल (कास्ट्स एंड ट्राइब्स ऑफ 

सी .पी .एंड बेरार १९१६) ने पवारों का मालवा से इस प्रदेश में अपनी मातृभाषा साथ लाने का 
जिक्र किया है। जॉर्ज अब्राहम ग्रियर्सन ने ए लिंगविस्टिक सर्वे ऑफ इंडिया, १९१६ में 
पवारी/भोयरी बोलीभाषा को चिन्हित किया हैं तथा उनमें निकटता दर्शाई है। रसेल ने कास्ट्स 
एंड ट्राइब्स ऑफ सी .पी एंड बेरार में कुछ पवारी विवाह लोकगीत अंग्रेजी अनुवाद के साथ दिया 
हैं। सर्वप्रथम सु. बा . कुलकर्णी ने पवारी/पोवारी बोली का भाषा वैज्ञानिक अध्ययन किया और 
पीएचडी प्राप्त कर ''पोवारी बोली '' नामक किताब प्रकाशित की। बादमें पवारी बोली पर 
श्रीमती मंजु अवस्थी ने डीलिट , श्रीमती शारदा कौशिक पवार , श्रीमती भारती शरणागत एवम्‌ 
श्री तुफानसिंह पारधी ने विभिन्न विश्वविद्यालयों में पीएचडी अनुसंधान किया। भाषाविदों के 
अनुसार पवारी/पोवारी/भोयरी बोली मूलतया प्राचीन मालवा की राजस्थानी , बुंदेली , बघेली , 
मालवी , निमाड़ी बोलियों.का अनोखा मिश्रित रुप हैं तथा बादमें पवारों का मालवा से इस प्रदेश 
में स्थानांतर पश्चात स्थानीय गोंडी , झाडी , मराठी , हिंदी , मरारी , लोधनी आदि बोलियों से 
घुलमिल कर उसे नया स्वरुप प्राप्त हुआ है। पवारी बोली मालवा की मानकरी तथा स्थानीय 
हलबा-कोष्टी बोली से बहुतायत मिलती जुलती हैं। डॉ . ज्ञानेश्वर टेंभरे ने पवारी बोली का भाषा 
बिज्ञान , लोक साहित्य तथा शब्दकोश ''पवारी ज्ञानदीप '' किताब (२०११) में सविस्तर प्रस्तुत 
किया हैं। उसी तरह '' पोवारी बोली चे स्वरूप ' ' लेख ' 'युगवाणी '' (२०२०) तथा “'पोवारी ही 
बुंदेली ची उपभाषा '' लेख “प्रतिष्ठान '' (२०२१) इन प्रतिष्ठित मराठी साहित्यिक पत्रिकाओं 
में प्रकाशित किए हैं। 
पवारी बोली की विशेषताएं 
१) पवारी बोली में केवल १० स्वर हैं -अ, आ, इ,ई, उ, ऊ, ए, ऐ, ओ, औ। -हस्व 

स्वर ३-अ, इ, उ तथा दीर्घ स्वर ७- आ, ई, ऊ, ए, ऐ., ओ, ओ है। पवारी 

बोली में अं और अः का क्रमशः अम और आहा ऐसा उच्चारण होता है। 
२) पवारी बोली में केवल २८ व्यंजन होते है - 

स्पर्श व्यंजन - २२- क, ख,ग, घ, च, छ, ज, झ, ट, ठ, ड, ठ, त, थ, द,ध, 

न,प,फ,ब,भ,म, अंतस्थ व्यंजन ४-य,र,ल व और उष्म व्यंजन २ - स, ह 


पवारी सरित्‌ सागर Ce” डॉ. ज्ञानेश्वर टेभरे 
ईऑकशशिशिशशिशिशिशिशिशिशिशिशिशिशिशिशिरशिशिशिणणणाच्क 


४) 


५) 


६) 


होते हैं। 

पवारी में -ण,ळ, श,ष,ज्ञ,क्ष,श्र,ऋ,लु,लृ,ङ, ज वर्ण अस्तित्व में नही हैं। 
ण को न पाणि - पानी, ळ को र (बाळ-बार , सोळा- सोरा) श तथा ष को स (शक्ति 
- सक्ति, वार्षिक - वार्सिक) ज्ञ को ग्य (ज्ञान - ग्यान), क्ष को अक्स (परीक्षा 
परिकसा), श्र को सर श्रीमान (सिरिमान) जैसा उच्चारण करते हैं। बाकी के अंतिम 
छह वर्ण भी उपयोग में नहीं रहे हैं। 

पवारी बोली में विसर्ग - महाप्राण (:) का उपयोग नही किया जाता - जैसे दुःख को 
दुख , स्वतः को सताहा कहते हैं। उसी तरह पवारी बोली में अल्पप्राण का भी 
उपयोग नही होता , जैसे - भूख को भुक, हाथ को हात, दूध को दुद , जीभ को जिब 
कहते हैं। 

पवारी बोली में मराठी में ''व'' का ''ब''' बन जाता है, जैसे मराठी की 

“विहिर ' , विंचु , विज, वाडा , वन आदि क्रमशः बिहिर , बिच्चू , बिज , बाडा , बन 
ही जाते हैं। 

पवारी बोली में कुल ३३ सर्वनाम है - १० मूल सर्वनाम और २३ कर्ता, कर्म , 
करण , संप्रदान , अपादान , संबंध , अधिकार , कारक , आदि रूपांतरित सर्वनाम हैं। 
प्रथम , द्वितीय पुरुष वाचक एकवचनी सर्वनाम - मि (हिंदी में मै) मराठी के मी, 
तथा तु (हिंदी में तु/आप) मराठी के तू की समानता दर्शाता हैं। वैसेही प्रथम , 
द्वितीय पुरुष बहुवचनी सर्वनाम आमि (हिंदी में हम) मराठी के आम्ही तथा तुमि 
(हिंदी में तुम/आप) मराठी के तुम्ही से समानता दर्शाता है। वैसेही तृतीय एकवचनी 
पुल्लींग को 'उ' (वह) तथा स्त्रीलिंग को वा एवम्‌ दोनोंके बहुवचन को वय/वै 
(हिंदी में वे) बुंदेली से समानता दशातिं हैं। 

अनिश्चयवाचक , ' कोन्ही ' , संबंधवाचक 'जसो ,तसो ', प्रश्‍नवाचक का , स्थलवाचक 
“इत्‌ उत्‌' बुंदेली बोली से तथा 'कोन' मराठी से समानता दशति हैं। 

पवारी बोली में हिंदी , बुंदेली जैसे ही केवल दो लिंग - पुल्लिंग और स्त्रीलिंग होते 
हैं। पुल्लिंगी विशेषण में ओकारांत तथा स्त्रीलिंगी विशेषण में इकारांत हो जाते हैं, 
जैसे - पुल्लिंगी - कारो , गोरो , थोड़ो , साजरो , 

स्त्रीलिंगी - कारि, गोरि , थोडि, साजरि 

पवारी बोली में. प्रयुक्त विभक्ति प्रत्यय में सप्तमी का 'मा' गुजराती का, षष्ठी का 
“को ' हिंदी का और चतुर्थी का “ला” मराठी से समानता दर्शाते हैं। 

'दुन' , “लख ', “परा ' , ' आड़पा ' आदि परसर्ग राजस्थानी तथा गुजराती भाषाओं से 
समानता दशति हैं। 

पारी बोली में क्रियापद - एकवचनी 'से', बहुबचनी 'सेत', 'सेती ', 'आय' 
राजस्थानी क्रियापदों से समानता दशाति हैं। 

पवारी बोली में भूतकाल कर्म बघेली भाषा के कर्म से मेल खाते हैं जैसे - लग्यो , 
पड्यो , आदि। 

१२) पवारी बोली में संयुक्त शब्द विग्रहित कर बोले जाते हैं, जैसे- प्रकाश - परकास , 
प्रकार - परकार, कृष्ण - किसन , श्रीराम - सिरिराम आदि। 

वर्तमान में पवारी बोली की बडी दयनिय स्थिति हैं। भारतीय मातृभाषाओं का 
सर्वेक्षण जनगणना अभियान के साथ ब्रिटीश काल से हर १० वार्षिक कालावधी से किया जाता 
रहा है। इन सर्वेक्षणो की रिपोर्टिंग से पता चलता हैं कि जैसे-तैसे हमारा पवार समाज मराठी , हिंदी 
तथा अंग्रेजी सिखने , बोलने , लिखने लगा , धिरे धिरे हमारी मातृभाषा का ऱ्हास होता चला गया । 
वर्ष २००१ की जनगणना संलग्न मातृभाषा सर्वेक्षण सूची अनुसार केवल ४२५, ८४५ (चार 
लाख पच्चीस हजार आठ सौ पैंतालीस) पवार जनसंख्या अपनी मातृभाषा बोलती हैं। एक दसक 
बाद , वर्ष २०११ की जनगणना संलग्न मातृभाषा सर्वेक्षण सूची अनुसार पवारी बोलने वालों की 
संख्या नीचे गिरकर ३२५,७७२ (तीन लाख पच्चीस हजार सात सौ बहात्तर) पर आ जाती है, 
जबकी इस दसक की जनसंख्या वृद्धि दर १७.२० पाईं गई हैं। निष्कर्ष यही निकलात हैं कि 
करीबन ४०-५० लाख जनसंख्या के पवार समाज में १० प्रतिशत के इर्दगिर्द समाजजन पवारी 
बोलते हैं। 

भारत सरकार, गृह मंत्रालय के २०२१-२०२२ की पीपुल्स लिंग्विस्टिक सर्वे ऑफ 
इंडिया सर्वेक्षण रिपोर्ट अनुसार पवारी बोली असुरक्षित स्थिती में पहुंच चुकी है। लँगवेजेस ऑफ 
वर्ल्ड संस्करण ३, वर्ष २०२० अनुसार पवारी/पोवारी बोली को भाषाकोड - 0॥॥॥, |50-639-3 
एवम्‌ उसे असुरक्षित (९१५०९९५) ६6।05- 6 - 8-9 पायदान पर दर्शाया गया है। 

पवारी बोली सदियों से हमारी बोल-चाल की भाषा रही हैं। सनत्योहार , उत्सव तथा 
शादी-ब्याह , १६ संस्कारों , ग्रामीण घरगुती आटा चक्की (जाता), धान रोप-लगाई (परहा), 
बाड़ी-उद्यानिकी पर लोकगीत , लोककथा , लोरी , कहावतें., मुहावरे, उखाने , आदि मिलते हैं , 
किंतु लिखित साहित्य उपलब्ध नही हैं। पवारी बोली बचाना है, उसका जतन करना हैं तो 
जनमानस में प्रचार-प्रसार , भाषाविज्ञान , शब्दकोष तथा विविध गद्य-पद्य साहित्य ग्रंथ निर्मिती 
करना प्राथमिक कार्य बन जाता हैं। इसी उद्देश्य को लेकर पवारी साहित्य कला संस्कृति मंडल 
भारत की वर्ष २०१८ में डॉ . ज्ञानेश्वर टेंभरे , नागपुर के नेतृत्व में स्थापना की गई है। 

पवारी साहित्य कला संस्कृति मंडल के गठन पूर्व यादोराव चौधरी ने ''गीत गंगा ' ' 
(१९९८), “बिहल्या का गाना'' (२००२), अँड. मनराज पटले ने “ भाऊ आता जागो'' 
(२००१) '“त्‌ आता करोना आपलो विकास '' (२००५), “गावो दम दमा दम, नाचो छम 
छमाछम'' (२००८), जयपालसिंह पटले ने “पवार गाथा'' (२००६), ग्रामगीता (२००९), 
““पवारी गीत गंगा'' (२०१०), “गीत रामायण'' (२०१२) '' श्रीमद्‌ भगवत गीतासार'' 
(२०१४), `राजा भोज गीतांजलि'' (२०१५), गोपीनाथ कालभोर ने '“पवारी लोक साहित्य 
काव्य'' (२००६), ''पवारी का आधुनिक काव्य'' (२०११), “पवारी गीत'' (२०१२), 
वल्लभ डों गरे ने '“पवारी लोक साहित्य '” (२०११), ''रुनुक-झुनुक '' (शब्दकोष) (२०११) 
आदि छोटी-मोटी किताबें प्रकाशित की किंतु इन्हें पवारी बोली साहित्य सृजन का व्यक्तिगत 
प्रयास ही कहना उचित होगा। 

पवारी साहित्य कला संस्कृति मंडल भारत के गठन का प्राथमिक उद्देश्य पवारी बोली 
जो पवार समाज की सांस्कृतिक, सामाजिक और ऐतिहासिक धरोहर हैं , उसे ''कथित बोली 


पवारी सरित्‌ सागर C९5 डॉ. ज्ञानेश्वर टेंभरे 

स्वरूप से लिखित भाषा '' स्वरूप मे परिवर्तित कर उसका सृजन , संवर्धन/जतन करना है। 
पवारी साहित्य कला संस्कृति मंडल भारत के गत चार वर्षो के कार्यकाल में पवारी कवी, 
गीतकार तथा लेखक वृंद को जुटाकर साप्ताहिक काव्य-स्पर्धा तथा लेख-स्पर्धा अनवरत चल रही 
हैं। अभी तक २१७ साप्ताहिक काव्यस्पर्धाये , ८५ लेख स्पर्धाये तथा करीबन १९-२० गद्य/पद्य 
किताबों का प्रकाशन हो चुका हैं। ३रो अखिल भारतीय पवारी साहित्य सम्मेलन पांढुर्णा, २०२२ 
में सात नई किताबों का विमोचन हआ हैं। पवारी साहित्य कला संस्कृति मंडल के मंच से 
आजतक २७ किताबों का प्रकाशन हुआ हैं। 
साल २०१८ :: ९) गूंज उठे पवारी (काव्य संग्रह) - डॉ. ज्ञानेश्वर टेंभरे 
साल २०१९ :: २) पवारी साहित्य सरिता अंक - १ - संपादक मंडल, 

३) दुर्वांकुर (कथा संग्रह) - डॉ. ज्ञानेश्वर टेंभरे 

४) पोवारी माय बोली अमर रहे - श्री सी. एच . पटले 
साल २०२० :: ५) पवारी साहित्य सरिता अंक-२, - संपादक मंडल 

६) बुलंद करो पवारी (काव्य संग्रह) - डॉ ज्ञानेश्वर टेंभरे , 

७) गांव शिवार (कथा संग्रह) - श्री हिरालाल बिसेन , 

८) मन को घाव (काव्य संग्रह) - एंड देवेंद्र चौधरी 

९) पोवारी साहित्य मंजुषा (सम्मिश्र) - एँड. लखनसिंह कटरे 

१०) भोयरी शब्दकोष - इंजि . सुरेश देशमुख 
साल २०२१ :: ११) पवारी साहित्य सरिता अंक-३ - संपादक मंडल 

१२) मोरो काव्य छंद (काव्य संग्रह) - डॉ. ज्ञानेश्वर टेंभरे 

१३) पेंडी (काव्य संग्रह) - ऐंड. देवेंद्र चौधरी 

१४) भोयरी संस्कृति - इंजि. सुरेश देशमुख 

१५) काव्य मंजिरी (काव्य संग्रह) - श्री सी . एच . पटले 

१६) काव्य कुंज (काव्य संग्रह) - श्री छगनलाल रहांगडाले , 

१७) काव्य धारा (काव्य संग्रह) - श्री चिरंजीव बिसेन 

१८) गुरु गंगा (काव्य संग्रह) - सौ . फूलवंताबाई जि. चौधरी 
साल २०२२ :: १९) डबल सेंचुरी पवारी काव्य सरिता - सम्पादक मंडल 

२०) पवारी साहित्य सरिता अंक ४ - संपादक मंडल 

२१) पवारी सरित्‌ सागर - डॉ. ज्ञानेश्वर टेंभरे 

२२) थेगरा (दीर्घ काव्य) - ऐड . देवेंद्र चौधरी 

२३) माती की पुण्याई (काव्य संग्रह) - श्री तुकाराम किनकर 

२४) नक्षत्र (काव्य संग्रह) - श्री यादोराव चौधरी 

२५) भवानी माय की पुकार (काव्य) - श्री रामचरण पटले 

२६) पोवार समाज तथा पोवारी बोली - ऐंड . लखनसिंह कटरे 

२७) मोरी बोली जग मा न्यारी - श्री छगनलाल रहांगडाले . 

श्री गणेश वंदना (__) । परारी अरित्सागर तोता से अर्पण 


तैतीस कोटी देव मा पयलो मान । 
पुंजा करे तोरी सब करे गुणगान ॥ 
पिता महादेव अना माय पारबती। 
नमन तोला श्रीगणेश मंगलमूर्ती ॥ 


एकदंत दयावंत चारबेद आचारी । 
लम्बोधर चतुर्भूज हो शस्त्रधारी ॥ 
हे रिद्धी सिद्धी को स्वामी गणापति। 
नमन तोला श्रीगणेश मंगलमूर्ती ॥ 


हे सुखकर्ता दुःखहर्ता विघ्नहारी । 
खाये मोदक मुसापर करे सवारी ॥ 
बेटा शुभ लाभ, संतोषीमाय पुत्री । 
नमन तोला श्रीगणेश मंगलमूर्ती ॥ 


गजानना हो दिव्यतम गजमुखी । 
मांगे सद्बुद्धि अना जीवन सुखी ॥ 
ज्ञान-विज्ञान कला को तू अधिपती । 


नमन तोला श्रीगणेश मंगलमूर्ती ॥ 


पवारी सरित्‌ सागर 


निलकंठ भालनेत्र दया को तु सागर 
चिंता दुःख नाश करे आदिनाथ शांकर 
विश्वनाथ अंबरीश लक नांदू से अंतर्मन 
'पवारी सरित्सागर तोला से अर्पण । 


कालकंठ अस्थिमाला भस्म लेप अंगीकार 
तिन्ही लोक व्याप लेसे चंद्रचुड ओमकार 
कल्पवृक्ष आशुतोष कर्‌ दीन को रक्षण 
'पवारी सरित्सागर तोला से अर्पण । 


नंदिकेश्वर उद्धारक तु अखंड सद्गुणक 
भूतपाल बैद्यनाथ जग को तु संचालक 
आदियोगी ज्ञानदीप आत्म तम कर्‌ पतन 
'पवारी सरित्सागर तोला से अर्पण। 


पिंगलाक्ष भैरव रोद्र रुपी त्र्यंबकं भोलेनाथ 
कृतिवास चीरवास कौशिकी सम शोभत 
कोचदैया नागभूषा करसेस तांडव नाचन 
'पवारी सरित्सागर तोला से अर्पण । 

आमुख 
प्रस्तावना 
पवारी बोली - सृजन एवम्‌ संवर्धन 


श्री गणेश वंदना * पवारी सरित्सागर तोला से अर्पण 


नहानपन की याद्‌ /१ ३ 
मोरी गाव वापसी /१५ 
गुरुमंत्र / १७ 
यव करू का ऊ करू /१९ 
घरकाच लोक पाहना /२ १ 
केक्टस का काटा जब्‌ गड सेती /२३ 
विद्वत्ता को घमंडी - महापंडित/२५ 
कोन खरो ना कोन खोटो !/२८ 
सद्व्यवहार /३ १ 

घर बदल गयो! /३३ 


, गणित की भाषा मा जीवन को अर्थ/३४ 
. घर कोन साति? /३६ 

, बाप मायवानी पदरवालो रव्हतो त../३८ 
. हासो अना भूत भगावो /४० 


नोकरी / खेती / धंदा कोनतो बेस! /४१ 


. प्रभू भक्त को रखवाला/४ २ 

, लोक का कहेत? /४३ 

. हत्ती चलें आपली चाल /४५ 

(१, नहानपन की याद्‌ 


नहानपन की याद जागी का मानूष उनमा खोय जासे. पहिले को जमानो मा 
पहिली पासुन त मॅट्रिक वरी इस्कुल दोस्तभाई मिलजुलकर पैदल जात होता. इस्कुल 
को फाटक को बाजुला बसी बाई उकळी बोर, चारोळी इनपर तिखो-नोन की चटनी 
अना बोरकुट भुरकायकन एक कागद मा देत होती त बोको सवाद अजकाल को 
चायनीज दून सेकड़ो पट जास्त होतो . आमरो इस्कुल को रस्ता मा करवंद, बोर जांभूर , 
चिच, चिलबिलाई, आम्बा का झाड़ पड़त होता. करवंद को झाड दिसेव का काटा 
कुपाटी मालक जायस्यानी करवंद तोडत होता. उनला तसोच तोंड़ मा गुपत होता. वय 
करवंद खुप आंबट रह्मकन भी आमला गोडच लगत होता. आमरा दात कभी आंब्या 
नही. तसोच इस्कुल को मंघू एक चिच को भलो मोठो झाड़ होतो. दुय बजे बिस्त्रांति 
की बीस मिनट-अर्धो तास की घंटा बजी-रे-बजी की आमी चिच को झाड़कन मुंडा सुटत 
परात होता . मोठा टुरा झाड़पर चंघकन चिच्‌ तोडत अना पटपट खाल्या फेकत. आमी 
बी उनला पटपट बेचत होता अना आपलो शर्ट अना पँट को खिसा मा फुगतवरी भरत 
होता . मंग सबजन को खिसाइनकी चिच्‌ एक जाग्‌ जमाकरखन समान बाटत होता अना 
काही पिकी त काही कच्ची नही-नही कव्हतलक खात होता . तसोच रस्तापर बोरीइनका 
झाडू पड़त होता. उनला इस्कुल लक सुट्टी होयेपर वापसी मा झोड़पा मारकन या फांदी 
हलायकन तोड़कन गपागप खात होता. 


उन्हारो को सुट्टी मा गाव महिना- दुय महिना मुक्काम रव्हत होतो. चटनीसाति 
आंबा आनन को मिसलका अमराई जात होता अना खिसामा नोन-मिर्ची की पुड़ी 
लिजात होता. गोटालक या झोड़पा मारकन कच्चा आंबा फोड़कन फोडीइनपर नोन- 
मिर्ची तिखो भुरकायकन मस्त खात होता. आंबा राखनेवालो न्‌ बिचारिस का कसो 
आंबा से त आमी आंबट खट्टो सवाद लेत मिठो से, गोड़ से कवूहत रव्हजन , रखवाली 
वालो काका का तोड्या आंबा झोरा मा भरकन घर्‌ वापिस जात होता . 


मंग मई-जून महिना मा अमराई मा पाड का आंबा धायकन धरनकी अना उनला 
चोखन की अनिखच मज्ज्या होती. माचका आंबा हरदिन अलग अलग जातिका 
गिलायकन जेवनको बेरा भेटत होता. दुपार सोयकन उठेपर टोपली भर आंबा 
चोखजन. आंबा को रस अना धिवारी संगमा बड़ी की स्याक को सवाद अज भी याद 
करो त तोंड ला पानी सुटसे . 


तिखो सग्गो आंबा को रायतो , गोड रायतो को मौसम आवत होतो. आमी एक 
आंबा की चार फोडी करकन गोही बाहेर कहाडकन मिरची मसाला भरत होता . पहिले 
चटनी को सवाद लेय कसी से मुहुन प्रमानित करत होता . करवंद अना कटहर/फनस को 

भी रायतो टाकत. यन्‌ सिझन मा आंबा की स्याक भी खुप गोड़ लगत होती. 


यनच उन्हारो को सिजन मा हतार का पापड , बख्खल लाट्या पापड अना किसम- 
किसम का पापड बनत होता. आमी परसा का मोठा-मोठा हिवरा पान परसाडी जायकन 
आनत होता. पापड को उकडेव पीठ घीव, लोनी या रायतो को तेल संग खानो मा खुप 
मज्या आवत होती . यनच पिरियड मा बाड़ी की जांभूर पिकत. उनला बेचो अना खाव 
असी मज्जा लेत रव्हजन. 


पहिले को जमानो मा भेदरा, आम्बा , बगन , बरबटी , गवारसेंग , करुला , भाजी , 
कुकसा , बालसेंग वगैरा अनेक परकार की खुल्‌ टाकत. आमी वहां भी मदत करत 
रव्हजन. 


उन्हारो मा बिह्या का सब नेंगदस्तुर होयेपर जेवनसाति बुलावनो रव्ह. जेवन मा 
सुवारी वोकोपर एक चम्मच बाटी-साखर अना एक चम्मच घीव, संगमा उळीद का 
बीचमा छेद वाला बळा, भात, दार, भटई-आलु की स्याक, कांदा अना नोन वाढत. 
पंगत को जेवन रव्ह. सबजन संगच जेवन बसती अना उठती. पानी पिवन आपली 
गिलास लिजानो पडत होतो . जेवन होयेपर पान-सुपारी मिलत रव्ह. असी केतरीतरी 
नहानपन की जब्‌ याद्‌ आवसेत त मानूस यादहिन मा आनंद लेत घंटोनघंटा खोय जासे ! 


७७७ 
मी किसान 


अन्न उदावनो से ध्येय मोरो 
जनजनार्दन को पोट भरनो । 


मी गाव - खेड़ा को येड़ा 
चापलुसी आव्‌ न मोला 
मेहनत जाने मोरो चोला 
खपन पानी मा मोरो डेरा । 


खेतीबाडी मोरी कर्मभूमि 
नांगर बखर को मी धनी 
गाड़ो-खासर की सवारी 
बैल-खाट्या मोरा संगाती । 


“कोन का कसे” नही सोचो 
एकदुजो की बुद्धी ना तोलो 
करनोच से तं सद्कर्म करो 
दुसरो ला बदनाम ना करो। 


मायबोली बोलन ना लाजो 
आपली बोली पैचान जानो 
पवारी/पोवारी लिखो-पढो 
आपली मातृभाषा न त्यागो । 


लोग पागल पैसा को मंघं 
मी धान कं खेती मा दंगं 
लोग पागल सत्ता को मंघ 
मी भूखो-प्यासो को संगं। 


मोला न सपना प्रसिद्धि को 
मी किसान “कर्म” धर्म मोरो 


बावनकसी सोनोला न डर 
केतोच आग मा गरम कर 
संस्कार कसे तु भलो कर 
सद्कर्म देसे अच्छो फल 

मी पांचवी पासुन त अकरावी हायर मेट्रीक बरी जे एम. हायस्कूल मेन ब्रांच 
अना बि .एससी . धोटे बंधू सायंस कॉलेज गोंदिया मा सिकी सेव. हर साल परीक्षा भयी 
रे भयी का आमि गावकरी मित्र एप्रिल को आखिर आपला कपडा-लत्ता झोरा मा 
भरकन हासी-खुशी लक पेसेंजर रेलगाड़ीलक तिरोडा साती रवाना होत होता. टिकिट 
लेयकन प्लेटफार्म पर कोनी आपलो ओरखी को भेटसे का मुहुन लोक इनला निहारत 
रवजन . कोनी भेटेव रे भेटेव का नमस्कार चमत्कार करस्यानी गप्पा-गोष्टी मा एतरा रम 
जात होता का गाडी स्टेशन पर आवताच होश आवत होतो. दुहीजन संगच गाडी मा 
चंघत होता , सीट मिली त बसत होता नही त कभी बीच मा रेटत-ठुसत उभा रवत होता. 
कभी-कभी रेलगाडी को दरवाजा मा सीढ़ी पर पाय पखारकन बाहेर को रम्य नैसर्गिक 
नजारा देखत सफर करत होता . इस्कुल-कालेज को धकधकी लक छुटकारा पायकन गांव 
जान की खुशी मन मा खुब खिलखिलायकन हासत-नाचत रव्ह. बोको मा हिवरो कुंज 
गंगाझरी-काचेवानी जंगल को मनभावन नजारा अना गुडऱ्या आंबाइन को फललक 
लद्या झाड़ त अचानक गाय, भस, सेरी को करप देख मन प्रसन्न होय जात होतो. असो 
माहौल मा सिलिमा का गाना भी गावन की अनिखच मज्या होती. गरम झकार, 
घामलक चिंब आंग अना गर्दी सब सुहावनीच लगत रव्ह , काहेका मन मा गाव जान की 
अपार खुशी डोलत रव्ह ! 

गाडी को डब्बा मा कोनी मुंगफल्ली वालो त कोनी मिसर वालो चंघ्‌. कोनी 
चिक्कीबालो त कोनी फुटानावालो , कोनी पिपरमें ट-बिस्किटबालो त कोनी बिडी-सिगरेट 
वालो आवत अना जात रवत. पर सबमा मोला लुसलुसीत पानीभरी ककड़ी की फोड़ 
अना उनपर नोन-मिरची-जिरो बाली लाल-लाल रंग की चटनी खुप भावत होती. चार- 
आठ आना की ककड़ी खायकन दिल खुश होय जात होतो . गोंदिया-तिरोड़ा बीच मा दूय 
स्टेशन पड़त होता. काही लोक उतरत त काही लोक चंघत . चेंगरा-चेंगरी होत रव्ह . कोनी 
को हात लग्‌ त कोनी की छाती त कोनी की पाठ त कोनी को गाठोड़ा, कोनी की पेटी- 
डबा नही त कोनी की टोपली-ओरगा ! 

कभी-कभी झगड़ा-रगड़ा त कभी-कभी मारामारी भी सीट साती होय जात 
होती . असो धक्काबुक्की को बिकट वातावरण मा राजनीति पर भी खुब वाद-विवाद, तु-मे 
होत रव्ह. तब्‌ बिसलेरी की चाल नोहती. घरलक आपलो संग पानी लिजान की भी 
परथा नोहोती बीच मा ठेसनपर गाड़ी रुकताच आपलो झोरा सीटपर मंडायकन आजु- 
बाजुवालोला सांगस्यानी धावत-धावत प्लेटफार्म उतरकन नलकन धावत होता. वहां भी 
बटा खुब भीड़ रव्ह. जबरदस्ती घुसस्यानी आंजुर नलखाल्या ठेय पानी गटागट पिवत 
होता अना पियकन भयो रे भयो का आपलो डब्बा को गेटकन धायकन आपली सीटपर 

बसत होता. चहावालो डब्बा मा फिरत रव्ह, बोला बुलायकन काच की गिलास मा चहा 
चार आना मा लेयकन चुसकी मारत पिवत होता . 

“मी मेट्रीक की परीक्षा देयकन आपलो मेंढा गाव्‌ जाय रही सेव” सांगनो मा 
खुप मज्या आवत होती जसोका मि हिमालय को शिखरपरच चंग गयेव , एवरेस्ट काबिज 
कर लेयेव ! 

गरम हवा, घाम, गर्दी , हल्ला-गुल्ला को काहिच फरक पड़त नोहोतो. मन 
खुप प्रफुल्लीत रव्ह. आखिर तिरोडा ठेसन आयो का झट-पट उतरकन टांगावालो ला 
आठ आना देयकन बसस्टें ड जात होता. सब आपआपलो गाव साती बस , कारी-पांढरी 
टॅक्सी या जो मिले वन्‌ साधनलक आपलो गावकन निंघत . मोला मेंढा-सुकड़ी की बस 
की रस्ता देखता देखता अंधारो होय जात होतो . कभी-कभी गोंदियालकच येतरी भरकन 
आवत रव्ह का पाय ठेवन जागा रव्हत नोहोती . असी गंभीर परिस्थिति मा मंग एक-दुय 
किलोमिटर पयदल जायकन सुकड़ी नाका जात होतो. कोनी आपलो गाववालो को गाड़ो 
खासर भेटेपर वोकोपर बसकन जात होता त कभी पेदलच अंधारी रात मा एकटो ला 
पेदल जानो पडत होतो . ओघर आवताच भूत को भेव मनमा ठुसत रव्ह त बजरंग बली 
ला यादकर हनुमान चालिसा मनको मन मा गुनगुनावत रव्हजन . चोर हुचक्काइनको भी 
लुटपाट, मारझोड़ को भेव लग्‌. “मंघ्‌ देखनकोच नही अना फटाफट चलनको” यव 
नियम पालन करत आखिर गाव , घरदार पोहुचकन निस्वास लेत होतो. 


BBD 


सोचो जरा! 
संवेदनाच नही बची त बचेव का खानो पिनो ना चल देनो कर्म का 
रिश्ता असो ठेवन को अर्थच का? यव करन साति जन्म लेयात का? 


का खोयो ना देयो ना पायो का मनौती मांग मंदिर मा चढावा का 
रिश्ता मा यव हिसोब पायजे का? भुखो ला कभी जेवन देयात का? 


धन जींदगी मा खुप जमायात का उसरोन संग ठेवू सेव अपेक्षा का 
त संमान भी काही कमायात का? काम कभी दुसरोको आयात का? 


यव ना मिल्यो, ऊ ना मिल्यो का 
देयात काही त याद आवसे का? 

जा 


मी गाव क इस्कुल लक चौथी पास भयेव ना मंग मोला पाचवी साथी 
जे .एम . हायस्कुल पुना टोली गोंदिया पठाईन। काही दिवसमाच मोरो वर्ग का तीन-चार 
टुरा दोस्त बन गया। जसा जसा दिवस जात गया नवो नवो टुराइनसिन दोस्ती होत गई 
संग्‌ संग्‌ इस्कुल जानो-आवनो , होमवर्क करनो, सिलिमा, गणपति, दुर्गा देखनो, 
हिंडनो-फिरनो होन लग्यो। मी दोस्तभाई संगू घुलमिलकन आता चांगलो रम गयेव 
आता गाव की ख्याल आवनो ना उठेव सुटेव गाव जानो बंद भयेव। पाचवी की परीक्षा 
भई। मी पहिलो नम्बर लक पास भयो। मोला खुब खुशी भई। उन्हारो की सुट्टी भेटी, 
गाव्‌ आयो। बिह्या बरात, खानपान, खेल-कुद मा सुट्टी कसी गई काही पत्ताच नही 
चलेव। 


मंग एक दिवस गावलक तिरोरा आयेव, पेसेंजर रेलगाड़ी धरेव ना गोंदिया 
आयेव। इस्कुल सयवी क वर्ग मा लिखाई-पढाई सुरु भई। यन्‌ साल्‌ मोरा जुना 
दोस्तभाई बी मोरो संगू सयवी क वर्ग मा सिकन आवत। आमरो गुरुजी हर बार मोरो 
उदाहरणा देत दुसरों विद्यार्थी इनला समजावत कव्हत का देखो खेडालक आयकन, 
किराया को खोली मा रयकन, आपलो सयपाक-पानी , कपडा-लत्ता सोताहा करकन उ 
कसो पहिलो नम्बर लक पास भयेव अना तुमला सब घर-दार परिवार ना सुबिदा रयकन 
बी चांगलो मार्क लक पास नही होय सक्यात। रोज-रोज असो कव्हन को परिणाम असो 
भयो का मोरा सब दोस्त धिरू-धिरू मोर्‌ सिन दूर होत चल्या। कोनी मोर्‌ संगू धडगत 
को बोलत नोहतो। इस्कुल सुटी का मोरी बाट न देखता निसट जात होता। स्कॉलरशिप 
स्पर्धा परीक्षा की बी कोनी न मोला फॉर्म भरन की तारीख नही सांगीस। आपुन चुपचाप 
फॉर्म भर टाकीन अना मोला बटा पत्ताच नही चलेव! उ त बेस भयेव का प्रधानगुरुनच 
मोला एक दिवस आपलो आफिस मा बुलायकन सांगिस। 

मी जन्‌ देखो तब्‌ इस्कुल मा एकटो-एकटो उदास रव्हत होतो। या बात मोरो 
गुरुजी को ध्यान मा आई। दुपार को छुट्टी मा उनन्‌ मोला चपरासी पठायकन बुलाईन ना 
खबर लेईन का मि काहे आजकल गुमसुम उदास एकटो-एकटो रव्हसु? मी फटाफट 
कहेव गुरुजी ला का “तुमि बारबार वर्ग मा मोरो पहिलो नम्बर को उदाहरण नोको देत 
जाव। मोरा सब संगीसाथी तुट गया। मोरोसिन कोनी बोलन, चलन, फिरन , खेलन , ना 
अभ्यास करन ला कन्नी काटसेत। मि एकटो पड़ गयो। ” गुरुजी बी मोरो आयककन सट 
भय गया। काही बेरा मा मोरो पाठपर हाथ फिरावत कव्हन लग्या “यब मानुस को 
जनमजात स्वभाव से का जो आपलो पुढ जासे बोको संग्‌ मंघ्‌ रह्मा लोक दूरी 
बनावसेत। तोला खुप पुढू जानको से। आपलो मन मा दुजो भाव कटुता वुनको बद्दल न 
आनता खंबिर बनकर पुढू जाये पाहिजे। ” मंग गुरुजी कवन लग्या - “मी तोला एक 

गोष्ट साग्‌ सु, तोरो गाव मा मोठी गली अना नहान गली रहे। मोठी गली मा अमीर 
लिख्यापढ्या प्रगतिशील लोक ना नहान गली मा गरीब , अनपढ लोक रव्हसेत। नहान 
गली का लोक आपलोच जगमा जग्‌ सेत। नौकरी कर्‌ सेत, दारु पिवसेत , सनत्योहार , 
जतरा, मंडई, नाच गानामाच खुश रव्हसेत। उनको जग वोतरोपुरतोच रव्हसे। उनला 
मोठो गली वालोहिनसिन काही लेनदेन नही रव्ह। सम्बन्ध बी नही ठेवत। उनला उन 
माको कोनी पुढू गयो अजिबात पसंद नही आव्‌। वय वोकोसिन रिस्ता तोड़ देसेत। 
उनकी बुद्धि सिमित रव्हसे। अहंकार भारी बजनी रव्हसे। उनको जीवन नहान सो डबका 
को मेंडक सरिखो रव्हसे। आपुन न्‌ उनको बिचार करनो सोड देनको। आपलो संग्‌ - 
पुढ धावनेवालोइन संग धावनको। उनला आपला दोस्त बनावनको अना खुश 
रव्हनको। ” यव गुरुजीको उपदेश मोरोसाठी जीवन मा पुढू जानको गुरुमंत्रच बन गयो। 


९७७ 


हैप्पी जिंदगी 


हर-रोज हर-दम खुश रहे पायजे 
दिवस रहो या रात मुसकुराये पायजे । 


बेरा आवसे जासे, जसी बोहसे हवा 
सुख रहो या दुख, मन खुश रहे पायजे । 


कोनी काही कहो, “ठिक से' कहे पायजे 
भलो कहो या बुरो, 'धन्यवाद' देये पायजे । 


कहे घोड़ा ला गधा तरी माने पायजे 
आपलो ज्ञान नही कबी बाटे पायजे । 


सामने या मंघं की निंदा, सुने पायजे 
निंदक ला आपलो 'यार' बनाये पायजे । 


उद्देश्य पूर्ति साति कर्तव्य निभाये पायजे 
उठेछुटे आपलोच पोंगा नही फुंके पायजे। 


हैपी मॉनिंग, नून , इवेनिंग, कहे पायजे 
हर एक संग आपलो आनंद बाटे पायजे । 


ये असा सोपा नियम-धरम पाले पायजे 
हेप्पी जिंदगी हासत-हासत गुजारे पायजे। 

ब यव करू का ऊ करू 


या बात बोहत जुनी आय. तब्‌ मी नागपुर विद्यापीठ को स्नातकोत्तर 
प्राणिशास्त्र विभाग मा प्राध्यापक मुहन कार्यरत होतो. मोरो एक पीएचडी शोध- 
विद्यार्थी विनोद देशमुख मोरो चेंबर मा परवानगी लेत अंदर आयेव. मोरो सामने 
निशब्द उभो देख मीच बोला प्रश्‍न करेव - “बोल का प्राब्लेम से? इलेक्ट्रॉन 
मायक्रोस्कोप , स्पेक्टोफोटोमिटर का इलेक्ट्रोफोरेसिस को?” ऊ बोलन लगेव - “नही 
सर, यन्‌ इन्स्ट्रमेंट इनको काही प्राब्लेम नाहाय.” लगेच मी दुसरो प्रश्‍न करेव - “मंग 
कोनतो प्राब्लेम से?” ऊ कव्हन बसेव - “सर, थेसिस को काम फायनल स्टेज मा चल 
रही से. पुरा आबजरवेशन अना उनको स्टॅटिस्टिकल एनालिसिस भी पुरो भय गयो. 
ग्राफ भी तयार कर रही सेव. काही फोटोग्राफी भी निपट गयी से, अना आखरी 
डिस्कसन को चॅप्टर लिखनो सुरु से. सब काम, काही अडथरा नही आयो त पुरो 
थेसीस एक महिना मा तुमला तपासन देय देऊन. मोरो प्राब्लेम ठुसरोच से.” मी जरा 
तेज आवाज माच खबर लेयेव - “मंग तोरो मोरोकन आवन को कारण?” त आखिर 
मा बोलन लगेव का, - “सय महिना पहिले मी भारतीय वन्य सेवा परीक्षा मा बसेव 
होतो. अज बोको निकाल आयेव. मी पास भयेव. तसोच मोला १५ दिवस बाद 
कोयम्बलुर ला एसीएफ की ट्रेनिंग कोर्स जॉईन करन को पत्र भी आई से. त सर, मी 
खुब द्रंद की स्थिति मा सेव. आता तुमीच मोरो मार्गदर्शन करो, मी का करु?” 

बोको यव भ्रम परखताच मी बोला पहले शुभकामना देयेब अना सांगेब - 
“मी तोला एक मोरो नहानपण की किस्सा सांगसु. मी एक दिवस पिपरमेंट लेनसाति 
सिंधी को दुकान जानसाति फाटककन गयेव त मोला दादाजी धड़ी (बैठक) पर बस्या 
दिस्या . दाजी काका संग काही गप्पा मारत होता. मी ध्यान देयकन आयकेव त दाजी 
काका कवत होतो- “का सांगु भाऊ, धानमा खुप कचरा भयी से. बांधी मा मानुस घुसे 
त दिस नही सकू, मानुस का करे काही समज मा नही आव्‌.” दादाजीन्‌ बोला सल्ला 
देइन - “जाय तुरत धान उखाडकन फेक दे.” दादाजी की सल्ला आयकताच दाजी 
काका त काका, मी भी जोरलक हास पड़ेव होतो. दादाजी दाजी काका ला कव्हन 
लग्या , “ अरे उत्तर त तोरोच जवर से मंग उसीर कायला, लवकर तन काहाडनो सुरु कर 
दे.” दुसरोच दिवस दाजी काकान्‌ कचरा निंदनो सुरु करिस! या कथा आयकताच 
धाडकन ऊ टुरा उभो भयो अना कवन लग्यो- “सर तुमरो इसारो मोरो समज मा आय 
गयेव . मी पहिले थेसिस को काम दिवस-रात मेहनतकर पुरो करसु अना मंग ट्रेनिंग पर 
जासु.” 


वन्‌ थेसीस को पुरो काम करकन मोला कोयंबतुर जानको पहिले सोपिस . मी 
जसो समय मिलेव तसो तपासेव. काही जाग्‌ सुधारना करेव त काही जागू बोकी 
समीक्षा बदलकन नवी समीक्षा लिखेव. सय महिना को बाद ऊ दिवारी मनावन एक 

हप्ता को सुटीपर नागपुर आयोव, आवताच मोला भेटेब. मी बोला सब सुधारना 
समजाय देयेब. अज ऊ पीएच डी पदवीधर को संग-संग कंजर्वेटर ऑफ फॉरेस्ट को 
मोठो पदपर से ! 

आमी बोहत बेरा “का करे पायजे” येको दुविधा मा रव्ह सेजन. कभी कभी 
उच्च शिक्षण कौ पदवी जसी एम .एससी . को परीक्षा अना युपीएससी को परीक्षा संगच 
आवसेती अना मन मा तुफान उठसे, “का करु अना का नहीं.” “तब्‌ प्राधान्य 
युपीएससी परीक्षा ला देये पायजे” यव मोरो सल्ला रव्हत होतो. काहेका आपुन 
करिअर बनावन शिक्षण लेसेजन . मंन अगर करिअर बनावन की संधी आपलो जवर 
चलत आयी त बोको स्वागत करे पायजे. बोला पहिलो प्राधान्य देये पायजे. पदवी यव 
औपचारिक शिक्षण को भाग आय. करियर यव जीवन को ध्येय आय. ए दुही गोष्टी 
जीवन मा कभी दुय टोक पर रव्हसेत त कभी समांतर रेसा वानी रव्हसेत. नसीबवान 
क्वचितच जिनला दुही संगमा भेटू सेत. बोहतसा बी .ई., एम टेक. एम .बी .बी .एस 
एम .एससी ., एम .काम , पदविधर अज प्रशासनिक पदपर सफलतापूर्वक नोकरी कर 
रह्मा सेती . जेन्‌ शिक्षण शाखा मा पदवी लेईस ऊ वोनच शाखा मा जीवन मा सफल 
होये असो काही नाहाय. 

काही लोक छंद मा एतरा पागल होय जासेत का मिली नोकरी सोड देसेत . 
छंदलक परिवार नही चल्‌. परिवार चलावन पैसा लगसे. असोमा जहां आर्थिक 
दुष्टीलक समृद्ध होनको मार्ग चुननोमाच शहानपणा रव्हसे. करिअर छंदमाच करनो 
असो जरुरी नही. छंद यव मानुस को व्यक्तिमत्त्व को एक भाग से. पैलु से. एखाद 
अलग क्षेत्र की नोकरी करत भी आपलो छंद सम्हालता आवसे. मुहन प्राधान्य को 
पाठलाग यवच यशवंत होनको रस्ता से, गमक से यव समजे पायजे. जीवन मा 
आर्थिक स्थैर्य, कौटुंबिक जबाबदारी , सामाजिक प्रतिष्ठा , ध्येय्य , प्रगति सब एक को 
मंघ एक जुड्या सेती. उनला प्राप्त करन आड़ मा आवनेवालो दोष इनको निवारण 
करनो जरुरी रव्हसे. बोको समय समय पर “सेल्फ ऑडिट” करे पायजे. आपलो ध्येय , 
चरित्र अना कार्य कुशलता, दक्षता मजबुतिलक ठेबनोमाच सफलता का फूल 
खिलसेत , यव सदा ध्यान मा ठेये पायजे . मेहनत सफलता को मेरुदंड से. 

मी आपलोपरलक आपलीच कथाकहानी सांगसु. मी पहिली, दुसरी मोरो 
गाव मेंढा पासुन तीन मेल दूर सुकळी को इस्कुल दररोज. पैदल आवनो जानो करत 
सिकेव. पाचवी पासुन मॅट्रिक बरी सिविल लाईन घर पासुन जे. एम. हायस्कुल पुना 
टोली गोंदिया को हररोज पैदल चलकनच शिक्षण लेयेव . बी.एससी . , एम .एससी . 
पीएचडी सायकल चलावत पुरी भयी. बोनो जमानो मा पटील का टुरु जास्तचजास्त 
मॅट्रिक, स्नातक होय प्राधान्य शिक्षक नोकरी ला देत होता. काही बापदादा को बाडा 
अना खेतीमाच खुश रव्हत. मोला जीवन मा काही तरी नेत्रदीपक कामगिरी करन को 
ध्येय होतो. वा मोरो दादाजी की इच्छा होती . वोन्‌ मंशा खातिर मी चलत गयो , चलत 
गयो अना जेकी कभी कल्पना भी करेव नोहतो ऊ सब यश भगवान न्‌ मोरो झोरा मा 
भर देईस . 

युवा वर्गला भी मोला यतरोच सांगनो से का ध्येय जीवन मा ठेय, मेहनतकर 
बिना डगमगाये पुढू चलत रहो , सफलता तुमरा पाय चुमें . 

(५) घरकाच लोक पाहुना 


मी हरदम वानी अज भी सकारी सय बजे फिरन ला बाहेर पडेव त रस्ता मा 
मोरो मोहल्ला को समवयस्क ओंकार बोवाडे भेटेव। वन्‌ बोलता बोलता मोला 
बिचारिस- “आपके मेहमान चले गये?” “मेहमान कौन मेहमान?” यकदम नकरत 
मोरो तोंडलक निंघ पडेव। बोवाडे कव्हन बसेव - “अपना दुधवाला बता रहा था कि 
आपके यहां बहोत मेहमान आये हये हे और इसलिए वहां आधे लिटर की जगह दो 
लिटर दुध देना पडता है, सो आज मेरे पास आपके लिए अतिरिक्त दुध नही है। 
कहेव - “हां मेरे बेटे, बहू , पोते, पोती कोरोना हटने के बाद, दो ढाई साल बाद आये 
हुए है। ” 


असीच घटना चार साल पहिले घडी होती। मोरी माय गावलक आमरो यहान 
नागपुर आई होती। घर्‌ झाडू-पोछा करनेवाली बाईन्‌ मोरो नवरी ला खबर लेई होतिस - 
“कोन पाहोनी आल्या आहेत?” मायन्‌ आयकताच - “हो आम्ही आता पाहने 
झालोत। राज सुनेचा झाला। ” कव्हत बोहत खरी-खरी सुनाई होतिस। मोरी बायको न्‌ 
चुपचाप सुन लेई होतिस। उनका सब आरोप सहज झेल लेई होतिस। आखिर माय 
थोड़ी शांत होये पर बोला समजावत सांगिस का “माय , बाई ला का मालुम आपलो 
रिस्ता? वा अनजान से।” तब कहीं माय बात समज शांत भई होती! 

तसोच अज “मेहमान ” शब्द आपलोच बेटा, बोह , पोता , पोती को बारा मा 
आयकताच मोरो गरो मा अटक गयेव। मोरो मन ला यव शब्द नकरत चुभ गयेव। 
ओंकार बोवाडे की का गलती? बोला अना दुधवालो ला कोन आया सेति, का 
मालुम? सच त यवच से का आजकाल आधुनिक युग मा आपला टुरूपोटु पाहनाच 
बनकर रहा गया सेति। बारा महिना मा चार-आठ दिवस का पाहना बनकर घर्‌ आव्‌ 
सेति! बाहेर का अडोसपडोस का लोकहिन साति त वय पाहनाच सेति! 

मोरो मन टुरुपोटु इनको जुनी यादहिन मा भटक गयो। नहान होता तब्‌ भी 
आफिसलक घर्‌ स्कुटरलक पोहचताच जवर धावत आवत, स्कुटर पर बसकन दुय- 
तीन चक्कर मारेबरिना मानत नोहता। बीच मा चाकलेट, खिलौना, कोल्डड्रिंक 
आईसक्रीम साति हट्ट धरत। घरभर मंघ्‌-मंघू फिरत। अभ्यास करावनो मा बोहुत समय 
निंघ जात होतो। संग मा खेल खेलत। दिवसभर की थकान घर पोहुचेपर टुरुपोटु ला 
देखताच छू मंतर होय जात होती। 

धिरु-धिरु टुरुपोटू प्रायमरी इस्कुल लक हाईस्कूल गया , कालेज सिकन दुसरो 
शहर गया अना नौकरी-चाकरी ला लगताच पंछीवानी घरलक उड़ गया दूर-दूर ! मंग 
बिह्या भयेव, टुरुपोटु भया! आपलो बायको टुरुपोटू की आपली दुनिया मा बय रम 
गया ! 

उनला मायबाप की याद साल मा दुय-चार डाव आवनला उनला व्याकुल 
करसे अना वय बिचारा आव्‌ सेति जसा प्रवासी पक्‍सी दुनिया को एक कों टालक दुसरो 
कोंटा , एक देशलक दुसरो देश मौसम परख हर साल धावत आव्‌ सेति। 

चार-पाच दिवस पासुन घर गदबदाय गयो होतो। गपसप , खानपान , नातिइन 
की गदामस्ती मा कसो समय जासे काही पताच लगत नोहोतो। अज उनला दिवस- 
बुडता साढ़े सात बजे को गाड़ी लक जानको से। सब आप आपलो सामायन की पैकिंग 
मा व्यस्त सेति। इत्‌ उत्‌ अफरातफरी मची से। कोनी मोजा ढुंढ से त कोनी रुमाल ! मी 
मुकदर्शक बन सब देखत होतो। मोरी बायको रांधन खोली मा यव-तेव खाजो-खटकुला 
बनावनो मा दंग होती ! 

टॅक्सी आई सामान डिक्की मा भरिन , सबन्‌ पाय लगिन, फोटो काहाडिन , मंग 
टॅक्सी मा बस्या अना ओझल भया। आमी मन को मन उदास भया। मोरी बायको 
बोहुत बेरावरी आसू पाडत रही ! मीन्‌ दरवाजा बंद कर्यो , पलंग पर सोया अना न जाने 
कब्‌ जप लगी ! 

दुसरो दिवस सकारी मी फिरन गयो त ओंकार बोवाडे भेटेव। मी बोला 
एकदम कह्य बसेव- “कल रात मेहमान चले गये !” 

फिरकन वापिस आयेपर मोरी बायको चाहा पिबता पिबता कव्हन लगी - 
“घर आता घरवानी नही लग्‌। काटन-चाबन धावसे। एक हपता पासुन मन केतरो खुश 
होतो पर आता उदास भय गयो। आपलो जवर बस आता यादच रह्य गई!” 

मी बोला समझावत कहेव - “आमी भी त आपली जिंदगी सवारन आपलो 
मायबाप, भाईबंद सोडस्यानी खेड़ा लक नागपुर आया। बय भी आपलो भविष्य 
बनावन साति पुना, बेंगलोर गया। वय आपली जींदगी की उची उड़ान भर रह्या सेति। 
आपलो ला उनकी प्रगति देख खुशी होये पायजे। सब ऐश्वर्य प्राप्त कर खन भी वय 
आपलो ला, आपलो मायबाप ला बिसऱ्या नही! उनको ऐश्वर्य मा आपलो ऐश्वर्य छुपी 
से। उनको मन मा आमी बस्या सेजन मुहुन त जब्‌ भी उनला समय मिलू से, वय 
उड़ायकन आमरो जवर आय जासेति। आपुन न उनला आशीर्वाद देत रहे पायजे - 
“ज़हां भी रहो खुश रहो। ” वोतरोमाच टुरा को माय ला फोन आयेव - “आमी आपलो 
घर्‌ सुखरुप पोहुच गया, माय। दादाजी ला सांग देजो। तुमरी तब्बेत बिघड़ी त तुरत 
फोन करो। ” उनकी बात सरे पर मायन्‌ हासत-हासत कहीस - “बेटा जहां भी रहो खुश 


रहो | ११ 


पवारी सरित्‌ सागर प्र डॉ. ज्ञानेश्वर टेभरे 
थणणाश?शि॑िशिशणशिशिशिशिएशिशिशिशिशशाश्श्णा > 


के 'केक्टस का काटा जब्‌ गड सेती 


आमी दुय भाई , एक बहिन अना माय-दादाजी असा परिवार मा सय जन। दादाजी 
को धंदा खेती, ३२ एकर धानारी अना ०८ एकर उन्हारी। रव्हन ला पुरखाइनको 
बांधेव वाड़ा। गांव मा मान सन्मान होतो। ४-५ बैल जोडी, ५-६ भसी अना १०-१२ 
गाई। ५-६ नोकरचाकर अना घरकाम साति ३-४ बन्हयार्‌। 

आमी दुही भाई अना बहिन गाव को इस्कुल मा सिकत होता। मी चौथी मा, बाई 
आठवीं मा अना बडभाऊ मॅट्रिक मा होतो त दादाजी ला दिल को दौरा आयो ना वय 
चल बस्या। मोठो भाऊ पर घर की जबाबदारी आई। मोला कॉलेज मा बीएससी वरी 
सिकाईस , बाई ला मॅट्रिक कराईस। खुद को बिह्या, बाई को बिह्या अना आखिर मा 
मोरो बिह्या साजरो ठाठबाट लक करस्यानी आमरो बाप को रोल निभाईस। आमरी 
बहिन ला सुसंपन्न परिवार भेटेव। मोला भी गोंदिया को एक हायस्कुल मा अध्यापक 
की परमानंट नोकरी मिली। मी आपलो बायको ला धरस्यानी गोंदिया मा स्थायिक 
भयो। 

आमरी माय ७५ साल की उमर मा चल बसी। तेरबी निपटेपर बड़ भाऊ न मोला 
अना बाई ला सल्लामसला करन बसन ला सांगिस। आमरी भौजी बी आयकन बसी। 
जिजाजी बी आया। बडभाऊ कव्हन लग्यो का “आता खेति का दिवस खराब आया। 
नोकरचाकर की किलूलत, बैलखाट्या पालनो कठीन भयेव। बंदराईन को घर्‌ अना 
खेत मा उपद्रव, गाईभसी चरावनेवाला, दुध दोहनेवालोइनको अकाल पडेब त 
गाईभसी बी बिकनो पडेव। बीजाई, खाद, किड़ानासक दवाई, खरपडा, नांगरनी, 
चिखल बनावन किरायो को ट्रॅक्टर, धान काटन अना चुरनी/गहानी करन मसीन, सब 
खर्चाच खर्चा। वरह्यालक फसल आयेपर धान ला भाव नही। बंदरा , कोल्ह्या , रानडुक्कर 
को उपद्रबलक कठानी भयी ठनठन गोपाल। मी आता थक गयी सेव। पयलेवानी 
भागदौड जम्‌ नही। मोरी इच्छा से का प्रेमभाव रव्हतानाच बटवारा कर लेनो बेस रहे।” 
बाई अना जिजाजी न भी मान हलायकन आपली सम्मती देईन। बाई बोलन लगी - 
ज्या ३० एकर जमीन से वा अर्धी-अर्धी दुही भाई सोच-समजकन बांट लेव, आमला 
काही नही पायजे , भगवान कुरपालक आमरो जवर भरपुर से। बस बहिन को तुम्ही दुही 
भाई मानसम्मान अजवरी करत आया सेव , तसोच पुढ बनायो ठेवो। 

बड़भाऊ न्‌ बाजु को घर मा रवनेवाला आमरा काकाजीइनला बुलावन आपलो 
बेटा ला पठाईस। जलदीच आमरा काकाजी भी आया। १५-१५ एकर जमीन को 
बटवारा भयेव। मंग बड़भाऊ को असो मत आयो का घर को बी बटवारा कर लेनो बेस 
रहे। घर को भी बटवारा पंच इनन्‌ कर देईन। मीन्‌ कहेव - “बड़बाऊ , आमरो हिस्सा मा 
जो घर आईसे बोको उपयोग तुमीच करो। सिरफ एक कमरा मा आमरा बिस्तर , पलंग 
रहेती, कभी बी गाव आया त सोवन साति।” सब प्रेमभावलक सर्वसम्मतिलक 

बटवारा निपटेव। 
एक दिवस बड़भाऊ को मोला फोन आयेव - “तोरो पुतन्या मेडिकल की नीट 

परीक्षा पास भयेव अना शासकीय मेडीकल कॉलेज नागपुर मा वोको एडमिशन करन 
को से। मी तंगी मा सेव। खेती बी बिकनोलायक नही बची। अना बेरापर खरिददार 
माटीमोल भाव मा मांग्‌ सेति। अज मोला तोरी मदत पायजे। एक लाख रुपया की 
तुरत जरुरत से। मी बाई ला या जवाई ला मांगुन त बय भी तुरत मदत करेती पर मोला 
उनकोसिन पैसा मांगनो ठीक नही लग्‌ , मुहन तोला फोन करेव। ” 

मेडिकल प्रवेश पात्र टुराईन को नेटपर आयेव रिजल्ट लिस्ट मा मोला आपलो 
टुरा को नाव नही दिसेपर मोरो मन पहिलेच चिंता/व्यथा मा डुब्यो होतो। मोरो टुराला 
सब सुविधा देयस्यानी बी तीन साल पासुन ऊ मेडीकल की प्रवेश परीक्षा पास होय 
नही रही से। अबंदा बी नापास भयेव। मोरो मन दुख लक भऱ्यो होतो। पर बड़भाऊ 
लक फोनपर पुतन्या की सफलता की बातमी लक मोरो मन प्रफुल्लित भय गयो। 

मी घर आयेपर बायको ला सांगेब की “आपलो टुरा प्रवेश परीक्षा नापास भयो 
पर बड़भाऊ को फोन आयो होतो का उनको टुरा पास भयी से। जेला काही सुविधा 
नही, ऊ पुतन्या पास भयो अना सब सुविधा रयकन बी आपलो टुरा नापास भयो 
विचित्र पर हकीकत। बड़भाऊ न दादाजी को जान को बाद मोला सिकाइस , बिह्या कर 
देइस , यहां जब्‌ रव्हन आया त सेगडी- चुलूलो बर्तन-भांडा , खाट-बिस्टर , कुर्सी-टेबल 
सब लेय देई होतिन। अजवरी गाव जायेपर कभी अलग चुल्लो पेटावन नही देईन 
आमरो भाई-भाई को प्रेम देख सब प्रसंशा कर्‌ सेति। गाव मा लोक आमरो उदाहरण 
देसेति। अज उनपर कठीन परसंग आई से। आपुन उनकी मदत करे पायजे। ” 

मोरो कव्हनो आयके पर मोरो बायको को दिल-दिमाख मा केक्टस उग गयो! 
काटा गड़न लग्या! वा आपलो टुरा की नाकामी को पुढू पुतन्या की कामगिरी लग 
पागलसी भय गई। बेचैनी को ताप चंघ गयेव। पोट मा बदहजमी भय गई। एकदम 
चिल्लाय उठी - “मोरो टुरा नापास त बोला पास करन काही बी करो, जेतरा रुपया 
बहावनो लगे, बहावो , प्रायवेट कालेज मा भर्ती करो। दुसरो को टुरा साति दान धरम 
करन की काही जरुरत नही। ” 

बायको का ये बोल आयककन मी अवाक रय गयेव। बोको मन मा द्वेश की 
चिंगारी जाग उठी। आपलो टुरा की ममता न आग पेटाइस। केक्टस का काटा बोको 
गरो ला काटत होता। वा उचित-अनुचित को निर्णय लेनो काबिल मनःस्थिति मा 
नोहोती। मी रात भर जागत बिचार को दंद्र युद्ध मा उलझेव होतो का जेन्‌ भाई न मोरो 
जीवन बनाइस , आपलो सर्वस्व अर्पण करत आईसे बोला यन बोको कठीन समय पर 
मी काम नही आयेव त मोरो जिनो धिक्कार से। बोको मोरोपर को अगाध विस्वास तुट 
जाये। भाऊ त कहीं ना कहीं लक जुगाड़ कर लेये पर भाईबंदगी तार-तार होय 
नेस्तनाबूद होय जाये। 

मी दस बजे बेंक गयेव अना व नेटलक एक लाख रुपया बड़बाऊ को खाता मा 
पठाय देयेव। आता मोला ज्या खुशी भई, बोको वर्णन करन शब्द नाहाती ! 


७७७ 

(७) विद्वत्ता को घमंडी - महापंडित 


एक दिवस की बात आय। मोला सकारी-सकारी एक फोन आयेव। फोन पर 
कव्हन लग्यो - “डॉक्टर ज्ञानेश्वर टेंभरे साहाब मोला तुमरोसिन मुलाकात कर महत्त्वपूर्ण 
विषय पर चर्चा करन की से।” मी कहेव - “तुमरो परिचय देवो त बेस रहे, काहे का 
मोरो मोबाईल मा तुमरो नाव नही दिसेव। ” तुरतच मोला जवाब भेटेव - “मी प्राचार्य 
मुहुन नागपुर को विद्यापीठ कार्यालय मा काही काम साती आई सेव।” की कहेव- 
“तुमरो संग चर्चा करनो योग्य तुम्ही मोला समज्यात , यव मोरो सौभाग्य से। कब्‌ आय 
रह्या सेव तसो मी घर पर रहुन। ” वोन्‌ मोला दिवसबुडता ६-७ बजे की बेरा सांगिस। 
मीनू बोला “ठिक से ,”” मुहुन आपली स्वीकृति देयेव। 

ठराविक बेरा पर प्राचार्य साहेब आपलो बायको अना तानो टुरा संग हाजिर 
भया। मी गेटपर उनको हासत-हासत स्वागत करेव। मोरी बायको भी गेटजवर आयी 
अना आमी दुहीन्‌ उनका ड्राइंगरुम मा सोफा पर सम्मानपूर्वक बसाया। बन्यार न्‌ पानी 
पिवन देइस। दुहीन्‌ आपलो नाव, गांव, रिस्तानाता सांगिन। आमी भी आपलो नाव 
गांव रिस्तानाता भरभरायकन सांग्या। 

चर्चा की पालवी फोडत मीन्‌ आपलो मनोगत व्यक्त करेव का - “मी 
सेवानिवृत्त प्राणी शास्त्र को प्राध्यापक, किटक शास्त्र मा मोरो स्पेशलाइजेशन होतो 
अना एंडोक्रायनालॉजी मा संशोधन/अनुसंधान से। मोरो मार्गदर्शन खाल्या २१ 
शोधार्थी पीएचडी लक पुरस्कृत भया सेती। तुमला एन्‌ विषय बारा मा काही माहिती 
मालुमात करन की रहे त सांगो। ” 

आमरी पुढू की लम्बी चर्चा भापकर प्राचार्य साहेब की बायको ला मोरो 
श्रीमतीन्‌ डायनिंग रूम मा लेजाइस। आमी भी मोकरो मनलक चर्चा होये मुहुन अंदर 
को अंदर खुश भया। 

उनन्‌ मोला पहिले चर्चा की पृष्ठभूमि ठेवत आपलो जाति को इतिहास, 
संस्कृति, विकास पर चर्चा करन की से मुहुन आपलो मोरोसिन भेटन को कारण 
सांगिन। मी तुरत उनला स्पष्ट करेव का “मी इतिहास , संस्कृति, सामाजिक विषय मा 
अर्धोनक्टो जानकार सेव। पवार समाज विषय को जो भी विवरण मोरो नजर सामने 
आयेव बोला समाज पुढू पत्रिका , सोशन मिडिया को माध्यमलक ठेवत रही सेव। मी 
काही इतिहासकार, तत्त्वज्ञानी, भाषाविद्‌ नहाव अना जिंदगी भर आपलो प्राणिशास्त्र 
विषय मा व्यस्त रही सेव। तुमरो सारखो विद्वान मानुस को भला मी का समाधान 
करुन?” उनन्‌ कहिन - “नही मी तुमरी बोहुतसी किताब बाची सेव, पत्रिकाइनमा लेख 
भी कई साल पासुन बाचत आय रही सेव। मोरो मन मा काही प्रश्‍न बार-बार उठ सेत 
उनको तुमी जरुर समाधान करो। ” मी कहेब ठिक से, पुछो - 

उनन्‌ सवाल करिन का - आपली कुलदेवी कोनती? मी जवाब देयेव का 
“महामाया कालिका.' उनन्‌ प्रश्‍न करिन का परमार की उत्पति आबु परबत पर 
अग्निकुंडलक भई से जहां 'अर्बुदा देवी से. बहां का परमार बोला कुलदेवी मान्‌ सेत. 
राजस्थान, गुजरात का परमार हरसिद्धी देवी, सच्चीयाय देवी ला कुलदेवी मान सेत, 
धार का पवार महामाया गढकालिका ला कुलदेवी मान्‌ सेत, काही परमार राजपरिवार 
चामुंडादेवी ला कुलदेवी मान्‌ सेत. आपलो समाज काली ला कुलदेवी मान्‌ से. मंग 
असो गोंधळ काहे? 

मी उनला समजावत सांगेव महामाया देवी ला आपलो सनातन धर्म मा 

आदिशक्ति मानी गई से. बोलाच बादमा पार्वती अना पार्वती ला दुर्गा कही गई से. दुर्गा 
देवी न बादमा ९ अवतार धारण करिस अना नवरात्री मा हर रोज एक अवतार प्रगट 
होसे. सप्तमी ला कालरात्री देवी प्रगट होसे वाच काली, गढकालिका, महामाया 
कालिका, चामुंडा, अर्बुदा , हरसिद्धि, सच्चीयान कहलाई. बोका कई नाव सेती . दुर्गा, 
काली , लक्ष्मी, सरस्वती हर एक का १०८ नाव सेती. बैनगंगा-वर्धा क्षेत्र का पवार 
कालीदेवी ला आपली कुलदेवी मान्‌ सेत. कालीदेवी की मूर्ति देवघर मा या परिसर मा 
स्थापन करनो वर्जित से मुहुन दीवो की ज्योति ला कालीरूप मानकन पुंजा कर्‌ सेती . 

वय पर एक को बाद एक प्रश्‍न करत होता अना मी हो, नही करत लम्बी 
बहस चल पडी। एक तास/घंटा बित गयो। चर्चा थमन ला काही तयार नही। नास्ता-चहा 
ठंडो भय गयो। बाई लोक भी बोर भय गई। मी आखिर मा उनला समजावत कहेव - 
“साहेब सामाजिक कार्य कर समाज ला पुढू बढ़ाये पायजे, आपली मायबोली को 
सृजन संवर्धन, साहित्य समृद्धि करे पायजे, बहस मा फुकट बेरा गमावनो मा का 
फायदा से?” पर बय काही मानन ला तयारच नही! 

मी उनला एक कहानी सांगेव - एक विद्वान महापंडित पायरस्तालक जात 
होतो। बोला रस्ता मा तहान लगी। बोन्‌ इत्‌ उत्‌ नजर फिराइस त बोला एक बिहिर 
दिसी। ऊ बिहिर जवर गयो त बोको मा पानी भरेव होतो। पर बालटी-दोर नोहतो। वोन्‌ 
अनखी आपली नजर चौफेर दौडाईस त बोला दुय बांधी को बाद आम्बा को झाड 
खाल्या झोपड़ी दिसी। ऊ झोपड़ी सामने गयव त बोला वहां कच्चो आंबाइनकी 
पावसीलक फोडी काटत एक बाई दिसी। वोन्‌ बाई ला कहिस का -“देवी मोला खुप 
तहान लगी से त पिवन पानी मिले का?” बाईन पहिले बोला बोको नाव, गांव, धंदा , 
पता सांगेपरच पानी मिले , मुहून सांगिस। 

आयकताच पंडितजी झट कळ्हन बसेव - “का तुमला नही मालुम का मी 
महामुखोपाध्याय महाज्ञानी राजपंडित सेव , दुनिया मोला जान्‌ से, मोरो चारही दिशा मा 
डंका बज्‌ से। मी सर्वविद्या पारंगत बलशाली सेव।” 

बाई न जवाब देईस का - “सर्वश्रेष्ठ विद्वान, बलशाली त जगमा दुयच 
सेति, उनला सारो जग जान्‌ से त मी भी जान्‌ सू। तुमी तिसरा कहांलक आयात।” 
पंडितजी गुस्सालक तलमलायकन बोल्या , “मोरोसिवा वय दुसरा कोन आति?” 

बाई न्‌ उत्तर देइस - “दुनिया मा श्रेष्ठ/बलवान सेति- १. अन्न अना २. 
जल, अर्थात भूख अना तहान | ” 
पंडित हतास होय कसे “ठिक से, मी कमकुवत सेव। ” आतातरि देवी मोला 
पानी पिवन देय देव। ” 
बाई झट बोल पडी - “गलत गलत, दुनिया मा त दुयच कमकुवत सेति, 
तिसरो तुमरो त नाव मी कभी नही आयकेव?” पंडितजी भन्नायकन बोल उठेव - 
“कोन सेत बय दुय कमकुवत?” 
बाई न्‌ जवाब देईस - “कमकुवत सेत - १. मेंढी/भेड अना २. भिखारी । 
दुही दुसरोइनपर आश्रित रव्ह सेति। ” 

पंडित खिज कन कसे - “ठिक से मी हारेव अना तुमी जीत्यात। ” बाई कसे - 
“नही तुमला पहिले आपलो नाव, गाव को परिचय देनोच पड़े। सांगो तुमी कोन 
आव?” पंडित कसे - “मी तुमरो पाहना/अतिथि आव। 

बाई कसे - “झुठ ! केतरो खोटो बोलो तुमी? तुमी पाहना कसा होय सिक्‌ 
सेव- पाहना त दुनिया मा दुयच सेति - १. दौलत अना २. जवानी, आवसे अना 
जासे। , आवने-जाने वालो ला पाहना कसेति, आय का नोहोय ! 

पंडित बिचारो तहानलक व्याकुल होत कसे - “तुमी केतरो भी मोला 
भरमाओ , मी धैर्यवान जिद्दी सेव। यहां लक पानी पियकनच जाहुन। 

बाई कसे - “जिद्दी त दुनिया मा दुयच सेति - १. नख अना २. बाल। ये दुही 
हरदम बढतच रव्ह सेति, केतरो भी डाव काटो , पुनः पुनः बढ जासेति। कभी हार नही 
मानती। ” 

पंडित चुरमुरायकन कसे - “अरे बाई , मी बस एक मुसाफिर सेव। ” 

बाई चटपट कसे - “नही यव भी तोरो उत्तर चुक रही से। मुसाफिर जग मा 
दुयच सेति - १. सूर्य अना २. चंद्र। बय कई युग पासुन रोज सफर कर रह्या सेति।” 

आखिर पंडित जी मनलक खिन्न होयकन हात जोडत कसे - “मी घमंड मा 
होतो का मी महापंडित , महाज्ञानी सेव। तुमरो एक भी प्रश्‍न को सही उत्तर देय नही 
सकेव। आता तुमीच सांगो मी का करु?” 
बाई हासत कसे - “मी ठहरी अनपढ, मीन्‌ सिरफ साधो मन लक तुमरो 
नाव, गाव, धंदा, पता पुछेव होतो जो बाद मा मोला दिसेव का उत्‌ तुमरो बक्सा/पेटी 
परच लिखी से - नाव - गनपत माधो पंडित, गांव काशी। ” 
पंडित कव्हन बस्यो - “मी यतरो साधो तुमरो प्रश्‍न न समजता आपली 
पंडिताई को महाज्ञान को घमंड मा उलझ गयो अना आखिर मा खरो अर्थ/उत्तर जो 
मोरो पेटी परच जमा होतो बोला नजर अंदाज करकन आखिर हार गयो। ” 

प्राचार्य एकदम चौकत बोल उठ्या - मोला सारांश समज गयो - महामाया 
कालीका , कालीदेवी , गढकालिका , हरसिद्धि, इत्यादी नाम अलग अलग क्षेत्र मा 
प्रचलित सेती। एकदुसरो का पर्यायी नाव आती। आपुन बिनाकारण एकोसाति कायला 
उलझनको , का कोनतो खरो अना कोनतो खोटो ! आपुन बस आपलो समाज, संस्कृति 
अना बोली को विकास साति समर्पित योगदान देनको ! यव लक्ष्य ठेये पायजे ! ' 

अंत मा हासत-हासत प्राचार्य साहेब बिदा भया। 
७७७ 

मी चौथी को बाद पुढू शिक्षण लेनला गोंदिया गयो काहे का मोरा दादाजी 
गोंदिया को कचेरी मा सरकारी राजपत्रित अर्जनविस होता अना कचेरी जवरच तीन 
खोली को किराया को निवास होतो. मिन्‌ मॅट्रिक जेठाभाई मानिकलाल हायस्कुल्‌ पास 
करन को बाद वहानकोच धोटे बंधु विज्ञान महाविद्यालय लक बी .एससी . पास करेव . 
बी.एससी को तिसरो साल बडो घातक ठहरेव. यन्‌ साल मोरो दादाजी ला गरो को 
कॅन्सर भयो होतो . पहिले गोंदिया मा इलाज चलेव अना कॅन्सर डिटेक्ट होयेपर नागपुर 
को गवरमेंट मेडिकल कालेज-दवाखाना मा सिफ्ट करनो पडेव . मोला उन्हारो की छुट्टी 
लग गयी होती. माय अना मी उनको संग दवाखाना जवर की श्रीराम धर्मशाला को 
खोली मा रव्हत होता. एक दिवस दादाजी की तबियत देखन मोरो मामाजी स्व.श्री 
छोटन भगत, परसवाडा अना उनका जिगरी दोस्त स्व. श्री भैयालाल पटले-भूतपूर्व 
विधायक, धापेवाडा , श्रीराम धर्मशाला आया. हाल अहवाल को बाद मोला पटले जी 
न्‌ खबर लेईन का तु का कर रही सेस. मी बी.एससी की परीक्षा देयी सेव मुहन सांगेव 
तुरतच उनन्‌ मोला जिला परिषद हायस्कुल मा सायंस टिचर को नोकरी साति ऑफर 
देईन. मामाजी कव्हन लग्या का आमरो भास्या हशार से. आयकताच दादाजी कव्हन 
लग्या का बोला आब्‌ नौकरी करन की काही जरुरत नाहाय, ऊ पुढ एम .एससी . करे 
कालच अप्लिकेशन फार्म भरी सेस. मंग दादाजीत्‌ बच नही सक्या पर उनकी इच्छा 
पूर्ति मीन्‌ पुरी करेव . एम .एससी को रिजल्ट आवन को पहिलेच मोला नागपुर को एस. 
एफ. एस . कॉलेज लक प्राणिशास्त्र व्याख्याता की ऑफर मिली . पर बोनच अवधी मा 
यु.जी सी. ज्युनिअर फेलोशिप को अवार्ड भी मिल गयो. मी आपलो प्रोफेसर स्व डॉ. 
वि. के. ठाकरे को मार्गदर्शन लेयेव . उनन्‌ कहीन का नागपुर विद्यापीठ मा हर विज्ञान 
विषय मा हरसाल एकच कँडिडेट ला फेलोशिप मिलसे. या संधी तु गमाऊ नोकोस. 
व्याख्याता अना फेलोशिप मा सारखोच निधी भेटसे . पीएचडी होयेपर नौकरी तोरो घर 
धायकन आये. मीन्‌ उनकोच मार्गदर्शन मा तीन साल मा पीएचडी करेव अना एक 
महिना को अंदर बोनच नागपुर विद्यापीठ को स्नातकोत्तर प्राणिशास्त्र विभाग मा 
व्याख्याता की अपाइंटमेंट भी भय गयी. कव्हन को मतलब का मी १९६८ पासुन 
नागपुर निवासी भय गयो . पहले किराया को एक खोली मा रव्हत होतो . बिह्या होयेपर 
तीन कमरा को घरटा किरायालक लेयो . बाद मा प्लाट अना मंग सताहा को घर बांधेव . 
पर मी आपलो गाव, खेती, परिवार, भूलेब नही. गाव-परिवार को विकास मा 
यथाशक्ती मदत करत रहेव अना अजवरी सब भाई परिजन सन-त्योहार आम्ही गावच 
मनाव्‌ सेजन . 
मी औंदा दिवारी मनावन लछमी पूंजा को एक दिवस पहिले फॅमिली संग गाव 
गयेव . लछमी पूंजा मा कुटूंब क लोकहिन ला अना मित्र मंडली , नोकरचाकर ला भी 

सम्मिलित करन की आमरी जुनो काळ पासून परथा चलत आय रही से. पूंजा भयी 
अना परसाद खानो भी निपटेव . मंग आपसी चर्चा सुरु भयी. 
मोरो काके भाऊ मधु भाऊन चर्चा सुरु करिस - 

“भाऊ तुम्ही नागपुर मा आपलो समाज, पवार समाज संगठन नागपुर का 
अध्यक्ष, महासभा का अना पवारी साहित्य कला संस्कृती मंडल भारत का अध्यक्ष भी 
सेव. कई किताब लिख्या सेव. तुमी मोरो मनको गोंधळ को निपटारा करो येकी मोला 
पक्की खात्री से.' मी मान हलावत बोला कहेव- “मधु सांग तोरो भेजा मा कोनतो गोंधळ 
से?' मधु न्‌ तुरतच बिचारिस - 'अजकाल काही लोक वाट्स अप अना फेसबुक पर 
पंवार, पवार, पोवार तसोच पंवारी, पवारी, पोवारी नावहिन पर तिखी बहस करत 
दिस्‌ सेति अना वा बहस एकडुसरो की उखाड-पछाड, गालीगलौच वरी पोहुच जासे. 
कभी-कभी आपलो ला उच्चो शिक्षित अना मोठो पदवाला प्राचार्य, इतिहासकार, 
भाषाविद , तत्त्वशास्त्री , साहित्यिक, इंजिनिअर, कलेक्टर , कमिश्नर सरिखा लोक भी 
निर्लज्जता , असभ्यता को घिनौनो प्रदर्शन कर्‌ सेती. इनको आयो दिन को वादविवाद 
लक मीच नही त मोरो सरिखा बोहुत लोक गोंधळ गया सेति का- 'खरो का अना खोटो 
का?' मी कहेव - “तुन्‌ भाऊ, मोठो महत्त्वपूर्ण प्रश्‍न करि सेस. तोरी शंका को निवारण 
मी मोरो माहिती परमाने करन की पुरी कोशिश कर्‌ सु.” 

१. इतिहासिक तथ्य - सबसे पहले मी याद देनो चाहुसु का आमरा बुजुर्‌ग सांगत का 
आमी धार को राजा भोज का वंशज आजन अना धार को आजुबाजु का रव्हनोबाला 
आजन. आमी क्षत्रिय धरम को पालन करत राजा को सेना मा नौकरी अना संगसंग 
खेती करत होता. मुसलमानी राज मा उनको जुलुमलक तंग आयकन वोन्‌ मुलुख लक 
यन्‌ मुलुक आया अना गोंडराजा बख्तबुलंद, चांदसुल्तान अना बादमा रघुजी राजे 
भोसले को सेना मा आपली बहादुरी देखावत रह्मा. आमरो कर्तबगारी लक प्रसन्न 
होयकन उनन्‌ आमला बैनगंगा , बाघ, नर्मदा, तापी अना वर्धा नदी घाटीकी जंगली 
गावइनकी जमीन अना मालकारी हक्क देईन. आमरा बुजुर्ग खेतीकाम मा भी माहिर 
होता. उनन्‌ जंगल जळमुळलक कहाड़ कर जमीन सवान करिन, धुरापारी रचिन, तरा 
बोळी तयार करीन अना धान की अना कठानी की खेती करन लग्या. मधु भाऊ - “ 
संक्षिप्त पर सरल साफसुथरो भाषा मा तुमिन्‌ इतिहास सांग्यात. पुरी माहिती मिली पर 
मोरो प्रश्‍न को बटा कहीं उत्तर नही गवस रही से असो मोला लग्‌ से.” 

मी कहेव - यनू प्रस्तावना बिगर पुढको भाग समजेव नही रवतो मुहुन या 
प्रस्तावना देनो मी जरुरी समजेव . आमी धारलक आया , राजाभोज का घरजन आजन 
असो आम्हरा बुजुर्ग सांग्‌ सेति. राजा भोज को वर्ण- क्षत्रिय, वंश-अग्निवंश , जाति- 
परमार आय. मुसलमानी राजकाल मा “परमार” को “पँवार” भयेव, आम्ही आया 
गोंड राजकाल मा तब्‌ यहांको लोकहिन को जबानपर “पवार” नाव बसेव. मराठा 
काल मा बोहुतसी मराठी जाति यन्‌ प्रदेश मा आयी अना अशुद्ध मराठी गावठी यहांकी 
मुख्य भाषा बन गयी. एको परिणाम काही असो भयो का आमरो जाति को नाव 

“पवार” को “पोवार” भय गयो. मुहुन कर्नल टॉड अना रसेल- हिरालाल, ओझा 
सरिखा आद्य इतिहासकार आमरो जाति का ये तिन्ही नाव आपलो ग्रंथहिन मा लिखत 
आय रह्या सेति. डॉ. मंजू अवस्थी न्‌ भी ए तिन्ही नाव आपलो डी .लिट पवारी संशोधन 
ग्रंथ मा नोट करी सेस. 

२ .सरकारी जिला गजेट - बालाघाट, भंडारा जिलाइन को अंग्रेज सरकार की मौलिक 
देन आय. इनमा आमरो जाति नाव “Pan” से. जसो ?0॥0/॥॥ ला पोंवार न 
कव्हता आम्ही बोलचाल मा पोवार कव्हसेजन तसोच P2121 ला पंवार न कव्हता 
पवार कव्हसेजन . पोंवार अथवा पंवार को अनुस्वार आमरो बोलचाल की भाषा मा 
उच्चारण मा नही आव्‌. तसोच आमरी मातृभाषा को भी से. यन्‌ गजेटहिन मा अंग्रेजी 
मा आमरो बोली को नाव “पोंवारी/पंवारी ” लिखी गयी से पर बोलचाल की भाषा 
मा आम्ही “पोवारी/पवारी ” मुहुनच उच्चारण कर्‌ सेजन. अनुस्वार को उच्चार कोनी 
नही करत. 

३. आरक्षण सूचि : महाराष्ट्र राज्य ओबीसी सूची मा नं.१८९ पर 
पोबार/पवार/भोयर/भोयर-पवार लिखेव से. मध्यप्रदेश पीछडा वर्ग सूची क्र.१३ पर 
पंवार/पोवार, भोयर, भोयार, भोयर-पवार लिखेव से. केंद्रीय सूची मा 
पवार/पोवार/पनवार/भोयर , भोयार , भोयर-पवार लिखी से. म्हणजेच आमरो जातिको 
पंवार, पवार, पोवार, भोयर, भोयार, भोयर-पवार यन्‌ सब नावहिनला सरकारी 
मान्यता प्राप्त से . 
४. जनगणना अहवाल - आजादी को जनगणना अहवालहिनमा पंवारी अना 
भोयरी आमरो मातृभाषा का नाव उल्लेखित सेती पर आजादी को बादको अहवाल मा 
सिर्फ “पवारी/पोवारी” मुहुन नमुद सेती. आमरो अभ्यास स्पष्ट सांगसे का पॅवार, 
पवार, पोवार, भोयर, भोयार, भोयर-पवार तसोच पंवारी , पवारी, पोवारी , भोयरी , 
सब नाव क्षेत्रीय बोलचाल क भाषा अनुरुप अपभ्रंश होत बदलत गया अना वर्तमान मा 
उनला बैधानिक मोहर लग चुकी से. आता तुमिच ठयरावो - कोन खरो अना कोन 
खोटो . 


मधु भाऊ ला मोरो स्पष्टीकरण लक समज मा आयेव का “आमरो जाति को 
नाव पंवार, पवार, पोवार, भोयर तसोच आमरो बोली को नाव पंवारी, पवारी, 
पोवारी , भोयरी क्षेत्रीय बोलीभाषा को प्रभावलक अप भ्रंषित भया सेति. सब खरा सेति 
अना इनला सामाजिक, शासकीय , ऐतिहासिक मान्यता भी प्राप्त से.” समाधान होये 
पर मधू भाऊ आपलो घर गयेव. 

(३) सद्व्यवहार 


आमला एकच टुरा। बीई, एमबीए। पुना मा उची नौकरी। पगार अठरा-बीस 
लाख को पॅकेज । एक दिवस टुरा न फोन करिस का कई दिवस पासुन तुमरी ईच्छा से 
मोरो बिह्या की , त मोरो कम्पनी मा एक आपलो जात को टुरी जॉब कर रही से, हुशार 
से, सुंदर से, आपलो सारखोच मध्यमवर्गी संस्कारित कुटुम्ब की टुरी से। बोको अजीन्‌ 
रिटायर होनको बाद टाईम पास करन 'डेली निड्स' की दुकान घरसामने लगाई सेस। 
वा टुरी “नंदिनी' आब्‌ एक हप्ता को सुट्टी पर घर गई से तुमि नागपुर जायकन बोला देख 
कन पसंद नापसंद कर सक्‌ सेव 


मोहनलाल बिसेन वोन्‌ टुरी को बाप को नाव अना गोपालनगर क दुसरो बस स्टॉप 
जवर घर। घरको फाटकलाच लगकन “मोहन डेली निड्स' नाव की दुकान। यन्‌ टुरा न 
देईस पत्ता पर टुरा को बाप राजाराम एक दिवस पोहचेव। दुकान मा संयोगलक एक टुरी 
काऊंटर परा बसी होती। राजाराम ला मनकोमनमा या अनखी कोनी नही त नक्कीच 
नंदिनी आय असो लगेव। वोकी परीक्षा लेन को चांगलो मौका से असो बिचार 
करस्यानी उ दुकान काऊंटर सामने उभो भयेव। बोला देखताच नंदिनी न 'तुमला का 
पायजे ' मुहुन बिचारिस। राजाराम न “मोला एक पेन पायजे ” मुहुन कहिस। नंदिनी न 
पेन को एक डब्बा उघड़कन पाच सय पेन देखाईस पर वय राजाराम ला काही पसंद नही 
आई। नंदिनी को चेहरा पर गुस्सा झलकत होतो पर तुरत दुसरो पेन को डब्बा आनकन 
सामने पटकीस ना राजाराम ला उनमाकी पसंद करन सांगिस। राजाराम एक-एक पेन 
हाथ मा लेय कागज पर लिखकन देखन लग्यो पर आखिर मा यन्‌ डब्बा की पेन बी 
नापसंद करिस ना “अनखी काही पेन सेत का?” मुहुन बिचारिस। नंदिनी आपलो 
गुस्सा रोक नही सकी ना “तुमला मि आता पेन को कारखाना को पता देसु, बहानलक 
पेन पसंद कर लेव, मोरो पींड सोडो , नही त मि पागल होय जाहुन” कव्हत जोरलक 
झल्लाई। 


यव जोरको आपलो मोठो बहीन को आवाज आयकताच लहान बहीन दुकान मा 
मंघ्‌ को दरवाजामालक आई। आपलो मोठो बहीनला शांत करस्यानी घर्‌ जानला 
सांगिस ना नंदिनी दुकानमालक घर्‌ चली गई। “काकाजी तुमला का पायजे” मुहुन 
नम्रतालक वोन्‌ राजाराम ला बिचारिस। राजाराम न्‌ “मोला एक पेन पायजे”, मुहुन 
सांगिस। “तुमि बोहुत बेरा पासुन उभा काहे सेव, बसो , मि लगेच तुमला आमरो जवर 
की सब पेन वेरायटी देखावसु '” कव्हत वोन्‌ चारपाच डब्बा आनिस ना एक एक पेन को 
वैशिष्ठ अना किम्मत आपुलकी लक समजावत गई। आखिर मा राजाराम न एक पेन 
पसंद करिस ना एमआरपी बाचकन किमत तीस रुपया देन लग्यो त “नही जी एकी 


किमत पच्चीस रुपया से ” मुहन हासत-हासत सागिस। राजाराम न बोको नाव खबर 
MC Be चाडे Ee “PSNR Ae बट हल 

लेईन त वोन्‌ बंदिनी सांगिस अना आपलो परिचय देत “मि नंदिनी की नहान बहीन 
अना बंगलोर मा बीई करस्यानी एक कम्पनी मा पुढोको महिनामा ड्युटी ज्वाईन 
करनेवाली सेव” मुहुन सांगिस। राजाराम घर्‌ गयो। वोन्‌ सब कथा-कहानी आपलो 
बायको ला सांगिस। दुही न खुप बिचार करिन अना आखिर बंदिनी ला पसंद करिन। 


पर टुरा न त नंदिनी को बारा मा परीक्षा पारख करन सांगी होतिस ना आपलो ला 
बंदिनी को स्वभाव, समझ, मोठोईन को मान मर्यादा, शालीनता, नम्रता न बोला पसंद 
करन मजबूर करिस। मन को विवेक न आखिर जवाब देईस का नही ट्राला नंदिनी को 
बदला बंदिनी की आपली पसंद समजायकन सांगे पायजे। ना आखिर बंदिनी संग बिह्या 
पक्को भय गयो। नंदिनी ला बादमा आपलो राजाराम संगू करेव दूर्व्यबहार को खुप 
पछतावा भयो। 

गुढी पाडवा 


नवो साल को महिना पहिलो चेत 
गुढी-पाड़वा हिंदु नववर्ष दिवस 
ब्रह्मा न रचिस मृत्यु-लोक जगत 
दुर्गा देवी आदिशक्ति भई परगट। 
युधिष्ठिर संवत्‌ को भयव प्रारंभ 
विक्रम संवत्‌ को पहिलो दिवस 
शालिवाहन शके संवत्सर उदय 
गुढी पाड़वा मनाये सब घर-घर। 


गुढी पाड़वा ला नववर्ष आगमन 
श्रीरामचंद्र बिराजे राजसिंहासन 
विक्रम बने सम्राट अखंड भारत 
शालिवाहन भगाये विदेशी शक । 


चैत नवरातरी को होये शुभारंभ 
दुर्गा का नौ रुप अवतरे नौ रोज 
घटजोत जराये व्रत करे निर्जल 
नवमी ला मनाये श्रीराम जनम । 


नही से जानकी गरज ज्योतिषी 
नही से देखनो काई पंचांगपोथी 
गुढी पाड़वा सर्वोत्तम शुभ तिथि 


बिह्या करो बेधड़क हासी-खुशी । 
कम+---ह--८---* च 

(१०) १० | मोरो घर ! 


एक सौभाग्यवती को जुबानलक 'मोरो घर' की कहानी - 

मोरो माहेर मनजे मोरो मायघर. मोरोवानिच मोरो बहिनीइनको भी मायघर. 
पर मोरो भाऊइनको घर. मोरो भौजाइनको घर. मोरो आजा-आजी को घर. मोरो माय- 
दादाजी को घर. मोरो मायघर उच मोरो फुपाबाई को भी मायघर - माहेर. 

मायघर/माहेर . मनजेच आपरो जनम अना बिह्या को बाद मा सुसरो-सासु घर्‌ 
जानको पहिले को घर. माहेर मंजे जहांनी आपलो बचपन मा लाडप्यार मिल्यो ऊ घर. 
जहां आपली प्रतेक हाऊस पुरी होत होती ऊ घर. जहांनी आपुन नर्सरी पासुन त कॉलेज 
वरी अभ्यास करत सिक्या ऊ घर. जेन्‌ घर मा बाहोली पासुन त किसम-किसम का 
खेल खेल्या ऊ घर. माहेर मनजे बोर, आंबा , सिताफर , जांभूळ खात थकत नोहोता ऊ 
घर. जब्‌ मन होये तब्‌ किसम-किसम को नास्ता, किसम-किसम को पकवान की इच्छा 
पुरी करनेवालो घर. 

माहेर मनजे कुंभार को कारखाना. दिनचर्या ज्या माहेर मा घडी वाच 
जीवनभर की आदत बन गई. घर की साफसफाई, सुंदर रखरखाव , देवघर, बाहेर 
रंगोली , चौक, ब्रिंदाबन या तुरसी ला पानी अना आहार-विहार सब माहेरकीच देन, 
शिक्षा-दीक्षा. माय अजी को छत्रछाया मा संस्कार घड्या, घर संस्कृति समजी, 
शिक्षालक आमरो करिअर को पायवा मजबुत भयो. एतरोच नही त मोरो मायघरन्‌ 
मोला शिक्षण को संग मा सोनो-चांदी को बिसरोलक भी समृद्ध करिस. बिह्या संगच 
नविन घरगृहस्ती बसावन बर्तन-भांडा, खाट-बिस्तर अना आलमारी-सिंगार 
टेबल .. .सोफा आदि सब देईस . आब्वरी मी आपलो मायघरलाच आपलो घर मानत 


होती . 


पर बिह्या होनको बाद मोरो समज मा आयो का यव मोरो घर नही, 
मायघर/माहेर आय. मोरा माय-दादाजी जानको बाद त स्पष्टच समज मा आयेव का 
मायघर आपलो घर नही, भूतकाल को बस बसेरा होतो. मी बिह्या होय सासुघर आयी 
पर यन्‌ घरला आपलो घर आय यव मानन मोरो मन काही मानतच नोहतो. पर 
जसजसा दिवस जात गया, महिनोंनमहिना यन्‌ घर मा रव्हनो भयेव , सासु-सुसरो , जेठ- 
जिठानी , देवर-देवरानी , ननंद अना नवरा को संगत न नवो वातावरन मा जगन की 
आदत टाकिस . काही बेरा मा टुरा-टुरी भया अना उनको संग-संग मी भी आता यन्‌ घर 
ला सासुघर कव्हनो भूलकन मोरो घर कव्हन लगी .. .सजावन लगी, समर्पित भई काहे 
का मोरो मरण एनच घर्‌ होये . 

गणित की भाषा मा जीवन को अर्थ 


मी जीवशास्त्र (Life Science, 2000५५ को विद्यार्थी, शोधार्थी अना 


प्राध्यापक. जीवशास्त्र की सुरुवातच difference between living and nonliving 
things, difference between animal and plant, difference between prokaryotes- 
eukar/०७5, ९०. पासुन होसे अना सबसे पहिले € की €fina!0 देयस्यानी 


explanation करनो पडसे. जीवन की परिभाषा अना बोको स्पष्टिकरण करनो आपलो 
ज्ञान अना दृष्टिकोन पर निर्भर रव्हसे . 

मी स्नातकोत्तर प्राणिशास्त्र विभागप्रमुख रव्हताना एक डाव Z०0l0gical 
5008४ को स्थापना समारोह मा आमरो विद्यापीठ का स्नातकोत्तर गणित विभाग का 
प्रोफेसर अना विभागप्रमुख डॉ. टी. एम. करडे ला बुलायो होतो. वय आईनस्टाईन 
इंस्टिट्युट का भारत मा संचालक भी वोनो बेरा होता वोनो बेरापरा उनन्‌ गणित को 
भाषा मा “जीवन मनजे का?” विषय परा जो भाषण देई होतिन, बोको जेवढोकाही 
मोला संस्मरण से , यहानी प्रस्तुत कर रही सेव- 

जीवन मनजे का? असो प्रश्‍न मन मा उभो होताच बोको उत्तर भी मनच धिरुलक 
दबी आवाज मा देसे - “हर जंतु-प्राणी को जनम-मरण यन्‌ दूय टोकहिन को बीच की 
कारकिर्द (रेस्या , ॥16)। ” मानूस को बारा मा कव्हन को भयेव त जनमदिवस पासुन त 
मरन दिवस वरी को बालपन, जवानपन अना माहातारपन यन्‌ तीन अवस्था 
(अर्धविराम, 5811100101) इनमा जीवन घटनाक्रम को प्रवास अना आखिर मा अंत 
(पूर्णविराम, ७॥ $००)। काही लोक येला जीवनचक्र भी कसेत, पर यो जीवनचक्र 
एकच सिधो घडीवानी चक्र (क्लॉकवाईस) फिर्‌ से। एको साधो अर्थ यव से का 
बालपन ल्‌ जवानपन अना जवानपन ल्‌ मातारपन कन चल्‌ से। जीवन चक्र म्हातारपन 
लक जवानपन कन तसोच जवानपनलक बचपन कन (मंघ्‌) फिर नही सक्‌। मनजेच 
जीवन मा आयुष्यचक्र उलटो (एन्टिक्लॉकवाईज) कभी नही फिर्‌। पर घड़ी कहिस का 
येको भी विज्ञान अना गणित पाया से। अना जीवन मा दुही शास्त्र नवीन-नवीन ताल पर 
विधिवत , क्रमबद्ध चल्‌ सेती। 

एखादी गोष्ट तुमला कसी प्रत्यक्ष मा रव्हसे येको पेक्षा तुमला वा कसी दिससे ? 
यव जास्त महत्वपूर्ण रव्हसे। अना सहिमा यो दिसनो यव बोको मनजेच देखनेवालो की 
समझ, ज्ञान की प्रगल्भता, अना दृष्टिकोन, दृष्टिकी गहराई, दूराई , विशालता पर 
अवलंबुन रव्हसे। मनजेच देखेव वस्तुला परखनो से त डोरा अना मगज येन्‌ दुही 
अवयवहिनको सामनजसलक घडेव निष्कर्ष आय। मनजेच दुही अवयव वन्‌ वस्तुला 
समजन साति आपस मा जो गणित करस्यानी आखिर मा उत्तर काहाड्‌ सेती , ऊ उत्तर ! 
गणित भाषाशास्त्र अना विज्ञानशास्त्र ला जोडुनारो पुल (ब्रिज)! गणित-शुन्य असी 

कोणतिच विद्या शाखा नाहाय। आपली जीवन घडी जसी जीवनभर सेकंड-मिनिट तास 
देखावसे अना वय बढत बढत दिवस , हफ्ता, महिना , साल मा अंकगणित मंडावसेत 
तसोच संग्‌-संग्‌ टिक-टिक संगीत का ठोका भी सुनावसे। 

बेरिज-वजाबाकी, गुनाकार, भागाकार, वर्ग-वर्गमूल, समीकरण, प्रमेय, 
सांख्यिकी, भूगोल, भूमिती, बीजगणित, अल्फा, बिठा, गॅमा, थिटा, पाय, डेल्टा, 
वगेरा सबच आव सेति। पायथागोरस , युक्लिड , फुरियर, लाप्लास , बर्नोली , वगेरा- 
वगेरा... 

यव एक गणित विषय को स्वरुप आय। जरा आपलो दृष्टिकोण दूरवरी दौडाइस 
त समज मा आवसे का जीवन यन्‌ वर्तुळ (॥/08) को केंद्रबिंदू (087७) “मानूस” से 
अना वोको अवतिभोवती जीवन की घटना फिरत रव्हसेति. मानुस उनला त्रिज्या 
(8005) को अंतरलका बोला खुनावत, बोको भोवताल पिंगा टाकत रव्हसेति . वर्तुळ 
कभी गोलाकार, लंबवर्तुळाकार होसे त कभी अनेक फेरी टाकेपर भी जसो को तसोच 
गोलाकार रव्हसे. कभी इलिप्टिकल त कभी हायपरबोला बन जासे. असो परिस्थिती 
मा वोन्‌ केंद्रबिंदू पर उभो मानूस ला कभी आपलो अस्तित्व को शोध लेनको भान 
आयेव त मन की दशा का होत रहे? आपलो भोवताल एक एक करत बढ़त चल्या 
वर्तुळ इनकन देख कभी खुशी त कभी ग्लानी भी होसे. मन कभी संतुष्ट त कभी उदास 
भी होसे . अगर यन्‌ परिस्थिती मा केंद्र न आपलो अस्तित्व एक एक कणलका बढाइस 
त त्रिज्या कुंठित होत जासे अना कभीतरी बेसावध क्षण मा केंद्र को वर्तुळ मा अना 
वर्तुळ को केंद्र मा मिलन होय जासे . सब एकंकार होय जासेत. 

जसा बिंदु बरसाद का थेंब अना रेती का कण संग संग आवसेत, बरसनेवाली 
धारा सीधी लकिर बन कर जमीनपर पड सेती त वोलक गल्ली, नाली, नाला, नदी, 
तरा, समुंदर भर जासेत। तसोच जीवन को से। बारिस मा इंद्रधनुष सबला मोह लेसे पर 
ऊ क्षणिक आनंद देसे, पानी या त्‌ जमीन मा जिर्‌ से या समुंदर, सरोवर मा समाय 
जासे। अंत मा भाप बनकर अनंत मा विलिन होय जासे !! 

लोखंडी तावा गयो, नॉन-स्टिक को नवो आया देवघर की चवरी गई, देव-देवी की फोटो आयो 
मोंगरा चाटु परी गई, आता चम्मच काटा आयो || लोखंड को दिओ गयो, बलब को उजारो आयो 
सिलबाटा पावसी गई मिक्सर छुरी चाकु आयो प्रसाद घर को नही, होटल लका पेढामेवा आयो 
रांधनखोली को देख हाल, डोरा मा पानी आयो। || देवघर को असो देख हाल, डोरा मा पानी आयो। 


गेंदा झेंडु सदाफुली गई, क्रोटन को बाग आयो आचधरस्माचघर गयो, सिरमीट बंगला बन्यो 
हिवरो-हिवरो आंगन पर फरसी को गोटा आयो बऱ्या खाल्या की सपरी गई, कोंडवाडा भयो 
गाड़ो खासर गई, बाईक स्कुटी कार वाहन आयो || खिड़की नही, बिजना नही, एसी बेडरुम भयो 
आंगन को असो देख हाल, डोरा मा पानी आयो। | सोवन की खोली देख, डोरा मा पानी आयो । 
पवारी सरित्‌ सागर ” डॉ. ज्ञाने्वरटेभरे 
का ा टि 


ठ 


या कहानी मोरो एक मित्र गोविंदराव कुंभारे की आय. एक दिवस ऊ 
मोला सांगन लगेव - “मी कसो-बसो मॅट्रिक भयेव, डी.एड. करेव ना प्रायमरी 
इस्कुल मा नौकरी करन बसेव। पुढू नौकरी करतानाच बी.ए. करेव अना दुय 
बरसा बाद बी एड .भी कर लेयेव। मंग आमरी प्रायमरी स्कुल मिडल स्कुल भयी 
त मी हेङ-मास्तर बन गयेव जीवन भर पगार त पुरो कुटुम्ब-प्रपंच चलावनो मा 
जात रहेव। बीमा अना खेती-बाड़ी वगैरे की रही सही बचत तिनही टुराइन की 
लिखाई-पढाई अना बिह्या करनो मा खरचा भय गई। 

जब मी सेवानिवृत्त भयेव त मोला पीएफ, ग्रेचुईटी अना कम्मोटेशन वगैरे की 
अच्छी-खासी एकमुश्त रक्कम मिली। मी बिचार करेव का मोरा तीन टुरु सेति, सब जन 
नागपुर यन्‌ एकच शहर मा - एक टुरा शिक्षक, दुसरो क्लर्क अना तिसरो बँक मा 
अकाउंटन्ट की नौकरी कर्‌ से। आमी सब जन आबू वरी किराया को घर मा जींदगी 
काट्या। आता आपलो जवर साजरो बँक डिपाजिट से त एक भूखंड लेयकन पुरो 
परिवार को सुविधा लायक घर बनाय लेये पायजे। सबको एक मत भयेव। मोठो टुरा 
को ओरखी को एक हाऊसिंग सोसायटी को अध्यक्ष होतो। बोला भेटकन भूखंड खरेदी 
कऱ्या। सब बुरगा-बुरगी संग्‌ संगू नही त एकच घर मा तीन-तीन मजलाइनपर स्वतंत्र भी 
रहेत त अडी-अडचनी मा एक दुसरो ला आसरो रहे, असो घर को नकास्या बनायकन 
महानगर पालिका लक पास करखन भयो । दुय बरसा मा घर तयार भयेव। मोठो 
हाउसलक वास्तुपूंजा करखन आमी म्हातारा ग्राउंड फ्लोर अना बोकोपर समान तीन 
मजली ऐसपईस फ्लोर इनपर तिनही ट्रराइन को परिवार रव्हन लग्यो। नातिपोति , टुरा 
बोहु संग सब आनंद लक रव्हन लग्या। 

पाच-सय बरसा वरी आम्ही सब घरमा संग-संग घुलमिलकन रह्या। पर बाद 
मा पता चलेब का मोरा तिनही ट्रा आपलोसाति फ्लॅट बनाय र्या सेति। मी खबर 
लेयेव ते कव्हन बस्या का यव आमरो कमाई को एक जरिया बने मुहुन बनाय रहा 
सेजन। मोला कायकी आपत्ती , उलटो खुशीच भयी। पर फ्लेट बनताच तिनही टुरा एक 
मंघ्‌ एक आपलो कुटुम्ब धर अलग अलग आपलो आपलो फ्लैट मा रव्हन चली गया। 
आमी देखतच रहा गया। 

मंग मी बिचार करेव का आपुन दुय बुरगा बुरगीच मंग येवढो अवाढव्य घर 
मा काहे रव्हन को? रोज झाङु-पोसा मा कम्बर तुट जासे। कोनी चोर हुचक्का घर मा 
घुसकन गरो दबायेत त हाक ना बोंब ! किरायादारहिन को आयो दिन यव बिगडेव , ऊ 
तुटेव को रडगाना ! मुहुन बिचार करेव का यन्‌ घर ला बिक देनोच ठीक रहे। आपुन भी 
नहान सो साजरो फ्लॉट लेयकन रहे पायजे। बहान झाडु-पोछा लिमिटेड अना पुरी 
सुरक्षा बी रव्ह से! 


CN SE कैच 3++ 
पवारी सरित्‌ सागर C३8 डॉ. ज्ञानेश्वर टेभरे 
थणणाश?शिशिश0शिशिशशिशशिशिशिशणिशरशणा > 


मी पेपर मा घर बिकन की जाहिरात देयेव। तिसरो दिवस सकारी-सकारी एक 
फॅमिली घर आयी। कव्हन बसी का आमी पेपर मा जाहिरात देख्या अना तुमरो घर 
देखन आया सेजन। मी घर को ग्राउंड फ्लोअर अना तिन्ही मजली देखाय देएव। मंघ्‌ 
की ना आजुबाजु की सांदोरी भी देखायो। बिहिर ना पानी की टाकी बी देखायो। किंमत 
बी सांगेव। प्लाट रजिस्ट्री, नझुल, महानगरपालिका का टॅक्स वगैरे का सब पेपर 
देखायो। उनला घर पट गयो। कागज देखे पर स्यास्वती बी आय गई का यहां काहीच 
लंदीफंदी काम नाहाय। सब साफसुथरो व्यवहार से। 

एक दिवस उनको फोन आयेव का “घर आमला पसंद से। ” मी तिनही टुरा- 
बोहुइनला बिचार करन बुलायो अना आपलो मन की बात सांगेव। समझायो। सबन 
आपली सम्मति देइन। 

दुसरो दिवस मी अना तिनही टुराइन को सामने सौदा पक्को भयेव। बयाना की 
लिखापड़ी अना रक्कम की देवान घेवान भयी। बोन्‌ रक्कम लक मी एक फ्लैट बुक करेव 
अना ऊ एक साल मा बनकर पझेसन भी मिल गयेव। 

सौदा मुताबिक आमरो घर की रजिस्ट्री करखन उनला सोपनो मा आयेव। 
एक दिवस सकारी मी बगिचा फिरन गयो होतो त्‌ सहजच आमिन्‌ जिनला घर बिक्या 
उनको संग भेट भयी। बात-बात मा मिन्‌ सहजच उनला बिचारेव - “यव मोरो तीन 
मजली घर लेनको तुमरो मकसद का से?” त भाऊ कव्हन लग्यो का “मोरा तीन टुरा 
सेति। बय तीनही संग-संग रहेत मुहुन यव तुमरो तीन मजली घर आमला पसंद 
आयेव ! ” 


मोरो डोस्की मा प्रश्‍नच हल्ला करन बस्या। मी डोसका धरकनच रय गयो। 
मी घर बांधेव होतो यनच बिचारलक का “तिन्ही टुराइनका कुटुम्ब बुरगा-बुरगी संग 
रहेति मुहन”, पर खुद को फासा मा खुदच फसेव। आता तुमी भी आमरोवानी खोटी 
आस मा नोको फसो मुहुन मि इनला कसो सांगु?” 
BB 


आमरो उत्सव पोरा 


पोरा पोरा आमरो उत्सव पोरा 
कास्तकारभाईन को सन पोरा 
बैल किसानक्‌ देवइनको पोरा 
सब नहानो मोठो इनको पोरा । 


सावन महिना को आखरी सन 


किसान भाई क मन भरे उमंग जैसो घर आया ये देव ओसरी 
बैलजोडी ला सजाये जसो वर खवाये सुवारी बड़ा ना करंजी 


करे उनला उभो खाल्या तोरण । मांगे आशीष भरदे ढोलाढोली । 


गाजा बाजा सब खुशी मा दंग 
गाये गाणा करे याद शिवा-नंद 
करे पूंजा लगाय कुंकुम चंदन 
उतारे आरती धरे आश मंगल । 


पायधुलाय टिका लगाय नारी 


oe * ज़क्लफ़ जज जज 
पवारी सरित्‌ सागर (३७० डॉ. ज्ञानेश्वर टेंभरे 
रण कॉटिणि?॑॑0॑0िणिर॑ट0णरॅिणि?शिणार > 


बाप, मायवानी पदरवालो रक्तो त... 


बाप, मायवानी पदरवालो रव्हतो त वोन्‌ दबाय ठेई रव्हतिस हरएक हुंदका 
मा भऱया आसु! पर उ सब-काही सांगू नही मनजेच आपलो दुख लपाय ठेवसे अंदर को 
अंदर। आपलो तोंड ला कुलुप लगाव्‌ से अना कंठ मा जिराव्‌ से। उ आपली पिड़ा मन 
मा लपायकन ठेवसे टुरुपोटु खाल्या पड्या त अना घावलक रकत बोहसे तरी! काहे का 
बोला हिम्मत बांधकर, टुरुपोटुइनला धीर देत पहिले उनला डॉक्टरकन लिजान की 
ड्युटी बजावन की रव्हसे। येको उलट माय डोरा भरभर आसु बाहेर काहाढू से अना 
पदरलक पोछत रव्हसे। 

बाप क पायला जुता चप्पल झिजकन काटा-गोटा गडू सेत, कभी कभी 
दिवसभर भुको-प्यासो रय जासे पर सब दुख पचाय लेसे काहे का बोकोजवर आसु 
पोछन पदर नही रव्ह। चप्पल को तुटेब अंगठा पासुन त आम्बा काटता काटता कटेव 
हाथको अंगठा वरी को दुख सहज झेल लेसे। कारण उ बाप आय, पुरुष आय, 
वोकोजवर आसु पोछनला पदर नही रव्ह। एकांत मा बसकन डोराको पानी डोरामाच 
जिराय लेसे। बोकोजवर पदर रव्हतो त पदर ओढकन ढसाढस रोवता आयेव रव्हतो , 
आसु पोछता आया रव्हता। बोला आपलो कर्तव्य मालुम से खुद दुख पचायकन पुरो 
परिवार ला हासत देखनो ! 

अजकाल डोरा को सामने टुरुपोटु बेढंग कपरा पेहर्‌ सेति, घर्‌ सांग्‌ सेति 
इस्पेशल ट्यूशन कलास ला जासु, दिवस बुरता बरी आवनो होये, पर खोटो बोलखन 
आपलो सहपाठी संग पिकनिक ना पार्टी कर्‌ सेति। वहां नाचनो गावनो , खानो-पिवनो 
सब चलसे। मान-मर्यादा सोडु जवानी को रंग चढताच अजकाल टुरु अना टुरी हात मा 
हात धरकन फिर्‌ सेती, असो नजारा खुले आम दिस्‌ से अना कभी पहिचानवाला त 
कभी खुद बाप न देखिस भी त मन मारकन देखतच रहा जासेति! मान-मर्यादा को 
बँडबाजा बज्‌ से तरी मायबाप अनसुनी-अनदेखी कर्‌ सेति। काहे का अजकाल एक-दुय 
टुरा-टुरी रव्हसेति अना काही कळ्हन गयो त कसेति - “माय-अजी , तुमरो जमानो की 
नोको सांगो , नवो जमानी मा आमला जगनो से। जनरेशन गॅप समजो , आमला बॅकवर्ड 
नोको बनाओ। ” जास्त सिसत लगाइस त अजकाल ट्रा टुरी फासी लगावन सुस्ति नही 
करत असी खबर्‌ दररोज समाचार पत्रहिन मा झलक्‌ सेति। माय-बाप बिचारा भियकन 
लाचार, बेबस होय जासेत ! डोरा झाक देसेत ! 

घर को काम करन जान पर आवसे अना दिन-रात टीवी , मोबाईल , नेट पर 
खप्या रव्ह सेति। चिटचॅटिंग , सिरियल , सिलिमा , फेसबुक, फ्रेंडसिप मा तल्लीन रव्ह 
सेति। काही कव्हन गया माय-बाप त अभ्यास को गुगलपरलक लिटरेचर जमा कर रही 
सेव मुहुन सांग्‌ सेति। उनला सबजी काटन, कनिक मलन, रोटी सेकन त का आपलो 

साति चाहा बनावनो भी जान पर आवसे। घर्‌ कोनी आयेव त चहापानी देनला फुरसद 
नही रव्ह! माय एकांत मा रोयकन आपलो मन हलको कर्‌ लेसे। डोरा का आसु 
पदरलक पोछत रव्हसे अना बाप खिन्न होयकन तमाशा मुटमुट देखत रव्हसे | 

टुराटुरी इन को शिक्षण अना सुखी भविष्य साठी भुखो-प्यासो रयकन बाप 
बईलवानी दिवस-रात कष्ट करसे। उनला उच्चो शिक्षण देसे। उनको शिक्षण साति 
आपली जमीन जायदाद बिकन भी मंघ-पुढू नही कर्‌। यहांवरी का नोकरी लगनसाति 
घर गहान ठेवकन डोनेशन (घुस ) देनेवाला बाप ईन की भी काही कमी नाहाय। 

वय देस-परदेस मा नोकरीला लगेव पर आपलो बायको अना जवानी को रंग 
मा रंग जासेति ! बायको की डिलीवरी को बेरा माय की याद आवसे। बायको नौकरी 
करत रहे त तान्याहिनला सम्हालन माय की याद आवसे। बाप एकटोच कसो रहे मुहुन 
“गाड्या बरोबर नड्याची यात्रा ' वानी बाप भी माय बरोबर टुराबोहु घर जासेति अना 
आपली ड्युटी बजाव्‌ सेति। बाद मा काम सरेव का मायबाप गावू गयेपर उनकी सुद 
नही रव्ह। माय रोवसे , पदरलक डोरा पोसत रव्हसे अना बाप घुटघुटकन घुबडवानी एक 
जागू ठिय्या मारकन बस जासे। 

टुरी सुसरोघर्‌ जानको बेरा पाय परताच माय रोव्‌ से ना आसु पाडू से टपटप 
ना पोछत रव्हसे डोरा पदरलक। पर बाप खाल्या मान टाकस्यानी पाय लगसे , नुसतोच 
देखावटी चेहरापर हासी आन्‌ से अना डोरा का आसु डोरामाच जिराव्‌ से, काहे का 
वोकोजवर पदर नही रव्ह ! 

जो बाप टुरा ला इस्कुल सोडन की कई साल वरी प्रामाणित ड्युटी बजाव्‌ से 
पर टुरा देस परदेस मा नोकरी लगेपर “मोला घर आवन की मोरो कामपासुन बिलकुल 
फुरसद नाहाय” मुहुन बेधडक सांग से। माय रोवसे , आसु पदरलक पोस्‌ से पर बाप 
गोटावानी निस्तब्ध बनस्यानी रहा जासे। 

नोकरी मा शरीर घासघास , बीमा मा हर मास पैसा भरभरकन खाली भयेव 
बाप की टुरुपोटु पासुन काही आशा आकांक्षा रव्हसेत। पर पता चलसे का एक न्‌ दुसरो 
जाति मा त दुसरो न दुसरो धरम मा आपलो बिह्या कर टाकिस ! मायबाप ला मालुम न 
करता। माय ढरढर रोव्‌ से, पदरलक आसु पोस्‌ से अना बाप बादर कन एकटक 
लगायकन देखत रव्ह से, काहे का बोकोजवर पदर नही रव्ह। कभी मायबाप न 
वैतागकन उनला प्रश्‍न करिन त चक्क उत्तर देसेत- “तुम्ही तुमरो कर्तव्य पार पाड्यात, 
तुम्ही आपलो ढंग लक जिंदगी कऱ्यात, आम्हला आमरो परमाटि जीवन जगनो से” 
.... माय पदर ओढकन डोरा पोछसे , बाप मनको मन मा रोवसे ! ! ! 

हासो अना भूत भगावो 


आमरो गांव को पांडु पटील ला शिकार को खुप शौक होतो। वोको 
जवर दुय-तीन नहान मोठी बंदुक होती। बोका गावकाच शिकार मा माहिर दुय 
अरदली/साथी-रामसिंग राजपुत अना जागो गोंड जेय-खायकन अंधारो पड़ेपर 
खासर जुपकन नागझिरा को जंगल शिकार करन जात रव्हत। एक डाव अजब 
गजब घटना घड़ी। तीनही खासर पर सवार होयकन जंगल गया। जानेव-मानेब 
इस्थान पोहुचेपर खासर सोड़कन बैल्‌ इनला झाड़ला बांधकन आपुन झाड़ वऱ्या 
मचान पर बाघ, चितल, सांबर, हिरन, रानडुक्कर की चुपचाप बाट देखन बस्या। 
बोहुत रात बीत गई पर कोनतोच प्राणि नजर आवत नोहतो। आखिर मा तीनही 
न्‌ ठयराईन का दुय जन सोयेती अना एक जन पारी-पारीलक जागत रहे, पाहारा 
देत रहे। 

एकाद घंटाबाद झाड्खाल्या उभो एक धड़धाकड़ मानुष पाहारा देनेवालो 
रामसिंग ला दिसेव। रामसिंग ला देखतच वोन्‌ जोरलक खम ठोकिस अना इसारोलक 
कुस्ती खेलन ललकारिस। रामसिंग भी ताव मा आयेव अना बोको आंगपर कुद पडेव। 
कुस्ती चली, चिटपट होन लगी। हर बार रामसिंग गुस्सालक लाल होत होतो अना उ 
बटा जोर-जोर लक हास्‌ ना उचो -तगडो होत जात होतो ना रामसिंग ला पटकनी देत 
जात होतो। आखिर मा मार खाय-खाय कन रामसिंग बेहोस भय गयो। 

काही बेरा बाद जागो गोंड की जप उघड़ी। बोन देखिस का रामसिंग आपली 
पारीकरकन सोय गयी से। उ उठकन बसेवच होतो का बोला झाडखाल्या एक हट्टोकट्टो 
मानुष कुस्ती खेलन ललकारता दिसेव। जागो गों डला गुस्सा आई अना आव देखिस ना 
ताव , बोकोपर कुद पड्यो। जागो पटकनी खात जाय अना गुस्सालक आगबबुला होत 
जात होतो। उ मानुष पर जोर-जोरलक दहाड दहाड़ कन हासत रव्ह। बोको जोर-जोर 
लक हासनो को कारण पांडु पटील की जप उघडी। झाडखाल्या नजर गयी त देखिस का 
एक अनजान मानुष जागो ला पटक्‌ से, हास्‌ से अना हरबार उ उचो तगडो बढ़त जासे। 
बोको दिमाग मा झटकन बिस्वास बसेव का यव मानुष नहीं त नक्कीच भूत आय। 

पांडु पटील झाडपरलक जमीन पर कुदे अना गरज-गरजकन हासन लग्यो। 
हासी की किंकारी पर किंकारी फोडून लगेव। आखिर मा भूत वहानलक पराय गयो। 

तात्पर्य क्रोध ला क्रोधलक मारता नहीं आव्‌ त शांतपणालक प्रेमलक , हासत 


हासत कम करता आव्‌ से , नष्ट करता आव्‌ से। गुस्सा को भूत भगावता आव्‌ से। 
नेने 


BB 

(१५) नौकरी / खेती / धंदा कोनतो बेस! 


नागपुर जवर बाजार गांव से। वहां महामार्ग पराच एक पेपर मिल से। 
आजु-बाजु खेती से। खेती को मालिक यादोराव अना पेपर मिल मा सुपरवायझर 
की नौकरी करनेवालो महेश दुही संगच मेट्रीकवरी सिक्या सहपाठी अना मित्र। 

खेती घाटो मा जात रव्ह। यादोराव परेशान रव्हत रव्ह। कर्जाबाजारी भी भय 
गयो होतो। एक दिवस यादोराव न आपली व्यथा महेश ला सांगिस का असोच चलेव 
त मोरो कुटुम्ब ला एक दिवस फांसी लगायकन मरनो पड़े। 

महेश भी बिचार मा पड़ गयो। बोको दिमाग मा आयो का आपलो कम्पनी 
मा चार सौ को जवर-जवर कर्मचारी काम कर्‌ सेती। दुपार को सुटी मा एक दुय फर्लाग 
नास्ता पानी करन जासेती। यादोराव न अगर कम्पनी जवरच चाहानास्ता की दुकान 
लगाईस त प्राब्लेम सुट सक्‌ से। वोन्‌ झट चाहा नास्ता की दुकान लगावन को सल्ला 
देईस। यादोराव ला भी महेश की बात पट गई। यादोराव ला प्रश्‍न पडेब का महेश की 
सल्ला त ठिक से , पर मानुस पेसा पुंजी कहांलक आने? पहिलेच बैंक को कर्ज गरोवरी ! 

उ घर गयो अना आपलो बायको ला योजना अना समस्या सांगिस्‌। बोन्‌ 
रातभर बिचार करिस का योजना साजरी से, आजमायकन देखें पायजे। होय सकू से 
नसीब साथ देय दे। वोन्‌ आपलो नवरा ला आपलो होकार देईस अना पैसा रकम 
जमावनसाठी बोको खम्बुरो की भस बिकन की सल्ला देईस। यादोराव न दुसरोच 
दिवस भस बिकिस अना कम्पनी जवरच धुरो भर नाहान बांधी मा भरण भरकन सवान 
करिस। हप्ताभर मा झोपड़ा तानिस। एक ग्यास-सिलिंडर, दुय डझन प्लेट-जम्मच , 
डिस्पोजेबल प्लास्टिक कप अना सय प्लास्टिक का टेबल संग चोबिस कुर्ची खरिद के 
मिनि होटल तयार करिस। पानी की बिसरली का खोका आनकन ठेईस। रोज बोकी 
बायको टोपली भर समोसा, नमकीन तरी मिरची, चिऱ्या कांदा इत्यादि आन्‌ अना 
यादोराव चाहा बनाव्‌ । सेल्फ सर्विस होती। 

काही दिवसमाच यादोराव भाऊ का समोसा जित्‌ उत्‌ फेमस भय गया। गर्दी 
जमत गई अना दररोज की पहिले-पहिले की एक हजार रुपया की आमद पांच साल मा 
दस हजार मा बदल गई। दस साल मा बीस हजार भय गई। सावकार को कर्जा 
चुकायकन भय गयो। होटल सिमिट काँक्रिट अना माड्न फर्निचर बन गयो। टुरा टुरी 
कान्वेंट जान लग्या। घर, परिवार , जिंदगी सुधर गयी। 

असोच एक दिन यादोराव ला मिलन महेश आयो। दुय हप्ता पहिले रिटायर 
भयो होतो। चिंता मा होतो। यादोराव ला सांगन लग्यो - मि रिटायर चारिस हजार 
महावार पगार पर भयो। पेंशन नाहाय। टुरा घरपरा खाली बसी से। तोला अज एक 
दिवस की बिस हजार की कमाई से । तोरो टुरा ला नौकरी को प्राब्लेम नाहाय। तोरो 
नसीब न तोला साथ देईस। तु नसीबवान सेस !यादोवार न बोला आलिंगन करत कहिस 
का यार, रस्ता देखावनेवालो त तुच आस ! !! आपलो उद्योग - धंदा उत्तम ! 

प्रभू भक्त को रखवाला 


अज मी तुमला आमरो गाव को वारकरी संत, भोला महाराज (भैरम) की 
एक चमत्कारिक गोष्ट सांगसु. भोला महाराज को प्रपंच धानकी खेतीपर चलत होतो. 
बटवारा पर बटवारा होयकन वडीलोपार्जित जमीन तुकड़ा-तुकड़ा मा बट गयी होती. 
उनको ध्यान खेती पर कम पण विठ्ठल भक्ती, भजन, कीर्तन मा जास्त रमत होतो . बय 
तुकाराम महाराज अना वारकरी संत इनका त भजन गावातच पण खुद भी आपला 
भजन लिखत अना गावत रव्हत. उनन्‌ आमरो गाव मेंढा मा आपली भजन मंडलीच 
नहीं त विठ्ठल रुखमायी को मंदिर बी बनायी सेन. वोन्‌ मंदिर न आता साजरो मोठो 
सुंदर रुप धारण कर लेयी सेस . 

भोला महाराज मोठो समर्पित विठ्ठल भक्त होतो. आषाढ एकादशी की पैदल 
भक्तमंडली संगू मेंढा पासून त पंढरपुर वरी भजन कीर्तन करत दिंडी यात्रा हरेक साल 
बिना भूलेचुके जात होतो . एक त नाजुक परिस्थिती अना वोकोमा भक्त मंडली को 
महिनाभर को सिदापानी ! एक दुसरी महत्त्व की बात मनजे , अखाड़ यव खारी-दोरी ना 
पऱ्हापानी को सिजन ! यन्‌ साल्‌ मिरुग सुखो गयेव . बरसाद को अपकृपा लक गाव मा 
कोनिनच खारी भरी नोहतिन . 

भोला महाराज की भक्तमंडली पंढरपुर ला सार भयी अना पाच-सय दिवस 
माच खुप मेघ बरस्या. सब लोकयीनन्‌ खारी बोयीन अना पंधरा दिवस बाद पर्‍हा बी 
लगावनो सुरु करिन. भोला महाराज की मंडली गाव वापस आवतवरी बोहुतसा पर्‍्हा 
निपट गया होता. 
भोला महाराज का पैसा - अधला अना अनाजपानी पंढरपूर की यात्रा मा 
चली गयेव. खार भरन या बावत्या फोकन जवळ बीज भी नहीं. बडो चिंतामय संकट 
सामने उभो होतो . 
भोला महाराज की नवरी बेठार, गावगल्ली को काही आपली मनमिळाऊ 
लोकयीन ला भेटी. पता चलेव का काही लोकयीन को जवर उल्फा खारी बची सेती. 
वोन्‌ अना भोला महाराज अना दुयचार चेलाचपाटी, यीन संग खार खंदकन पर्‍्हा 
कसोबसो आखिर लगाय लेयीस. जेकी जसो धान की खार मिली आवरा-बेहरा पचरंगी 
धान लग गयो . प-हा खुप लेट भयेव पर पऱ्हा त लगेव , यव मन ला मोठो संतोष भयेव. 
वन्‌ साल्‌ बरसाद आवत रही. कोनिला पानी की खेतीबाडीसाठी कमी नही गयी. पर 
कीड़ा जेको वोको बांधीयीन को धानला खुप लगेव अना फसल चौपट भय गयी. 
जहांन २५-३० क्विंटल की आस होती बहान १०-१५ क्विंटल आयी. गाव को 
लोकयीन का फुल्या गाल पापडवानी चिम गया. पर यव भगवान विठ्ठल को 
पुण्यपरतापच कवूहनो लगे का भोला महाराज ला कभी नहीँ भयी होती असी जोरदार 
फसल भयी. गावका सब लोक आश्चर्यचकित रय गया. 

निष्कर्ष : प्रभू भक्तईन की मदत ला हमेस्या धावसे , निराश नहीं कर्‌. 

लोक का कहेत? 


मि साल मा तीन-चार डाव गाव्‌ जासु पर औंदा कोरोना को पापलक 
रेलगाडी अना बस बंद होती. मास्क बांधो अना घर्‌ रहो, असो हाल होतो . सय-सात 
महिना पासुन गावू जानो नही भयेव होतो. 

दिवारी निपटी . कोरोना को जोर भी घसरेव . बोतोमाच खबर मिली का मोरो 
मोठो भाऊ जो मोरोदून पाच साल मोठो से अना मि ७५ त ऊ ८० साल उमर को से, 
ऊ घर्‌ अचानक सपरी परलक आंगन मा उतरता-उतरता चक्कर आयस्यानी खाल्या 
पडेव . बेहोसिमाच वोला गोंदिया को दवाखाना मा भरती करिन. पता चलेव का बोला 
दिल को दौरा पड़े होतो. बोकी बायपास सर्जरी भई. नसीब, मरता मरता बचेव. 
गोंदिया को दवाखाना मा १५-२० दिवस भरती होतो अना गयेव हपतामाच घर्‌ 
आयेव. 


मोला रह्यकन नही भयेव. मी टुराला कहेब “भाऊ जबपासुन मोठो भाऊ 
की बिमारी की खबर आयकी सेव, मोरो जीव मा जीव नाहाय. काहीच कर अना मोरो 
गाव जानकी वेवस्था कर दे.” भाऊ कसे - “दादाजी, मोला भी गाव की खुब याद 
आयी से. बटयीदार कसी खेती कर रही से, धान को फसल को का हाल से त देखन को 
से. शनिवार, इतवार की सुट्टी से. आपुन सुक्करवारच चार बजे नागपुरलक निंघबिन त 
आपलो गाव्‌ सात बजेवरी पोहुच जाबिन, दुसरो दिवस मी, मोरो टुरा अना मोरी 
घरवाली अंधारो पड़चा-पड़ता गावू पोहच्या . 

दुसरो दिवस सकारी मी आंगपाय धोयकन कपरा पेहरेव अना डोईको 
केसइनला तेल लगायकन कंगी फेरतच होतो त मोरो चुलत भाऊ को बेटा घनश्याम 
भाऊ आयेव. संगच सकार की चाहा पिया. इत्‌ उत्‌ की गप्पागोष्टी भई. बादमा वोन्‌ 
बोको टुरी को बिह्या सामने को महिना की १६-१७ तारीख ला गोंदिया को वैभव 
लॉन मा से कव्हत पतरिका देईस अना “तुमला सबला आवनकोच से ” मुहुन आग्रह 
करीस . मी मान हलावत होकार देयेव . 

मी सहजच खबर लेयेव - “का भाऊ बिह्या की कसी का तयारी से?” मोरो 
पुतण्या कव्हन लगेव - “आपलो कुटुंब मोठो से, आपलो गाव भी मोठो से, आपला 
रिस्तेदार भी काही कमी नाहात. मिन्‌ १००० पतरिका छपाई सेव . पतरिका बाटनो सुरु 
से. लगसे का अनखी दुय-तीन सौ छपावनो पड़े.” मी आपलो पुतन्या की बात्‌ 
आयककन चकराय गयेव . वोला पुछेव- “भाऊ पत्रिका एतरी, त मंग पाहुना केतरा ?” 
जवाब मिलेव- “कमसे कम दुय-अड़ीच हजार!” मोरो मुखलक अचानक “अबोबो ” 
मुहुन मोठोलक शब्द बाहेर पड़या ! मोरो पुतन्या दचक गयेव अना हड़बड़ायकन पुछन 
लगेव - “बडोजी , का भयेव?” मी बोला समजावत कहेव -आमरो वडीलइन जवर 


————————— IIe ञ्ञ जज जज 

७०-८० एकर जमीन रव्ह, धानलक ढोला लबालब भग्या रव्हत होता, कोठाभर 
गाईभसी रव्हत , खंडीभर नौकर-चाकर रव्हत , गावकरी भी मांड़ो गाडुन, गोना , सतरंजी 
बिछावन, पंगत पाहुनाइन ला जेवन वाढन पुढू-पुढू धावत होता. बरठी, भाली, 
काहार, ढिवर, सोनार, खाती, बढयी सब काम करत होता. सयपाक कन्या भी 
गावकाच रव्हत. डफरी बाजावाला भी गावकाच. बरातसाठी लोक आपली खासर 
अना बेलजोड़ी जुपकर स्यामिल होत होता. सब रिस्तेदार आप-आपलो रेहका , छाटी , 
रेळू गाड़ोलक बरात मा स्यामिल होत होता. आईमाई स्याक-भाजी कापत, मसाला 
पिसत. पर आता समय बदल गयो. तोरोजवर मुस्किललक १०-१२ एकर जमीन बची 
से. गाई, भसी , बैलजोडी , नोकरचाकर सब लापता भया. बटयीदार खेती करसेत , 
खेतलक फसल सिधी बिक्री केंद्र जासे. ढोला फोड़फाड़कन सवान भया. 

गाव मा कोनी, कोनी को जखम ला मलम नही लगाव्‌. भाईबंद दूर-दूर 
ठाक्सेत, काम करनेवाला मजूरी बिगर, पड़ेव काड़ी ला हात नहीं लगारत. 
रिस्तानातोवाला खान का संगाती . तोरो घर को सडून सड़ गयी से, नवो बनावन को से, 
कोठा पड़ रह्मा सेत उनला सवारन को से. तोरा दुय टुरा शहर मा सिक रह्या सेती. मंग 
बिह्या २००-३०० लोकहिन मा निपटाईस त अंगत-पंगत को खर्चा भी बचे , बिह्या 
तोरो घरच निपट जाये, शहर को लॉन को खर्चा भी बचे अना कम खर्चा मा सब बाक्का 
बिह्या होय जाये.” 

मोरो पुतन्या झटकन कव्हन लग्यो - “लोक का कहेत, रिस्तेदार हासेत, 
गाववाला पाटलाची सरली रे, ठलव्यादून निपट्टर झाला रे, असा कहेत. आपलो बाप- 
दादा की इज्जत माती मा मिल जाये.” मी बोकी सोच आयककन थक्क भयेव. हो तोरो 
बरोबर से भाऊ, आम्ही बिह्या ला आवबिन ” कह्यकन यव विषय समाप्त कर देयेव . 
बाद मा मोरो भाईन्‌ सांगिस का - “यन्‌ तिगसता ग्राम पंचायत को पंच को चुनाव साठी 
एक एकर जमीन बिकिस अना बिह्यासाठी काही दिवस पहिले अनिख एक एकर को 
सौदा करि सेस. भगवानच मालिक!” 


सोनो चांदी जमीन त लेसेत सब 
आओ गा कागज कलम लेय ले 
चोरी लबाडी ल कमाये धन सब 
आओ मनलू प्रेम सरिता बहाये। 


बुद्धिमान विद्वान विचारक सब 

इतिहासकार कवि भाषाविद कहे 
इत्‌उत्‌ ल कटींग पेस्टिंग कर सब 
कोयल भेष मा कावरा चिल्लाये। 


पवारी सरित्‌ सागर 


नवा नवा रुपड़ा लगाय फिरे सब 
स्वयंभू समाजसेवि को सोंग रचे 


सत्ता पैसा नाव क्‌ साति झुरे सब 
बंगला गाड़ी घोड़ा लेय ऐस करे। 


कहे आपलोला समाजरक्षक सब 
समाजला तुकडा-तुकडा मा बाटे 
कहे मायबोली का वै वारिस सब 
मंग या मोरी वा तोरी काहे लढे? 

हत्ती चले आपली चाल 


या बात साल २००० की आय। मोला युनिवर्सिटी ग्रँट कमिशन दिल्ली को 
पत्र आयेव का तुमरो रिसर्च प्रोजेक्ट प्रेजेंटेशन १० अक्टुबर ला दुपार २ बजे ठेई गई 
से , तारीख अना समयपर उपस्थित रहो। 

मीन्‌ रेल टिकट बुक करेव अनुसार ऑटो रिक्सा लक रेल्वे ठेसन जानसाति 
एक तास पहिले घरलक निंघेव। ऑटोरिकशा चालक आपलो मोहल्लाकोच जानेव- 
परखेव होतो। ऊ बड़ों आरामलक कारजीपूर्वक ऑटोरिक्शा चलावतच होतो का 
रामदास रोड़ पर फ्लॅट कॉम्प्लेक्स लक एक कार अचानक निंघकर सड़क पर धावत 
आई अना आमरो ऑटोरिक्शा संग टक्ररच होसे का मुहन मी घबराय गयो। पर 
ऑटोचालक न जोरलक ब्रेक मारकन ऑटोरिक्शा ला जहां को बहांच रोक देईस अना 
दूर्घटना होता होता बची 

कारचालक भी कार रोड़ को एक बाजु ला करकन खाल्या उतरेब अना 
आमरो ऑटोरिकशा चालक संघ नड्डा फाड-फाड कन गुस्सालक चेहरा लाल कर 
चिल्लाय उठेब। मोला लगेब का आता मारामारी होसे का रे बाबा! पर आमरो 
ऑटोरिक्शा चालक निशब्द चुपचाप बोकी आयकत रहेव अना मुस्करावत 
ऑआटोरिकशा ला चालु करिस अना पुढ देखत पुढ बढेव। 

आमरो ऑटोरिक्शा रेल-ठेसन १५-२० मिनट मा पहुचेव। मी रिक्सालक 
उतरेव। वोन्‌ मोरो सुटकेस अना पानी की थरमास ऑटोरिकशा बाहेर काहाडकन मोरो 
सुपुर्द करिस। मी सहजच ऑटोरिकशा चालक ला पचारेव - “गलती त कारचालक की 
होती पर खेद व्यक्त करन को बजाय उ तोरो पर गुस्सालक तमतमायकन धायेव। चोरी 
की चोरी अना वऱयालक सीनाजोरी! तोरी काहीच चुक न रव्हता तु काहे चुपचाप 
वोकी गंधी गारी आयकेस?” वात्‌ किस्मत आमरी बरी होती का आमी बाल-बाल 
बच गया। नही त वोको मुर्खतापूर्ण ड्रायविंग को कारण यन्‌ घडिला आपुन दुही 
अस्पताल मा रह्या रव्हता ! ऑटो रिक्शा चालक न्‌ शांत मनलक बड़ो सुंदर उत्तर देईस 
- “सर, जब मै आपको लेकर स्टेशन चला तो मेरे सामने एक ही लक्ष्य था कि आपको 
स्टेशन सही समय पर सुखरुप पहुंचाऊ। और उस लक्ष्य को प्राप्त कर मैं.खुश हूं। ” 

पुढ ऊ बोलन बसेव - “साहाब बहोत से लोगों के सर में गार्बेज यानी सडा- 
पड़ा कुड़ा-कचरा भरा हुआ होता है और मुह से वे हरदम गंधी दूर्ग्धभरी ओकारी 
ओकते रहते हैं। ऐसे ओकारीलालों के मुह क्या लगना? मुझे तो मेरा फर्ज अदा करना 
ही मेरा एकमेव लक्ष्य था। उसमें में सफल हआ, इससे खुशी की बात और क्या हो 
सकती है?” मी मुस्करावत वोला रिक्सा किराया देयेव अना प्लॅटफारम कन जान 
लगेव। तब्‌ मोला अनायास एक हिंदी की कहावत याद आई - “हाथी चलें अपनी 
चाल, कुत्ते भूखें हजार। ” 


७७७ 

सामाजिक सोच 


सामाजिक कार्य करनो म्हणजे जीवन मा साधुसंत इनकोवानी तप, तपस्या 
करनो सारखो से. जे कर्‌ सेत बय बोलत नही पर काहीच नही करनेवालोहिन जवर 
बोहुत योजना , सुझाव अना शंका-कुशंका रव्हसेती. खुप बोलू सेती, नही थकतवरी 
वाद विवाद कर्‌ सेती. आजकाल वाट्स अप अना फेसबुक, ऑडिओ-विडिओ , 
सेमिनार-वेबिनार पर असा नजारा छाया रव्हसेति. 

असोच एक महामानुस मोला एक पायलगनी मा भेटेव. मोर्‌ सिन हात 
मिलावताच हालचाल पुछिस अना मंग आपलो सामाजिक संगठन जेको मी अध्यक्ष 
होतो , साति एक-पर-एक योजना अना सुझाव देत गयो. आखिर मा मि बोला कहेव - 
“भाऊ ठीक से, तुमरा सुझाव मान्यता प्राप्ति साति/पास करन साति कम-से-कम 
कार्यकारिणी ला बिचार-बिमर्स करन कार्यकारिणी सभा बुलावनो पडे. मी आबच 
सभा को सूचना पत्र तयार कर देसु, तुम्ही तुमरो मोहल्ला मा चार सदस्य रव्हसेती , 
उनला उनको घर जायकन सूचना पत्र देय देहो.” शाहनो भाऊ कसे - “मोला वोतरी 
फुरसद नही मिलू, मी सकार पासुन त रातवरी बोहुत बिझी रव्हसु .” मी वोला पुछेव - 
“भाऊ तु मोरो संग नॉनस्टॉप एक घंटा पासुन बोल रही सेस म्हणजेच तोला समाज 
विकास की बोहत कळकळ से अना यन्‌ पंधरा-बिस मिनट को काम साति तोरो जवर 
टाईम नाहाय? असो कसो तु कह्य रही सेस! शायद वय तोरो ओळखी का नही रहेत 
चल मी तोरो संग चलसु .” भाऊ कसे- “मी क्लास वन अफसर , उनको घर जायस्यानी 
आपली किंमत कम करु का?” 

काही दिवस बाद असोच दुसरो महामानव मोला एक बिह्या मा भेटेव्‌ . मोला 
देखतच कव्हन लगेव- “अध्यक्ष महोदय , तुमरो सामाजिक मंगल कार्यालय त ऐस-पेस 
बेस से पर सुविधाइनकी कमी से”. मी पुछेब “कोनती कमी?" कव्हन लग्यो “उन्हारो 
का दिवस मा हॉल पुरो एअर कंडिसंड पायजे. देखोना पंखाइनलक कसी गरम हवा 
आय रही से.” 

मी कहेव “भाऊ दस-बारा साल पासुन नोकरी, कामधंदालक छुटकारा 
भेटेवरे-भेटेब का हर हप्ता, शनिवार-इतवार, अना बिह्या-बरात अटेंड करन को 
बाहानालक त कभी सामाजिक समारोह अटेंड करनको मिसलक आमरी टीम आपली- 
आपली स्कुटर, मोटरसायकल , धरकन आपलो खिसामाका पेसालक पेट्रोल भरस्यानी 
दूरदराज भुका-प्यासा आंगपर कभी तपन, कभी बरसात, त कभी थंडी की मार झेलत 
गाव-गाव , घर-घर फिरत, जो चंदा जमेव वोलक यव भूखंड अना भवन येतरो उभो 
दिसे . तुमरो सुझाव परमाटी कमसे-कम यन्‌ हॉल ला १० एसी. लगेत. एक एसी. की 
साधारण किंमत रुपया ३०,०००/- तीस हजार से, म्हणजेच तीन लाख पायजे. यव 
उपक्रम आमला कठीन लगसे.” त चटपट भाऊ कसे - “एतरीसी बात. यव त मी 

चुटकी मा जमाय देऊन. मोरा ठेकेदारच कर देयेत यो काम. आठ-दस दिवस मा मोरो 
बंगला पर आयस्यानी लिजाय लेहो.' मी बड़ो खुश भयो अना हासत आपलो घर 


लौटेव . 


मी अना मोरा साथी बोको घर जाय-जाय कन थक गया पर पुढको हफ्ता, 
पुढको हफ्ता करत पुरो चार महिना को उन्हारो चली गयेव. सबन्‌ बिचार करिन का 
अज इंजिनिअर साहेब घर जायकन पैसा आननकोच! आम्ही चार जन बंगला पर 
पहुच्या . इंजिनिअर साहेब की दुय घंटा वरी चर्चा पर चर्चा आयकत आम्ही जब्‌ थक 
गया त आम्हरोपेकिच एकन्‌ बीच मा खबर लेईस -“सर तुमी तीन लाख को हप्ताभर 
मा इंतजाम करनेवाला होतात आम्ही हर हप्ता आव्‌ सेजन अना तुम्ही पुढको हफ्ता, 
पुढको हफ्ता कव्हत जासेव . ” इंजिनिअर साहेब आयककन पहिले अवाक होय देखतच 
रहेव अना मंग जोरलक कह्य उठेव “असो मीन्‌ कभी आश्वासन या असी घोषणा 
करेवच नोहोतो . मीन्‌ तुमला सिरफ मोरो सुझाव देयो होतो. आता हॉल खुप चलसे , 
पेसा कहां जासे ?” 

मी कहेव- “हर साल कोनतो ना कोनतो काम चलतच रव्हसे. हर साल 
ऑडिट होसे . हर साल चार-पाच समाज को गरीब परिवारइनका धर्मार्थ बिह्या होसेत . 
सालमा ठुय-तीन सामाजिक कार्यक्रम होसेत. तीन कमरा विद्यार्थी इनला सस्तोमा रव्हन 
देसेजन . बोको डेफिसिट हॉल को आवकमालक पुरो होसे .” 

मंघलक सायबिन आम्हरी गोष्टी आयकतच होती. बोला रहेव नही गयेव. 
वोन्‌ सामने आयकन साहेब ला खरी खरी सुनाइस - “हो मोरो पुढच तुम्ही न्‌ काकाजी 
ला आश्वासन देया होतात. बै बिचारा हर हप्ता आवसेत ना तुम्ही टलाव्‌ सेव. जेव 
काही देन को रहे देव अना छुट्टी करो.” पर इंजिनिअर साहेब को नही - नहीं कोच 
फाड़ा! आखिर सबजन चेहरा लटकाकवत आपलो आपलो घर लोट्या. दुसरो दिवस 
समाचार पत्र लक पता चलेव का भ्रष्टाचार करत वोन्‌ चार-पाच बँक को लॉकर मा 
किलो-किलो सोनोचांदी ठेई होतिस, ३ फ्लॅट अना ५ प्लॉट, फार्महाऊस असी 
कोट्यावधी की धनसंपत्ती जमायी सेस अना गुप्त खातालक मालुम पडेवपर सरकारन्‌ 
बोला सस्पेंड करिस . 

काही लोक इनको स्वभाव असो रव्हसे का वय हरदम आपलो मोठोपना 
देखावूसेत, शेखी बघार्‌ सेत पर आचरण उलटो कर्‌ सेत. आपलो कर्तव्य आपलो 
साती, अकल बाटनको , सिद्धांतकी गोष्टी दुसरोइन साति! वै दुसरो ला नीचो अना 
आपलोला उचो देखावत रव्ह सेत्‌. पर परमार्थ जब्‌ शुन्य त लोक काहे मान देयेत? 
असा लोक सब ऐश्वर्य रह्यकन भी मनमा दुखी रव्हसेत. खुदको अस्तित्व विकसित 
करन को बजाय दुसरो की निंदाबदी करत रव्हसेत. असफल या स्वार्थी मानूस हमेशा 
दुसरो को द्वेष करत रव्हसे . 

'सताहा विकसित होनसाति तसोच दुसरो ला अना समाज ला विकसित 
-करन साति सामाजिक माध्यम इनपर चमकनोलक नही त जमीन पर आपली एड़ी 
चंदनवानी घासनो पड्से . 


BBP 
पवारी सरित्‌ सागर * डा ज्ञानेव्वरेभरे 
टपपऑशाशारशाशारशिशिशिशिशिशिशिशशिशशॅि्णा > 


(३०) बाचो त्‌ बचो! 


पवार/पोवार समाज मा जब्‌ पवार युवक संगठन नागपुर को निर्माण भयो, आमरो 
पुरो भारतभर मा फैलेव समाज की एक भी पत्रिका नोहती . पवार समाज को इतिहास , 
संस्कृती , प्रथा कुप्रथा , शिक्षा , व्यवसाय , साहित्य , सामाजिक गतिविधी , विकास दर्शन 
पर एक भी पत्र-पत्रिका नोहती . पत्रिका जनसंपर्क अना जनजागरण, जनमार्गदर्शन को 
सशक्त माध्यम जानकर तसोच पवार लेखक, कवि, साहित्यिक प्रतिभा उजागर करन 
पवार विद्यार्थी संगठन नागपुर न पवार समाज की संदेशवाहिनी को रुपमा “पवार 
संदेश ” वार्षिक पत्रिका ईसवी सन १९८४ पासुन छापनो सुरु करिस. वा आब्वरी 
सफलता पूर्वक हर साल प्रकाशित होय रही से. हर साल जानेवारी महिना मा संकरात 
बाद स्नेहसंमेलन मा बोको विमोचन होत आय रही से. 

मराठी मा एक कहावत खुप प्रचलित से - “वाचाल तर वाचाल.” एको हिंदी मा 
अर्थ से “पढोगे तो बचोगे ” अना पवारी मा “बाचो त बचो .” यन्‌ उद्देश लक संगठन 
पत्रिका को विमोचन बाद नागपुर अना नागपुर बाहेर सामाजिक संगठन अना 
पायलगनी , बिह्या , तेरी इत्यादि को कार्यक्रमहिन मा जायकन बिकत होता. एक प्रत 
की किंमत होती पहले रुपया १०/- अना बढता बढता आता रुपया १०० भई. 
आपलो गाव अथवा रिस्तेदारी मा भी कोनी कार्यकर्ता गावतर खान गयेव त ५-१० 
कापी आपलो संग बिकन साती धरलेत होतो . एको उद्देश सामाजिक प्रचार प्रसार अना 
जनजागरण भी होतो. यन्‌ अभियान मा आमला खुप खट्टा मिठा अनुभव आया. 
पत्रिका दिसताच आपला स्वजन लपक पडत. कभी कभी त धक्काबुक्की भी होय जात 
होती. पर जसोच उनला माहित पडू का लेनो पडे पैसा देयकन त ८०-९०% लोक 
आपलो जागापर वापस होय जात होता. जे लेनेवाला रव्हत बय आपलो सदस्य सूची 
मा नाव, फोटो , जाहिरात, बिह्यालायक टुरुपोटु देखत अना पत्रिका खिसा मा ठेवत. 
बादमा असो भी देखनो मा आयेव का वोनच पत्रिका ला बेरहमी लक आपलो ढुंगण 
खाल्या ठेयकन जेवन बसत. घर गयेपर वा बैठक मा ठेयी रव्ह. जहां कोरी जागा मिले 
वाहान हिसोबकिताब नोट करन काम आव्‌. संयोगवस चिवडा, घेंघरी, लाडू को 
नास्तासाती प्लेट को काम मा भी आव्‌. आखिर मा रद्दी मा बिक जाय. दूर्भाग्य बिचारी 
पत्रिकाको ! ! ! 

आपलो समाज मा भाषा अना दुसरो विषयहिन मा पदवी धारी भी आता बोहुत 
भय गया सेती. बातहिन मा उनला कोनी हराय नही सक्‌. उनला कहो का - 
““भाऊ/बहिनी , ये तुमरा बिचार आपलो कलमलक कागज पर उतारो अना आमला 
पठाओ त पवार संदेश को आगामी अंक मा जसो को तसो छाप देबिन.” वय वोनो 
बेरापर मान हलावत होकार देसेत पर उनका लेख , कविता , साहित्य कभी नही पहुचूत . 
कभी अचानक मिल भी गया त खबर लेनोपर कसेत - “का सांगु भाऊ टाईमच नही 

मिलेव.” 

नवी पीढी उच्चो शिक्षण लेय राज्य अना केंद्रीय प्रशासनिक सेवा प्रतियोगिता 
परीक्षाहिन मा भाग लेसे. मोला असी परीक्षाईन को प्रश्नपत्र बनावन को अना मौखिक 
परीक्षा लेन का बोहत मौका आया. एक डाव एमपीएससी को मौखिक परीक्षा को 
परीक्षक मुहन मी मुंबई गयेव . बहां काही पवार स्पर्धक भी होता. मी लाईफ सायन्स का 
काही प्रश्‍न बिचारण को बाद अक्सर उनकी हॉबी/छंद को बारा मा दुय-चार सवार भी 
करत होतो. “तुमरो खुप आवडतो छंद कोनतो?” बिचारा पर जवर-जवर ९० टक्का 
स्पर्धक “किताब , साहित्य बाचनो ” सांग्‌ सेत. मंग “कोनतो साहित्य बाचूसेव?” प्रश्‍न 
रव्हसे. “लेख , उपन्यास/कादंबरी , काव्य, चरित्र, कथा-कहानी , चरित्र, आत्मचरित्र 
इत्यादि मा लक कोनतो ? मंग काही किताबहिन का नाव, काही रचनाकारहिन का नाव 
त कभी नाटक, चित्रपट लेखक , नट, नाटिका, गायक, गायिका विषय मा भी परीक्षक 
प्रश्‍न करसेत . बस दुय-चार किताब अना लेखक का नाव भर साग्‌ सेत, वोको पुढ वय 
समाधी मा चली जासेत. मी एकडाव खबर लेयेव “तु कोनतो विद्यापीठ लक पदवी 
लेयेस ?” उत्तर मिलेव - “राष्ट्रसंत तुकडोजी महाराज नागपूर विद्यापीठ.” मी लगेच 
प्रश्‍न पुछेव - राष्ट्रसंत की पाच किताब को नाव सांग. उत्तर - “स्वॉरी सर.” विनोबा 
भावे को एक-दुय किताब को नाव सांग. “नो रिप्लाय” आखरी प्रश्‍न - “भवभूति 


मुहून गोंदिया जिला को आमगाव जवर कोनतो जागू/गांव रव्हत होतो अना वोन्‌ 


कोनता ग्रंथ लिखिस ?” नो रिप्लाय. मंग पुछेब - “राम गणेश गडकरी को एक तरी 
नाटक को नाव?” मौन ! मंग पुछेव - “ठीक से येतरो तरी सांग का आपलो विद्यापीठ 
का माजी कुलगुरु डॉ. कोलते होयकन गया, उनको पुरो नाव अना उनकी दुय चार 
किताब को नाव सांग दे.” नो रिप्लाय ! ! ! 

अजकी तरुण पीढी आपलो उपजिविका चलावन नोकरी चाकरी, धंदा, उद्योग 
साथी सिक से. बोला बाकीसिन काही लेनोदेनो नहाय. वय संवाद कौशल मा भी 
पिछडा रह्म जासेति. कसेत “बेराच भेट्‌ नही.” मंग मनोरंजन को छंद साती कसी बेरा 
भेट्से? असो नवयुवक-युवतिहीन ला सामाजिक संगठन, कार्यक्रम, बिह्याबरात, 
रीतिरिवाज, नातोरिस्तो निभावन भी टॉईम नही भेट्‌ पर विकेंड पार्टी, आऊटिंग , 
पिकनिक स्पॉट, विदेश भ्रमण वगैरे साति प्ल्यानिंग लक टॉईम मिल्‌ से. साहित्य बाचन 
का मायबाप साति बी “नो टाईम ' की धिरुधिरु घडी आय रही से. मंग पवारी साहित्य 
लिखनो , बाचनो कोसो दूर की बात! आपुन जेन्‌ समाज मा, परिवेश मा, जग मा रव्ह 
सेजन , बोला भी समजन की आमरी तयारी , उत्साह नाहाय . “हर किताब आपसे कुछ 
कहना चाहती है” असो एक जगप्रसिद्ध विद्वान लेखक, कवि, पटनाट्यकार 'सफदार 
हाशमी ' न आपलो एक कविता मा कही सेस. आपुन कहीं ना कहीं बाचत रव्ह सेजन 
का - किताब आपला मित्र, मार्गदर्शक, व्यक्तित्व निर्माता को, कुंभार आय. अना 
प्रत्यक्ष मा आपुन उनको पासुन दूर परा सेजन ! मंग कसो व्यक्ति, समाज, संस्कृती को, 
विकास होये? यन्‌ प्रतिस्पर्धा को जग मा आमी कसा पुढ जाबिन? बाचनो या 
औपचारिकता नही. जेव बाच्‌ सेजन ऊ समजनो , तसो आपलोला बनावनो महत्त्वपूर्ण 
से. किताब परिपूर्ण मानुस घड़ाव्‌ सेती. युवा पीढी न्‌ समजे पायजे का पवार समाज 
की सर्वागीण विकास अना समृद्धी की चाबी किताब लिखनो-बाचनो मा से.' 


<र्प्शिक्ण्ण्णिण ण I+ ञ्ञ ज_ _ _ए 
पवारी सरित्‌ सागर ४९2 डॉ. ज्ञानेश्वर टेंभरे 
पशशशिशिशिशिशिशिशिशिशिशिशिशिशिशिशिशरर्शिणा > 


अंग्रेजी मा एक कहावत से - “तुमरो जवर १० रुपया रहेत त आठ रुपया सताहा 
को खरचा साति ठेवो . बच्या दुय रुपयामालक एक रुपया को गुलाबको फूल लेव अना 
एक रुपया की किताब लेब” १. आठ रुपया जीवन की गाड़ी चलावनो मा खरच 
होयेत, २. काहे प्रफुल्लीत जगनको यव एक रुपया को गुलाब को फूलकन देखकन 
मानस बने अना ३. कसो जगन को यव पुस्तक सिकाये. अज भी “महाभारत”, 
“रामायण”, “गीता” काहे लोकप्रिय सेत? काहे का उनमा मानव जीवन को सार से, 
अर्थ भरी से. रामायण कुटुम्ब अना समाज मा रिस्ता-नाता , परिस्थिति परमाटी कर्तव्य, 
मर्यादा, प्रेम अना त्याग को बोध देसे . महाभारत स्वार्थी , अहंकारी अना सत्तालोलुप , 
भाईनको हिस्सा मारनेवालोहिन की कसी दूर्गति होसे एको बोध देसे त गीता मानव 
जीवन को अर्थ समझावूसे . धर्म की परिभाषा सांगूसे . 

जब्‌ मानुस प्रतिकुल दुखदायी, असह्य परिस्थितिइनमा फसेव रव्हसे तब्‌ 
संकटहिनला कसो मात करनो, उनकोसिन कसो लढनो , प्रतिकुल परिस्थिती मा भी 
अवसर ढुंडकर साहस अना दुर्दम्य आशावाद, इच्छाशक्ती अना संघर्ष करन को 
आत्मविश्वास जगावन को काम सावरकर की “माझी जन्मठेप” या किताब सिखावसे . 
जीवन जगनो सिखावनेवाली बोहत किताब सेति. मोरो बाचनो मा आयी काही 
किताबूइनमा एक से “डेझर्टर”. गंथर बाहनमन यव जर्मन सैनिक होतो. वोकी सैनिक 
तुकडी की लिबिया मा बदली भयी. ऊ हिटलर साति लढत होतो . येनच बेरा बोको 
बाप ला नाझी मिलट्री न फासीपर चढाईस . दुःखी होयकन वोन्‌ जर्मन सेना सोडून को 
ठयराइस. जर्मनी जायस्यानी माय ला भेटन को मन मा बिचार करत होतो. पर यो 
अशक्यच होतो. सेनामालक परायोपर बोला जीव देनो पड सिकसे, यव बोला 
साजरोच मालुम होतो. तरी ऊ लपत छिपत कसो बसो जर्मनी पोहचेव पर अंग्रेजी सेना 
को हात लगेव. बोला जेल भयी. जेल मा ऊ अंग्रेजी सिकेव. अना वोन्‌ या किताब 
लिखिस. 

रविंद्र गुर्जर की असीच अनुवादित एक पुस्तक “सत्तर दिवस” से. इश्वरचंद 
विद्यासागर की “दुर्गेश नंदिनी , बिषवृक्ष, कपाल कुंडला ”, बंकीमचंद्र चटोपाध्याय की 
“आनंदमठ”, शरदचंद्र चट्टोपाध्याय की “देवदास, चरित्रहीन”, तसोच रविंद्रनाथ 
टागोर, विवेकानंद, अरविंद घोष सरिखों की किताब्‌ खरोखरच दुय पाय को प्राणि ला 
परिपूर्ण मानूस बनाव्‌ सेति. 

हिंदी मा प्रेमचंद, गुरुदत्त, माखनलाल चतुर्वेदी, रामधारीसिंह दिनकर, हजारी 
प्रसाद द्विवेदी, राहुल सांकृत्यायन, जैनेंद्र कुमार, भगवतीचरण वर्मा, भिष्म सहानी , 
यशपाल , हरिवंशराय बच्चन , विष्णु प्रभाकर आदि को साहित्य मा बोधामृत समाई से. 

मराठी लेखक - विजय देवधर, रविंद्र गुर्जर, आचार्य अत्रे, पु. ल. देशपांडे, 
माडगुळकर, सुरेश भट, मंगेश पाडगावकर, कुसुमाग्रज इत्यादि की रचना अनमोल 
सेति. एक किताब “लंडनच्या आजीबाई” “असा मी असामी” मोला अज भी 
विपरित परिस्थिती मा ताठ खंबिर कसो रव्हनो सिकाई सेस . 


क जसचुळळळळ बया णा अ 
पवारी सरित्‌ सागर C५07 डॉ. ज्ञानेश्वर टेंभरे 
थफाशाशाःशारशिशिशिशिशिशिशिशिशिशिशिशन्ण्णा > 


मुहुन मी जो कोनी मोरो सम्पर्क मा आवसे वोला कसु - भाऊ पोटभरन की नोकरी- 
चाकरी , धंदा-पानी को शिक्षण तुमी लेयात. वकील , डॉक्टर , इंजिनिअर, कलेक्टर , 
कमिश्नर, प्रोफेसर, उद्योपति अना व्यापारी बन्यात पर व्यक्तिगत, कौटुंबिक, 
सामाजिक जीवन मा हमेशा घुपटमर्‌ सेव काहे का तुम्ही न्‌ जीवन जगन को, सुख 
प्राप्त करन को, विपरित परिस्थितीला मात देन को धडा नही सिख्यात! वोको साति 
पुस्तक बाचनो पडसे. वय कुंभारवानी मानुसला घडू सेती. मजबुत बनाव्‌ सेति. 
जीवन की नाव चलावनी सिखाव्‌ सेति. 

आखिर मा मि तुमला पाब्लो नेरुडा की एक अंग्रेजी कविता यहां देयकन एतोच 
सांगुसु का “बाचो त बचो '. 

Ifyoudo nottravel, 

Ifyoudo notread, 


Ifyou do notlisten to the sounds oflife, 
you start dying slowly. 


७७७ 

बटवारा 
नांद्‌ जहान सुख ना समाधान 
होतो धन-संपत्ति को आगाज 
संस्कार संस्कृति भरेब निवास 
होतो गाव भर मान ना सम्मान । 
दुय माय बाप अना दुयच बेटा 
बटवारा को गूंज उठी घरं घंटा 
भाई-भाई बोह-बोहुको झगडा 
सासु-सुसरो को रोज फजिता। 
एक रोज बसी घरं पंच मंडली 
सामिल भया टुरा-टुरी ना जवाई 
जमीन बटी उठाय ईश्वर चिठ्ठी 
घर आंगण मा दिवार भई खड़ी । 
जमीन, घर, बाडी, सामा बटी 
गाई, भसी, बैल जोड़ी भी बटी 
दुही बहिनी दुही भाई संग भई 
'मायबाप की भी जोड़ी तुटी । 
माय ला मांगे बिसरो जमापुंजी 
बापला कहे देखावो बेंक खाती 
माय कहे बेटाबोह आमरी पुंजी 
नातु पोतु आमरी भविष्य निधी 


—— I+ ङ्क 7 
पवारी सरित्‌ सागर (७१) डॉ. ज्ञानेश्वर टेंभरे 
थफणारणशाशाशाशशिशिशिशिशशिशिशिशशाशॉशतश्णिणा > 


शास्त्र अना शस्त्र मानुससाति 


विश्व चल, अचल से। निसर्ग परिवर्तनशील से। चिरंजीवी असो काही 
नाहाय। विश्व की प्रत्येक वस्तु , जीव-जंतु, घटना ला जनम अना मृत्यु से। मानुष भी त 
एक प्राणि आय। मुहन मानुष को जन्म से त मृत्यु भी से, मानुष अमर नाहाय, जसा 
दुसरा प्राणि तसोच मानुष , “पर मानुष ला बिचार करण की अलौकिक शक्ति से ' बिचार 
अमूर्त रव्हसेत। वय शब्द बनकर मुखलक बाहेर फुट्‌ सेती। कागज पर लिख्या गया त 
शास्त्र निर्माण की प्रक्रिया बन जासे। अना वय शब्दच मंग स्वयम्‌ मानवी शक्ति बन 
जासेत, बन्‌ शक्ति को वापर मानुष कसो करसे, येको पर मानुष को जीवन सर्वेसर्वा 
निर्भर रव्हसे। 
जब्‌ यन्‌ बिचार-शक्ति को उपयोग मानव कल्याणसाठी सकारात्मक 
दृष्टिकोण लक होसे तब्‌ उ प्रगतिशील शास्त्र बन जासे। पर जब्‌ बिचार-शक्ति को 
उपयोग अमानवीय नकारात्मक दृष्टिकोण लक होसे त उ विस्फोटक विनाशकारी शस्त्र 
बन जासे। बिचाररुपी शब्दइन को वापर अगर कल्याण को बिचारलक होसे त बय 
महान होसेत। वय शास्त्र बन जासेत। पर शब्दइन को वापर जर अकल्याणकारी 
बिचारलक भयेव त वय अशास्त्र बन जासेत, शस्त्र बन जासेत। अधर्मी ठहर्‌ सेती 
शस्त्र वानी शास्त्र भी दुय धारी रव्हसे। शस्त्र अना शास्त्र की निर्मिती 
मानुसच कर्‌ से। शस्त्र अना शास्त्र कोन्‌ बनाइस यो महत्त्व को नही त वोको वापर कोन 
कसो करसे येको पर वन्‌ शस्त्र अना शास्त्र को महत्त्व निर्भर रव्हसे। जब्‌ वय मानव 
कल्याणकारी ठर्‌ सेत त निर्माता भी महान बन जासे। अर्थात्‌ बिचार, शब्द, शास्त्र 
अना शस्त्र को महत्त्व बोको उपयोगशीलता पर अबलम्बुन रव्हसे। 
शास्त्र दुर्बुद्धी लक लिखेव गये त मानवीय संस्कृतिसाठी घातक ना 
विनाशकारी बन जासे। बदूचरित्र घडाव्‌ से। व्यसनी बनावसे। व्यभिचारी, अन्यायी, 
अत्याचारी बनावसे। असुर गुणइनला जन्म देसे ना मंग मानुष तसाच कर्म करसे। पर 
यदि शास्त्र सद्‌ बुद्धीलक लिखेव गयेव त जीबन मा सशक्त मार्गदर्शक बन जासे। 
सद्चरित्र घडावसे। सद्पुरुष बनावसे। सुसभ्य , सुसंस्कृत , सुशील , प्रगत समाज घडसे। 
परिवार मा यदि साजरा बिचार आपस मा रह्या त बेटा-बेटी , भाऊ-भाऊ, बहिनी- 
बहिनी , माता-पिता पति-पत्नी , बोहु-सासू , देवर-भौजी , गणगोत मा रिस्ता-नाता मधुर 
रव्हसेत, एकजुटता रव्हसे, आत्मियता रव्हसे। संसार सुखी आनंदी रव्हसे। पर अगर 
बिचार खराब, दूषित रह्मा त परिवार मा वैमनस्य अना कलह को भूत नाचसे। 
तसोच विचारशील मानुसच शस्त्र बनावसेत। वन्‌ शस्त्र को उपयोग घर बनावन 
साठी उपयोग करेव गयेव, रहदारी, स्वास्थ, सुरक्षा, व्यवसाय, उद्योगसाठी 
सकारात्मक दृष्टिकोण लक उपयोग भयेव त उ वरदान ठहरसे। अना यदि घर तोडन, 
मारपीट, खुनखराबा , तहस नहस , संहार करनसाठी दूर्बुद्धी , दूष्टबुद्धीलक , नकारात्मक 
दृष्टिकोण लक उपयोग भयेव त अभिशाप बन जासे। 
'एकोच अर्थ का आपुन जसा बिचार कर्‌ सेजन तसाच घडत जासेजन। बिचारच 
आपला शस्त्र अना शास्त्र आती। मानुष म्हणजे विचार्‌ इन को पुतला। आम्ही तुम्ही 
'सबजन शास्त्र अना शस्त्र का पुतला। 


ब -पुल्कळ मसु O—् अअ अअ 
पवारी सरित्‌ सागर C५37 डॉ. ज्ञानेश्वर टें भरे 
ऑाशारणाशारशिशिरशिशिशिशिशिशिशिशिशिशन्ण्णा > 


(२२) संकट ला मारो गोटा 


जबपासुन मानव सभ्यता न जनम लेइसेस तब पासुन मानुसच मानुस ला 
गोटा मारसे. डोईपर पडेव त कवटी फुटसे , रकत बोहसे अना कभी कभी मानूस मर 
जासे पर अगर छाती अना पाठ-पोट पर झेलन की जिनला कला अवगत से वय वन्‌ 
गोटाहिनला आपलो देवघर मा बोबला पर स्थापित कर्‌ सेति. उनका सेंदुर, कुकु, 
अक्षत, फूल चढाव्‌ सेति अना पुढ को बाटचाल साति आशिर्वाद मांग्‌ सेति. गोटा 
मारनेवाला थक जासेत , अवसान-घात लक जर्जर होय आखिर मा मर जासेत. 

सामाजिक अभियान को सामाजिक, नैतिक, सांस्कृतिक, साहित्यिक, 
विज्ञानिक, तंत्रज्ञानिक, आर्थिक आदि विकास प्रशस्त करन साति जे पुढारी पुढ होसेत 
उनपर असाच विघ्नसंतोषी लोक इनका गोटा पडत रह्या सेति अना वय असा गोटा 
जीवनभर झेलत आपलो देवघर मा पूंजत आया सेति. 

एखादो को जीवन मा पराभव किंवा संभ्रम को बेरापर बोला हिंम्मत देयकन 
डिप्रेशन को बाहेर काढनो , वोको मनोबल उचो करनोवाला देवदूत भी भेट्‌ सेत. मन 
खराब होनको , हिम्मत खच्ची होनको, संभ्रम निर्माण होनको, डिप्रेशन आवनको , 
अस्वस्थ होनको , अंधारो मा फसनको , साथिहिनन्‌ सोळकन जानको , असा कई प्रसंग 
जीवन मा आवसेति. संधीसाधू सहयोगी “जहान दिसे ताट बहान जमाओ थाट” वालो 
मनोवृत्ती का काही कमी नही रव्हत. पर अगर १ प्रतिशत भी अगर पुढारी-संग खंबीर 
उभा रव्हनेवाला अंगद भेट्या, अना वोन्‌ बेरापर वोको अंतरंगमाको सकारात्मक, 
निस्वार्थ उद्देश्य , कलाकौशल्य अना शक्ति की जानिव करावनेवालो कोनी एकजन जरि 
भेटेव त पुढारी मंघ्‌ न देखता हनुमान बन रावन वध करन पुढू चलतच चलसे , उड़ान 
भरसे . तरबेज योद्धा नही त बंदर सेनाच सही , जमायस्यानी लंका जराय खाक कर देसे . 
राक्षसहिन को समूल खात्मा कर देसे. अंत मा आपलो उद्देश्य, अभियान साध्य करसे . 

समय पर जाम्बुवंत न हनुमान ला करेव उपदेशन्‌ रामायण कथानक की दिशा 
बदलिस. कृष्ण न्‌ अर्जुनाला देयेव उपदेश न्‌ महाभारत का चक्का पुढ दौडाइस . तसोच 
संत मुक्ताबाई, लहान बहिन न्‌ आपलो मोठो भाऊ संत ज्ञानेश्वर ला वोको डिप्रेशन 
काल मा उपदेश कर ज्ञान की ज्योति ला बुझनो पासुन बचाईस . 

एक दिवस संत ज्ञानेश्वर गाव मा भिक्षा मांगन गयो. बोको भिक्षापात्र मा 
गावमाको कोनी विघ्नसंतोषी न्‌ शेण-माति कलाया कंडा टाकीन . यव देख ज्ञानेश्वर खुप 
दुःखी भयेव. आपलो झोपड़ी मा जायस्यानी ताटी बंद करिस अना धाय-धाय रोबन 
बसेव. काही बेरा मा मुक्ताबाई घर आयी. झोपडी की अंदरलक ताटी बंद देख पहिले 
अचरज भयो पर मन ही मन समज गई का काहीतरी गडबड से. आवाज देईस . दुय-चार 
आवाज बाद ज्ञानेश्वर न्‌ ताटी उघडिस . मुक्ताबाई देख थक्क भय गयी का ज्ञानेश्वर को 


———————— IIe ञ्ञ जज जज 
पवारी सरित्‌ सागर डॉ. ज्ञानेश्वर टेंभरे 
रफणाःक॑िणि?णि?॑॑णिणि॑॑॑टटरॅिणरणिणि > 


डोरालक आसु की धारा बोह्य रही सेति. वन्‌ ज्ञानेश्वर संग बसकन वोकी समजूत 
करिस. उपदेश करिस . धीर देईस . बोको अंदर को आत्मविश्वास जगाइस . बोको कार्य 
की प्रतिबद्धता की याद देइस . ऊ मुक्ताबाई को ताटी को अभंग अज भी खचेव मन ला 
बल देसे . 

एक आपण साधू झाले। 

येर कोण वाया गेले ॥ 


उठे विकार ब्रह्मी मूळ। 
अवघे मायेचे गबाळ ॥ 


तेथे कोणी शिकवावे 
सार साधुनिया घ्यावे॥ 


लडिवाळ मुक्ताबाई। 
जीव मुद्धलाचे ठायी। 


तुमी तरुण विश्व तारा। 
ताटी उघडा ज्ञानेश्वरा। 


असोच प्रसंग मोरो जीवन मा भी आयेव होतो . शैक्षणिक, सामाजिक यात्रा 
पुरी कर जब्‌ मी आपलो पच्यात्तरी मा बाटचाल करत होतो तब्‌ आपलो मायबोली को 
सृजन, संवर्धन, जतन साथी कमर कसेव अना राष्ट्रीय पवारी साहित्य कला संस्कृती 
मंडल को पाया रचेव. अभियान तेजील्‌ चल पडेव. शुन्य लक सुरुवात कर एक 
अच्छीखासी पवारी साहित्यिक सेना उभी भई. मंच मजबूत भयेव, पुरो पवार समाज 
मा आगाज भयेव. सामाजिक मंचइनपर पवारी मुखरित भयी. काव्य स्पर्धा, लेख 
स्पर्धा, सामान्य-ज्ञान स्पर्धा, इतिहास-शोध, भाषा-शोध की बयार आयी. अखिल 
भारतीय स्तर पर सम्मेलन , संगोष्टि , कवि सम्मेलन , स्थापना दिवस जगमगान लग्या. 
यव सब देख आपलो समाज का काही समाजकंटक जल्लू , विघटक, विघ्नसंतोषी लोक 
अस्वस्थ भया. फुटेव डोरालक नही देखनो भायो . उनन्‌ पवारी, पोवारी, भोयरी को 
वाद, अना क्षेत्रीयवाद को पोंगा फुकनो सुरु करिन. काहीला कई प्रकार की लालच मा 
फसाइन अना मंडल ला तोडन को काम मा लग्या. मंडल का काही स्तंभ भी हालन 
लग्या त काही सैनिक मैदान सोड़ यन्‌ सेना को बोन्‌ सेना परान लग्या. तबू मोरो मन 
अस्वस्थ होनो स्वाभाविक होतो. कारण का मि भी एक मानुसच आव. तब्‌ काही 
सहयोगी मोरो संग “मरेंगे, सर कटेंगे पर ना डरेंगे ना झुकेंगे ना डगमगायेंगे” यन्‌ दृढ 
विश्वास लक उभा भया. मोरो आत्मबल पोलादवानी मजबुत करिन अना संत मुक्ताबाई 
को ताटी को अभंग न्‌ आपली लडाई लडन मोला सज्ज करिस. - संत मुक्ताबाई को 
चरण मा नमन. 


न्ाण।/3पथ:)।थ/५//प५प:प:भ।भयणयपप+ैपै+ैपिेन जहझ_-++-+* का मिरर 
पवारी सरित्‌ सागर (५४० डॉ. ज्ञानेश्वर टेभरे 
थणपाशिश॑णिशिशिशिशिशशिशशशशशिशि्शरश्णा > 


(२३) सुखी जीवन को रहस्य 


साजरा करम करखन भी साजरो काहे होय नही, असी शंका साजरो- 
साजरोहिन ला मन मा सतावूसे. एको समाधान कहान मिले. कसो मिले , एको मन मा 
घोर पडसे. पर ऊ काही मिल्‌ नही, कारण का आजुबाजु मा सब आपलो सारखाच 
लोक रव्हसेति, साजरो आचार-बिचार नही रव्हनेवालोंहिंकन धनसंपत्ति, राजसत्ता, 
अधिकार अना आचार्य, महाकवि, महाबिचारवंत, धर्मात्मा को लोंढा बोहसे तब्‌ 
साजरो मानूस को साजरो गुणवत्ता परलक बिस्वास डगमगासे . अजकाल धूर्त, लबाड, 
चोरी-चपाटी करनेवालोहिनकोच जमानो से का भयी असी मन मा शंका आवसे. गीता 
को सतरावो अध्याय को आखरी श्लोक मा येको उत्तर सपड से का- “चांगलो करम 
जरका सत्करम करो तबच ऊ चांगलो फल देसे नही त करम साजरो रहेपर भी ऊ 
निष्फल देसे . ” कोट्यावधी अश्वमेध यज्ञ करो , रतनहिनलक भरकन पृथ्विको दान करो , 
एक पाय पर हजारो साल तपस्या करो , समुद्र सरिखो सरोवर बनाओ पर सब व्यर्थ होय 
जासे अगर सात्त्विक करमहिन को रुपांतर सत्कर्म मा नही भयेव त्‌. यव समजनो जरुरी 
से. 


बाप उचो पदपर आफिसर या उचो पदपर नेता , या उचो पदपर व्यवसायी से , 
घर मोठो आलिशान, गाडी-घोडा , पैसा-कवडी मुबलक, जित्‌ उत्‌ दरारा, संतान ला 
पालन-पोषण मा काही कमी नही, अच्छो कानवेंट, पब्लिक इस्कुल , नामी कालेज, 
टुशन सब बहाल. अगर संतान को गुणवत्तालक एडमिशन नहीं भेटी त मुहमांगे डोनेशन 
या तगडी सिफारसलक, एनकेन प्रकारलक उपलब्ध करायेपर भी ऊ सिखकन साजरो 
करिअर बनावन को बजाय मोज-मस्ती मा समय खोय देसे. बोला शहर का सब 
होटल, रेस्टारेंट, लवस्पाट मालुम रव्हसेत. माय-बाप भी मोठी पार्टिहिन मा मसगुल 
रव्ह सेति. घर को वातावरण अमन-चमन को, पर चरित्र की शिक्षा शून्य! तब्‌ संतान 
ला मोज-मस्तिमा मज्या आवसे अना बाचनो लिखनो जानपर आवसे. नही लिखेव 
पढेव त बाप धंदा उद्योग खोल देसे पर ऊ कर्मचारी चाट लेसेत. नेतागिरी करसे त 
दुसराच वोको पैसा , संसाधन को उपयोग कर नबाब बन जासेत. 

काही परिवार मा जात देखे ना धरम, लव-मैरेज कर लेसेत त काही परिवार 
मा घर, हॉल, होटल, लॉन कमी पडसेत अना श्रीमंती का रिसार्ट या फार्महाऊस पर 
धूमधामलक बिद्या पार पडसेत . बादमा खबर मिलूसे का एकदुय बरसामाच सोडचिठ्ठी 
भय गयी . कहीं-कहीं सब दृष्टिलक समृद्ध परिवार रहे पर भी नवरा-बायको मा छत्तीस 
को आकड़ा रव्हसे. आपस मा तलवार चलसेति अना कभी कभी घटस्पोट भी होय 
जासे. तब्‌ प्रश्‍न उठसे का असो काहे होसे? सब रयकन भी सुख दूर परासे अना दुःख 
चिपकसे ! असो काहे? 


1 वारी सरित्‌ सागर (५५४ 9 ज्रम 
पवारी सरित सागर डॉ. ज्ञानेश्वर टे 
इफाण्शिशि्शिशशशशशिशिशिशिशिशिणिशिशिशिशिशिशिशाशणिशश्श्णिण तिन 


येको उत्तर ज्ञानेश्वरी को एक ओवी मा छुपी से - 

“तैसे कर्म जाते तेने। नाही ऐहिकीचे सोडणे। तेथ परत्र ते कवणे । 
अपेक्षावे॥ ज्ञा.१७-४२१ ” 

यन्‌ ओवी को सार यव से का- यन्‌ जग मा सात्त्विक बिचार, सदाचार, 
आदर्श , मर्यादा , चरित्र मा गुथकन जगो . स्वर्ग क सुख को बिचार न करता , जमीन पर 
रह्यकन सुखी जीवन कसो होये यव भाव मन मा धरे पायजे. यव सत्य गांठ बांधकर 
मनमस्तिष्क मा ठेये पायजे का अनीति लक मिलेव कोनतोच प्रकार को धन सुख नही त 
दुःखच देसे . सत्कर्म करनेवालोच यन्‌ जग या सुखी रव्हसे. तुकडोजी महाराज न भी 
आपलो आयुष्यभर सांगी सेस का सद्कर्म करो त सुखी रहो , धन गठरी मा संगरायकन 
नही. भौतिक श्रीमंती, राजसत्ता, वैभव क्षणिक उपभोग की वस्तु आती, सुख को 
साधन नही. धनवान लोकहिन न खुप पेसा , दवाखाना , धरमकांड सब अजमाय लेईन , 
पर रोगी को प्राण बचाय नही सकत, पर गरीब जिनकी पुण्याई संग रव्हसे वय बिना 
पंचतारिका दवाखाना मा भरती होये घरमाच उपचार लेयकन बच जासेती . जेन्‌ परिवार 
मा संस्कृती अना संस्कार की समृद्धि रव्हसे , जिन को मन मा मोरो-तोरो को भेदभाव 
नही रव्ह, जे दुसरो को दुःख-दर्द मा धावसेत, मानूसकी जप्‌ सेत म्हजेत सत्कर्म जानसेत 
वय सदा सुखी रव्हसेत ७७७ 


राखी बांधु कसी-कसी! 


राखी आई ओ बाई राखी आई 
सावन पुनवा ला ओ राखी आई! 


पानी बरसनो ओ काही ठहरं नही 
नदी-नाला को पूर ओ वसरं नही। 


भाऊ मी आऊ गावं कसी-कसी 
सड़क से पुरो पानी मा गा डुबी! 


बस इस्टांड ठेसन ला जाऊं कसी 
बरसाद की लगी से गा लंबी झडी! 
हाथ मा राखी लेय सेव मी उभी 
डोरा तरस र्या देखन तोरी मूर्ति! 


हाय रे देवा मी का करु - का करु 
भाऊ ला राखी बांधु कसी - कसी! 


भाऊ तोला आरती ओवारु कसी 
तोरो कलाई ला राखी बांधु कसी! 

“ दो ना मिले ”! 


संत कबीर को यन्‌ खाल्या को दोहा मा सोपो दृष्टांत देत गहन अर्थ भरी से -- 
“चीटी चावल ले चली, बीच में मिल गई दाल '। 
कहत कबीर दो ना मिले, एक ले दूजी डाल ॥ 

एको अर्थ से - मुंगी चाऊर को एक दाना तोंड मा धरकन चली त बोला रस्ता- 
बीच मा दार को दाना भी दिसेव , तब्‌ कबीर वोन्‌ मुंगी ला कसे का, एकसाथ दुय दाना 
तु तोंड मा धर लेजाय नही सकस त तोला एकच चाऊर को या दार को दाना तोंड मा 
लेनो पड़े. 

चाऊर को दाना मिले परा वा खुप खुश भई होती अना बोला तोंड मा धरकन 
लेजान लगी पर रस्ता मा दुसरो दाना, दार को दाना देखताच वा लोभ मा पडी, का 
चलो येला भी साथ ले चलो ! पर बोको तोंड मा एक डाव मा एकच दाना माव सिकत 
होतो , दुसरो नही यब संत कबीर ला मालुम होतो. मुंगी की चिंता भापकर कबीर कसे 
का- मुंगी, दुही को लालच मा नोको पडुस , जो तु चाऊर को दाना लेय चली सेस उच 
लेय चल नही त बोला सोड़ अना दुसरो दार को दाना लेय चल . तोला कोनतोबी एकच 
दाना - चाऊर अथवा दार मा समाधानी संतोषी होनो पड़े. दुही दाना लिजान की लालच 
करजो त यव भी नही ना ऊ भी नही लिजान सकजो अना दुखी होजो . 

मानूस को भी तसोच से, लालच मा आयकन हात को सोडुसे अना दूर 
उडनेवालो को मंघ्‌ धावे . लालसा दुही की करसे का यव भी मिलावो अना ऊ भी 
मिलाओ पर दुय नावपर सफर करने वालो नदी-समुंदर मा डुब जासे. जीवन मा 
कोनतोच एक नाव पर सवारी करनेवालो तर जासे. आपलो मंजिल पर पहूच्‌ से. मुहुन 
संत कबीर को उपदेश से का जास्त लालच मा नोको पडो, जो हात मा से, बोलाच 
धरकन चलो. वोकोमाच आनंद मिले अना “एक सोड़, दूजो धर' असो धर-सोङ-धर 
करिस त दुःख-च-दुःख झेलनो पड़े. मुहन जीवन मा जो मिली से वोको संग संतोषी 
रव्हनो , निष्ठावान रव्हनो जानो . 

जबवरी सामने विकल्प उपलब्ध नही रव्ह तबवरी मानुस बोकोसंग निष्ठावान 
रव्हसे , समाधानी रव्हसे पर दुसरो विकल्प दिसताच, “एक सोड दुसरो धर' को चक्कर 
“मा बोको आनंद रफू चक्कर होय जासे. असा कई उदाहरण नजर आवसेत - 

एक उदाहरण को तौर पर सांगनो भयेव त मानुस आपलो गाव को जुनो 
वडीलोपार्जित घर मा रव्हसे . आनंदीत रव्हसे . पर एक दिवस बोला बोको गाव दून तीन 
किलो मिटर दूर को शहर को एक ओरखी को ले-आऊट धारी बिल्डर भेट्‌ से. ऊ बोला 
शहर मा घर बांध देनको सोनेरी सपना मा लिजासे . सोनेरी सपना देख ऊ गावको घर 
बिककन शहर मा प्लॉट लेसे अना बँकलक लोन लेयकन घर बनावसे. शहर मा 

आपलो घर रव्हन जासे. पर वोन्‌ साल सुखा पड़से अना लोन का हप्ता थकित होयेपर 
बैंक वोको घर ला निलामी पर काहाडकन बिक देसे ! गाव को भी घर गयो अना शहर 
को भी घर!!! 

दुसरो उदाहरण आमरो गाव को टुरा सदासिव को से. बोला जिला परिषद को 
इस्कुल मा पक्की नोकरी होती. बोला मालुम पडेव का भंडारा मा एक नवो प्रायवेट 
संस्था को इस्कुल खुली से अना टिचर भरती चल रही से. भंडारा मा नोकरी मिली त 
बालबच्चा को शिक्षण साजरो होये. वोन्‌ दुय एकर जमीन बिककन एक लाख डोनेशन 
देईस अना जिलापरिषद की पक्की नौकरी सोड़कन भंडारा मा नवी नौकरी धरिस. दुय- 
तीन सालवरी चौथाई पगार मा नौकरी करिस. बाद मा पता चलेव का सरकारकनलक 
मान्यताच नही मिली . इस्कुल बंद भयी अना सदासिव भाऊ घर्‌ बसेव ! ! 

तीसरो उदाहरण से आमरो ओरखी को एक नेताजी को, नेताजी ला सत्ताधारी 
पार्टी न आमदार की तिकिट देईस अना ऊ चुनकर आयो. एकदुय समिती मा सदस्य भी 
बनेव. पर सत्ताधारी पार्टी को सरकार पर अविस्वास आयो. वा सरकार पड़ी अना 
विरोधी दल की सरकार बनी. आमरो नेताजी ला यन्‌ सरकार न्‌ एक मंडल को 
सभापति को लालच देईस त आमरा नेताजी दलबदल कर गयो . पाच साल मा चुनाव 
आयो. दुही दलकी एम एल .ए. की तिकिट नही मिली, स्वतंत्र उभो भयो अना हार 
गयो. कर्जा मा शहर को भूखंड अना बंगला बिकनो पडेव ! !! 

मी प्राणिशास्त्र को प्राध्यापक मोरो नॉलेझ मा से का हर पक्षी को आपलो गोधा 
रव्हसे. वोको मा बोको परिवार को जीवन सुखल्‌ कट्‌ से. पक्षी सकारी आपलो 
घरटालक दूर उडायकन जासे, काही दाना खासे , काही दाना चोच मा धरकन बालबच्चा 
साति घर दिवस बुडन को पहिले आन्‌ से. एकदिवस वापसी मा पक्षी ला खुप सुंदर 
गोधा दिसेव . वन्‌ रुककन वोन्‌ गोधा ला देखिस . खाली होतो. अंदर घुसेव . दाना ठेय , 
आराम करन लगेव . काही बेरा बाद गोधा का मूल निवासी आया. उनन्‌ वोला चोच 
मार-मार घायल कर टाकीन अना बोका आन्या दाना भी खाद्य टाकिन. घायल पंछी 
कसो-बसो आपलो गोदा पहुचेव पर बालबच्चा वोन्‌ राति भुकाच सोया ! ! ! 

संत कबीर को दोहा मा असो मोठो सारगर्भित संदेश से का जहां सेव, जेतो जवर 
से, बोकोमा समाधान मनाओ त सुखी रहो! 

(२५) सुखी जीवन - एक चिंतन 


प्रत्येक मानुस एकच बेरा दुय जगमा विचरण करसे - १. अंदर को अना २. 
बाहेर को. अंदर को जग यो आपलो से. आपुन बोका निर्माता अना पालक ना मालक 
आजन. अंदर को जग जेवढो सुंदर, निर्मल ठेवबिन बोतोच आपुन शांत अना प्रसन्न 
चित्त रव्हबिन. वोको मा विकार आया त संग मा विकृति आवसे. स्वार्थ, काम, क्रोध, 
अहंकार, कपट , छल इत्यादी दोष इनलक अगर अंदर को जग भरी रहे त आपुन 
अस्वस्थ, अशांत, रव्हबिन. आपुन आपलो पर प्रेम नही कर सकजन, अंदर को 
वास्तव का से, यब आपलो ला मालुम रव्हसे . बोला स्वच्छ, निर्मल ठेवनो आपलो 
अधिन रव्हसे . 

बाहेर को जग बाहरी वातावरण लक भरेव रव्हसे . बु आपलो अधिकार मा 
नही रव्ह. कभी कभी ऊ आपलो ला मान्‌ भी नही त कभी कभी प्रतिकुल, विरोधी 
रव्हसे , आपलो आयकू भी नही. समज्‌ भी नही. एकोशिवाय आपलोपर बोहुत बंधन 
रव्हसेत अना असी बेरा आवसे का आपलो अस्तित्व, आपली भूमिका भी शून्य होय 
जासे. एतरोच नही त आपलो घर परिवार मा भी आपुन नगन्य भूमिका का धनी बन 
जासेजन . उपेक्षा का शिकार होय जासेजन . बाहेर को जग दुःख देसे . तब्‌ अंदर को जग 
तुमला जगन को आधार देसे , बल देसे , आनंदी बनायो ठेवसे . 

सामान्य लोक दुही जग मा दुखी रव्हसेत. आपला विकार, साजरा बिचार 
इनला जुमानत नही. बाहेर को जग समझदारीलाच मान देसे. बाहेर को जगसिन 
झगड़नो दुखी करसे . घर या बाहेर को सबसे पहिले कलह, दुःख को कारण बनसे . 

आपुन न्‌ आपलो ला भरपुर समय देये पायजे. आपलो मन की शांति भरी 
आवाज आयके पायजे. आपुनच आपलो ला समज लेये पायजे. जनम ला आयो बाळ 
स्वच्छ मन को रव्हसे. बाहेर को जग को संगतलक आपलो मन मा फेरबदल होसेत. 
संगत चांगली रहे त आपलो अंदर को जग मा साजर्‌ गुणइनको प्रवेश होसे . संगत बुरी 
तर बुराईलक मन भर जासे अना मंग उच आपलो दुखको कारण बन जासे. दुसरो दुख 
को कारण म्हणजे बाहेर को जग आपलो मन्‌ सारखो नही रव्ह मुहुन होसे. आपली 
इच्छा रव्हसे का ऊ आपलो मन सारखो रहे पायजे. जे लोक विपरित परिस्थितिइनमा 
आपलो मन की आवाज आयक्‌ सेत, बाहेर को जग को छल कपट ला चिरफाडकन 
पुढू, न डगमगता जासेत वय अजेय, सुखी, समाधानी आनंदी जीवन जग्‌ सेत. काही 
लोक मि पटील, काही मि उद्योगी , काही मि उच्चो अधिकारी त काही मि साहित्यिक, 
मि वैज्ञानिक, मि धनी को गरुर/अहंकार मन मा पाल्‌ सेत, दुसरोहिन ला तुच्छ समज्‌ 
सेत, कोनीन्‌ काही प्रश्‍न करिस या समजन की कोशिश करिस , त बोला शांतिलक न 
समजावता, वोको मा आपलो अपमान समजनो, सामनोबालो पर भड़कनो , माफी 

मांगन मजबुत करनो , सरिखा तुच्छ व्यवहार कर्‌ सेती . 

अहंकार, असंगत, सुपेरियारिटी बिचार जब मन मा घर बनावसेत त ऊ 
मानुस दुसरो ला दुःखी कर सुख ढुंढसे , क्षणिक आनंद मा उछल्‌ से पर अंत मा दुख को 
डोह मा डुब जासे. ऊ जमीन पर रहेव तरी बोला कोनी भाव नही देती, बोको तिरस्कार 
कर्‌ सेती, या आपली दूर्गति देख बोला शोक होसे . शोक मानुस ला शुष्क करसे . निरस 
करसे. उदासिन करसे . ऊ मानुस जीतोच मरण को भेवलक विचलित होसे . अंधार होनो 
पहिलेच अंधार स्विकारनेवालो मानुस दुही जग मा जगन की इच्छा खोय देसे . 

जेको अंदर को मन मा जसो मीरा को मन मा कृष्णा साती अगाध प्रेम रव्हसे , 
तसो प्रेम बाहेर जगत को जनमानस साति से त ऊ सदा दुही जग मा आनंदी रव्हसे. 
आपलो अंदर को अना बाहेर को जग आपलो रव्हसे , दुही मा एकच तत्त्व निवास करसे 


- प्रेम एनच एक तत्त्व को चिंतन सुख की खान बनसे. 
BBD 


मांगो सद्बुद्धि 
मी उच्चो ना तु खुज्जो 

मी ज्ञानी ना तु अडानी 

मी मोट्टी ना तु छोट्टो 
दूरबुद्धी करसे रे हानी ॥ 

मी आचार्य मीच गुरुवर्य 
मी तत्त्ववेत्ता मी सद्गुणी 
मी - मी को पाढा पढे जो 
माने उ मुर्ख दुनिया पुरी ॥ 
समुद्र मा मिले कई नदी 
विचार धारा ल्‌ भरी वृत्ति । 
समाये वै भुलाय ओरखी 
सबकी से आपली महति ॥ 
करनोच से त करो आदर 
ना करो दुसरोको अनादर 
ना बनो स्वयम्भू विद्याधर 
चंद्र सूर्य सेत सब बराबर ॥ 
अज से आषाढी एकादशी 
विठ्ठल ला मांगो सद्बुद्धि । 
टार मृदंग संग करो आरती 
वारकरी बन्‌ करो मनशुद्धि ॥ 

द) सपन 


हररोज जब्‌ आपुन सोव्‌ सेजन गाढी जप मा सपना आव्‌ सेती. मनजेच १. 
जागृत अवस्था अना २. सपन अवस्था मा मानुस रव्हसे . जाग रहेव त जागृत अवस्था 
अना जप मा खोयेव त सपन अवस्था. जागृत अवस्था ला पिंडस्थ अवस्था अना सपन 
अवस्था ला पदस्थ अवस्था भी अध्यात्म का अभ्यासक कसेत. पिंड अवस्था मनजे 
शारीरिक स्थितप्रज्ञ अवस्था अना पदस्थ अवस्था मनजे मन मा पदस्थ अवस्था . 

सपन आय मनकी चैतन्य अवस्था. आपलो मेंदु (ब्रेन) ला जुडी एक 
“पायनिअल ” नावकी ग्रंथी रव्हसे. बोला अध्यात्मिक अभ्यासक “तिसरो डोरा” 
कसेत. या ग्रंथी “मेलाटोनिन” नाव को द्रव्य-हार्मोन आपलो रकत मा सोड़से जेको 
कारणलक मेंदु अचेतन होसे अना आपलोला जप लग जासे. साथ मा वाच ग्रंथी अना 
ब्रेनकी दुसरी ग्रंथी “हायपोथेलेमस” “डोपामाइन ” नावकी दुसरी हार्मोन रकत मा 
सोड़से. वा मन मा भरी याद्‌, भावना आदि ला जागृत करसे जेको कारण शारीरिक 
अचेत अवस्था मा आपुन सचेत मन का सपना , (सिलिमा वानी) देखू सेजन . 

आध्यात्मिक अध्ययन अनुसार सपना की चार अवस्था मानी गयी सेती- 
पहिली - गतम्‌, दुसरी - आगतम, तिसरी - सुइक्षुतम अना चौथी- संगतम - 
सुसमाहितम . ये चार ही अवस्था भगवान शिवजी की तप (साधना) की अवस्था मानी 
गयी सेती. शरीर अना मन को बीच की ये क्रमवार संवेदनशील अवस्था आती. सपन 
की मुख्य अवस्था मनजे सुइक्षुत्तम अवस्था. तब “मी शरीर आव”, या “मी मानव 
रुपी प्राणी आव” असी भावना पुरी नष्ट होय जासे. तब्‌ तुम्ही मन की अदृश्य दुनिया 
मा यात्रा कर्‌ सेव. 

मानवी मन को अंदर एक चेतना-लोक से. दुसरो जागृत कल्पना-लोक से. 
मनजेच मन को अंदर एक चेतन मन से अना दुसरो अचेतन मन से. चेतन मन जागृत 
अवस्था को मन से अना अचेतन मन सपन अवस्था को मन से. स्वप्नं अवस्था मा तुमी 
एक नविन काल्पनिक विश्वको निर्माण कर्‌ सेव. तब्‌ बाह्य विश्व को प्रलय होय जासे. 
सपन मा तुमी सिंहपर बसी सुंदर नारी देख्‌ सेव ज्या तुमला “हाय, हेलो ” कव्हत 
मुस्कुरासे त कभी तुमी बाघ भी देख्‌ सेव जो तुमरो मंघ्‌ गुर्२ावत धावसे. पहिली 
अवस्था मा तुमी जोरलक “हाय, हेलो” चिलूलावत हास उठ्‌ सेव अना दुसरी 
अवस्था मा“मोला बचाओ-मोला बचाओ” कव्हत एकदम रोवू, बेंबराय उठू सेव. 
होश आवताच, डोरा उघडताच सपन पराय जासे. बस, एक आभास-पुरो , अर्धा-नकटो 
याद रवसे. 


BBD 

पवारी सरित्‌ सागर (६१० डॉ. ज्ञानेश्वर टेंभरे 

आंतरिक प्रेरणा - जीवनज्योति 


जीवन मा अंतर्मन ला स्पर्श करनेवाला अनेक प्रसंग आवसेत। कभी माता 
पिता का संस्कार, कर्मठता, खास बेरा पर उपदेश, कभी-कभार भावपूर्ण संगीत, 
गीत, कला, शिल्प त कभी योग्यता सिद्ध करन की जिद्द त कोनी का अपमानजनक 
शब्द, टिप्पणी तसोच सर्वसाधारण मानुस द्वारा प्रदर्शित साहस, वीरता, करुना, 
परोपकार, मानवसेवा , दुसरोइन द्वारा प्राप्त अद्वितीय सफलता। आमरो अंतर्मन ला 
स्पर्श कर देसेत। मंग आमी बिचार करन लग जासेजन का यन्‌ सबको मंघ्‌ कोनती 
शक्ति से। ज्या आपलो मन ला भाव-विभोर कर देसे। काही करण की आपलोला 
नकरत प्रेरणा देसे। दुसरोइनकी अद्वितीय सफलता आपलोला भी मंत्रमुग्ध कर देसे 
काही असोच करन की आशा भर देसे। मनको अंदर तीव्र इच्छा शक्ति जागृत कर देसे 
तब्‌ आभास होसे का इन सबको मंघ्‌ की शक्ति से - असीम आंतरिक प्रेरणा की 
जागृति। 

लोकइनला प्रेरित करनेवाला कारण विभिन्न अना विपरित प्रकार का रह्य 
सक्‌ सेति। काही लोक इनला बाहरी पुरस्कार, उत्साहवर्धक होसेति। जब्‌ आमला 
प्रभावित करनेवाली प्रेरक वस्तु इनको अभाव होसे तब्‌, आमी निरुत्साहित होय 
जासेजन। आमरा प्रयत्न निरर्थक होय जासेत। जीवन को परिवर्तित काल मा असा 
बाहेरी मानसिक उत्साहवर्धक प्रभाव अल्पकालीन होय जासेति। जबकी आंतरिक 
प्रेरणा, प्रेरणादायक बिचार, जीवन-मूल्य , मान्यता, लक्ष्य आपलो अंतरमन सतत 
जिवंत ठेव्‌ सेति अना दीर्घकालीन बन्या रव्ह सेति। वय मानुस ला निरंतर काही 
असाधारण करनसाति प्रेरित करत रव्ह सेति। आंतरिक ऊर्जा देत रव्ह सेति। भितरलक 
प्रेरित मानुस बाहरी अस्थिर परिस्थितिइनला, विपरित घटना अना नकारात्मक 
लोकइनला निष्प्रभावी बनावसे। मुहुन जीन को मन को अंदर प्रेरणा ज्योति निरंतर 
जरत रव्हसे वय विपरित परिस्थिति मा भी कभी डगमगावत नही। 

आंतरिक प्रेरणा की क्षमता ला विकसित करेव जाय सिकू से। आंतरिक 
प्रेरणा मा एवढी ताकत रव्हसे का लंगड़ा भी रेस जीत सक्‌ से। अंधा भी आंतरिक 
दृष्टि प्राप्त कर विश्व ला झुकाय सक्‌ से। एक जखमी सैनिक जब्‌ निरपराध लाखो 
लोकइनला बचाव्‌ से त वोको अंदर एक तीव्र प्रेरणा वोको कर्तव्य करन ला बाध्य कर्‌ 
से अना ऊ मरेपर वीरचक्र लक सम्मानित होसे। डोह मा डुबतो अनजान ला बचावन 
साति आपली जानपर खेलनेवाला कई उदाहरण आपलो डोरापुढ्‌ देखन ला भेट्‌ सेति। 
असो साहसिक लोक इनको अंतरमन मा प्रेरणा ज्योति उनला उनको श्रेष्ठ कर्तव्य 
निभावन की तीव्र इच्छा जागृत ठेवसे। वय दुष्ट ताकत इनला न जुमानता, उनकोसिन 
पराकाष्ठा को संघर्ष कर आपली श्रेष्ठता को उदाहरण देसेति। आपली चरम क्षमता 


प स म्जरयुळाळचळ अअ 
पवारी सरित्‌ सागर ८६३ डॉ. ज्ञानेश्वर टें भरे 
टफ ाणाणःशाशिशिशिशिशिशिशिशिशिशिशिशन्णिणा > 


प्रदर्शित कर्‌ सेति। 

समाज मा कई बाहरी अना आंतरिक प्रेरणा का उदाहरण आपलोला देखन 
मिल्‌ सेति। कोरोना काल मा आपुन मास्क चेहरापर बांधत होता। भीडभाड मा जात 
नोहता। रिस्तेदारी मा पायलगनी , बिह्या, बारसो , मरण, तेरवी ला जात नोहोता। पर 
जसो कोरोना काल सरेव अना सरकारी निर्बंध हट्या, आमी न मास्क बांधनो अना 
भीडभाड पासून दूर रव्हनो सोड़ देया। 

बाप डॉक्टर, त वोकी इच्छा रव्हसे का आपला बेटा-बेटी भी डॉक्टर होये 
पायजे अना उनला सब सुविधा देत, जुगाड जमायकन प्रबेश पासुन त डिग्री मिलाय 
देसे। पर ऊ कामयाब डॉक्टर बन नही सकू। पुरी जिंदगी बाप को जमीन जायजाद, 
सम्पत्ति पर गुजार्‌ से। वहांच वोनो डॉक्टर को दवाखाना मा झाडुपोछा लगावनेवाली 
टुरी मा आंतरिक प्रेरणा जागसे अना जिह जनम लेसे का मोला भी जीवन मा असोच 
सुप्रसिद्ध डॉक्टर बनन को से। यन्‌ जिह साति वा प्रतिकूल परिस्थितिइन संग संघर्ष करत 
पुढू बढ़ जासे अना प्रख्यात डॉक्टर बनकरच विश्राम लेसे। 

मोरो मित्र दयानंद भिवगडे, सड़क अर्जुनी जवर को कोदामेढी गाव को 
रहनेवालो। झोपड़ी को घर, एक गाय, एक भस, एक सेरी अना चार एकड़ खेती 
एकच टुरा, बाप को साया भी उठ गयो होतो। माय न दयाराम सात साल को होये 
बरोबर वोला गाव को इस्कूल मा पहिली मा भरती करिस। चौथी पास होयेपर पैदल 
अर्जुनी आवनोजानो कर वोन्‌ मैट्रिक पास करिस। डी.बी. साइंस कालेज गोंदिया मा 
बीएससी मा एड्मिशन लेईस अना वहां बोको अंतर्मन मा प्रेरणा जाग उठी का 
आपलोला भी आपलो प्रोफ़ेसर सरिखोच प्रोफ़ेसर होन को से। गरीबी अना विपरित 
परिस्थिति इनला मात देते ऊ बीएससी, एमएससी अना पीएचडी भयेव। मुंबई 
विद्यापीठ मा बायोटेक विभाग मा प्रोफेसर अना विभागप्रमुख बनेव। डी. वाय. पाटील 
इंस्टिट्यूट ऑफ बायोटेक्नोलाँजी को डायरेक्टर मुहुन रिटायर भयेव। आंतरिक प्रेरणा 
को डोरा सामने को उदाहरण ! 

बाहरी मोटिवेशन दून आंतरिक मोटिवेशन अधिक प्रभावशाली रव्ह से 
अधिक विश्वसनीय रव्ह से। यदि यन्‌ आंतरिक प्रेरणा ला आमी जीवित ठेवनो मा 
सफल भया त असीमित आमरी क्षमता उभर्‌ से, आंतरिक ऊर्जा को भंडार उपलब्ध 
होसे अना असाध्य लक्ष्य भी साध्य होय जासे। मुहुन अंतर्मन की बात सुननो , समझनो 
अना लक्ष्य प्राप्त करनो मानव जीवन को आधार से। 


ल्‌ 

पवारी सरित्‌ सार ६३१ डॉ. ज्ञानेश्वर टेंभरे 


(२८) निंदाबदी गप्पागोष्टी 


बिलकुल एखांदो नस्यावानी एक डाव का आपुन सोशल मिडिया पर 
गप्पागोष्टी करनो सुरु कऱ्या का सवाल-जवाब को जाल मा फसत चली जासेजन 
“आपली शेखी अना दुसरो की हासी ” मा मज्या लेसेजन। “नोंकझोंक” मा आमला 
आनंद मिलसे। या आदत काही बेरा को बाद “मी-मी , तु-तु” को वाद-विवाद ला 
जलम देसे। काही दिवस मा यव आमरो उखाड़-पछाड़ वालो चरित्र बन जासे 
नकारात्मक सोच हावी होय जासे। या आदत आमरो निष्पक्ष, सकारात्मक, विवेकपूर्ण 
सद्‌-बिचार की ताकत ला कमजोर बनावत चली जासे। गप-सप मा आमी अनजानो मा 
भ्रम मा रव्ह सेजन का आमी न्‌ दुसरो को चरित्र ला लोकहिन को बीच मा उछाल्या 
सेजन पर वोनच बेरा आमी आपलो भी “नुक्ताचीनी” वालो चरित्र उघडो कर देसेजन 
संग मा यव भी संदेश देसेजन का आम्ही कोनी को भरूसा को लायक नहाजन 
आमला दुसरो मा खोटच नजर आवसे। कोनी को कमजोरी ला झाकन को बजाय 
उघड़ी कर्‌ आनंद लेसेजन। यन्‌ आदतलक आपसी सम्बंध खराब होत जासेत अना 
लोक आपलो पासुन धिरुधिरु दूर होत जासेत। कभी कभी घृणा भी कर्‌ सेति। येन्‌ 
असो गपसप/गप्पागोष्टी पासुन बोहुतसा नुकसान होसेति- 


१) जेन्‌ समय को उपयोग आपुन सकारात्त्मक, सूजनातूत्मक काम मा कर सिकत 
होता, ऊ समय कोनी की बुराई मा बरबाद कर देसे जन। 


२) तुमी कोनी को बारा मा निंदाबदी कर्‌ सेव, मंग ऊ घर को रव्हो या बाहेर को, यदि 
बोला मालुम होसे त आपसी रिस्ता मा खटास आय जासे। मनमुटाव होय जासे। रिश्ता 
या दोस्ती तुटन को कगार पर आय जासे। 


३) दुसरो की निंदाबदी कर आपलो ला चाकपाक महान देखावन की कोशिश कर 
सेजन तब्‌ आपलो सद्बुद्धि भरेव मन अंदर को अंदर जरसे अना कमजोर करसे। 


४) जब्‌ आपुन एखांदो समस्या या विषय पर चर्चा करता करता व्यक्ति-निंदा पर पोहुच 
जासेजन। “मीच खरो, मोरो जवरच भरपुर ज्ञान भंडार, मोरी सोच मनजे वेदवाक्य” 
अना दुसरा “अल्पज्ञानी , मुर्ख” असी गंदी दूर्भावना जागसे तब्‌ अहंकार जागसे अना 
ऊ तुमरी सद्बुद्धि आग मा जराय देसे। 


५) दुसरो पर करी गई व्यक्तिगत टिप्पणी बोकी इमेज जिनला ऊ मानुष अपरिचित से 
उनकी नजर मा धूमिल करसे पर जिनला वन्‌ मानुष को चरित्र, कार्य मालुम से उनको 
नजर मा टिप्पनीकार खाल्या पडसे। परनिंदा कर खुदकी बेहतर तस्वीर बनावने वाला 
कुरुप बन जासेत। 

oS -_--“--च"_-_ 

६) काही नवस्या लोकहिन ला आपली प्रसिद्धि की अघोरी भूख रव्ह से। वय प्रतिष्ठित 

मानुष की निंदाबदी की कथा-कहानी बनाय खुप समुहहिन मा नाच्‌ सेति पर जब्‌ सिद्ध 
करन की बेरा आवसे तब्‌ नंगो होय परानो पडसे। उनको कार्य प्रतिष्ठित मानुष को कार्य 
को सामने नगण्य रव्ह से अना वै आपलो बौनापन ला झाकन को प्रयत्न मा अंत मा तुट 
जासेति। 


७) नेट, गुगल पर ज्या माहिती मिलसे बोलाच खरी मानकर काही लोक दुसरोइन को 
साहित्य अना सोच को विरोध करत रव्ह सेत। वोको मा आपलो समय अना उर्जा खर्च 
कर्‌ सेती। दुसरा कार्यरत लोक उनको समय सकारात्मक काम करनो मा खर्च करसेति। 
चिल्लानेबाला लाऊडस्पिकर को पोंगा फुकत रह्य जासेति अना काम करनेवाला मान 
सम्मान का धनी वंदनीय , पुजनीय बन जासेति। 


BB 


मिरुग आयो - धायो 


मिरुग आयो - धायो 
बरसाद न्योता लायो । 


कारा ढग छाया बादर 
बिजली मचाये कहर । 


टपटप टपके पानी बुंद 
सरसर सोड़े धार बरन । 


प्यारो संगीत गूंजे कर्ण 
मन भाये माती की गंध। 


तरा बन जाये आंगन 
गल्ली बन जाये नहर । 


गाव-खारी पिये जल 
पेट भरे खात-गोबर । 


किसान हषये मन-मन 
दवड़े खेत खारी भरन । 

(२९) अर्धाशाहाणा 


काही लोक घृणा का नही! त सहानुभूति का पात्र रव्ह सेति. उनला प्रसिद्धी की 
अघोरी भूक रव्ह से. बय गॉडफादर ढुंडत रव्स सेति. हात जोडकन, पाय लगकन, 
लोटांगण टाककन गॉडफादर ला प्रसन्न करन की दिवसरात्र कसरत करं सेति, पर 
गॉडफादर ला जब्‌ समज मा आवसे का यव मानुस योग्यता को पात्र नाहाय. यव त 
चापलुसीलक परीक्षा मा उत्तिर्ण/पास होन की चेष्टा कर रही से। असं लोकहिन मा 
गुणवत्ता कमी पर अपेक्षा अना इच्छा अपार रव्ह सेति, जिनला पुरो करनो मा वय 
आपलो ला ठेंगना/बौना महसूस करं सेति. तब्‌ दुसरा अवैध रस्ता ढुंडं सेति. 

एक दूय का पाढा का सिक्या बजट पर टिप्पणी करं सेति. दुय चार गाना का 
गावता आया त आपलो ला मुकेश , किशोर कुमार समजं सेति. इतन उतन लक चोरी 
करस्यानी दुय-चार लेख, गीत, भजन का सोशल मिडिया, न्यूज पेपर मा लिखिन , 
आपलो ला लेखक, कथाकार, कहानिकार , कवि, गीतकार समजं सेति . बय एतरोपरच 
नही ठहरत त आपलो ला आपुनच वानावत छूटपूट संस्था चालक इनकी चापलुसी कर 
जुगाड जमायकन आपलो सत्कार भी कराय लेसेति ! इनको सुरसा प्रसिद्धी की भूक तब्‌ 
उजागर होसे जब्‌ ये आपुनच आपलो ला राष्ट्रीय कवि घोषित कर देसेत . तब्‌ राष्ट्रकवि 
दिनकर भी सरग मा रोव्‌ से!!! 

श्रीरामनवमी हो या हनुमान जयंती ये पढ़ा चंदा जमायकन भगवो बाना अना 
मस्तकपर टिका लगायकन धर्मवीर बन जासेत! एक दुय चुनाव रैली मा जायकन दुय- 
चार नारा अना चौपाल भाषण का ठोकस्यानी, आपलो ला नेता, समाज-सुधारक 
समज्‌ सेति !! ! 

ईच्छा, अपेक्षा पुरी नही होयेपर, ये आपलो गॉडफादर ला हात जोडनेवाला, 
पायलगनेवाला , पिताजी, बाबुजी, वंदनीय , पितृतुल्य बखान करने वाला जब्‌ पुरो 
समज जासेति का उनकी अघोरी अपेक्षा, महत्त्वाकांक्षा , प्रसिद्धि काही भी साद्य होनो 
मुस्कील से त दुसरो गॉडफादर ढुंडं सेति. नवो की चापलुसी अना पहिलो की बदनामी 
करनो सुरु कर देसेति. ठुसरोइनला दोषारोपण कर्‌ आपलो ला गुनी सद्‌ पुरुष दर्सावं 
सेति जसो दंड्यार माका सोंगाड्या! असा लोक आपली नामुष्की की वास्तविकता ला 
समजन को बजाय दुसरो इनको उचो कद ला नीचो करन की जीवनभर कुचेष्ठा करं 
सेति अना बौना का बौना मदारी/गारोडी का बंदर बनकर रहा जोसेति ! ! ! 

यन्‌ प्रसंग पर मोला “गारोड़ी का चार बंदर ” की एक लघुकथा याद आई। वा 
यहांनी जेतरो याद आवसे वोतरो प्रस्तुत करसू। 

गारोड़ी जवर चार बंदरा होता। चारही बंदर अलग अलग खेल देखाबनो मा 
तरबेज होता। गारोडी हररोज सकार पासुन त दिवस बुरतावरी चार मोहल्ला मा चार 
खेल देखावत होतो। लोक रूपया पर रूपया खुश होयस्यानी चहरपर फेकत अना 

गारोडी सकलत रव्ह। 

एक दिवस गारोडी को मन मा बिचार आयेव का रोज-रोज को सतत खेल 
कार्यक्रम लक मी अना मोरा बंदर भी थक गया सेजन त आता एक-दुय दिवस 
नागझिरा जंगल की सहल करे पायजे। वन्‌ आपलो चारही बंदरहिनला संग धरिस अना 
चोरखमारा फाटकमालक अंदर गयेव। होटल मा खुद जेईस अना बंदरहिनला बी 
जेवाइस। मंग सब न्‌ एक झाडखाल्या आपलो डेरा जमाइन। थंडी का दिवस होता। 
रातहोताच थंडी बढी। गारोडी न्‌ गरम कोट चढाई होतिस त बोला काही वोतरो फरक 
पड़त नोहोतो पर बिचारा बंदर थंडीलक ठिठरन बस्या। गारोडी झाडवोरया चंघेव 
माऱ्या/मचान बनाईस अना सोय गयेव।बंदरहिन ला झाडखाल्या पहारा देनला सांगिस 

थंडी को मारे बंदर परेस्यान भय गया। कपकपावन लग्या। एक ला आयडिया 
सूची का झाड खाल्या को पालापाचोरा ना काड़ी जमाकर धगाडी सेकिस त रात बाका 
कट जाये। वोन्‌ दुसरो बंदरहिनला आपलो मन की बात सांगिस। वोकी बात सबला 
पटी। 

सबन्‌ पालापाचोरा जमा करिन। मंग आग कसी पेटावन की एको सब बिचार 
करन बस्या। एतरोमाच उनला चार-पाच जुगनू अंधारी रात मा डोई को वरया आकाश 
मा उडताना दिस्या । बय उडताना उजारो रयरयकन फेकत होता। बंदरहिन ला लगेव का 
इनला धरकन पाला को ढिग पेटाये पायजे। 

सबमा आपलोला स्याहनो समजनेवालो एक बंदर न जोरलक उची उड़ी मारिस 
पर जुगनु पराय गया अना ऊ जोरलक खाल्या पड़ेब। बंदरा चिल्लान बसेव। आवाज 
ऐकताच गारोड़ी की जप उघडी। देखसे त एक बंदरा को पाय ला जखम भय गयी होती। 
रकत बोहत होतो। ऊ उठ नही सकत होतो। तडपत होतो। गारोडी झाड़ खाल्या उतरेव। 
आपलो जवर की मलम लगाइस अना बोला चुपचाप सोवन सांगिस 
दुसरो बंदरहिन पासुन बोला पुरी घटना मालुम भयी। गारोडी उनपर चिल्लायो 
“मुर्खो जुगनू किडा आत, वे उड़ता उड़ता उजारो करत रव्ह सेति। वय धगाड़ी पेटावन 
को काम का नाहाति। तुमी दुय गोटा लेव उनला एक-दुसरो संग जोरल्‌ रगड़ो त आग 
निकले अना पालापाचोरा पेटे। असो सांगकन ऊ वरया झाड़पर चंघेव अना मचान पर 
सोय गयेव। बंदर पर गारोडी की बात कायला मान्‌ सेत?” बै त जुगनूइनकोच मंघ उडी 
मारत रह्मा अना चार का चारही जखमी होयकन झाडखाल्या रातभर बेसुध पड्या रह्या। 

जब्‌ सकारी गारोडी न्‌ बेसुध बंदराइनला कसोबसो जगाइस त उनन्‌ सांगिन का 
““जुगनूइनला धरन अना धगाडी पेटावन को नाद मा आमी असो आपलो बेहाल कर 
बस्या। आमी भूल गया का तुमरो कारण आमी काही खेल देखावनो मा एक्सपर्ट बन 
गया सेजन। लोक आमरा खेल देखस्यानी खुश होसेत, टारी बजाव्‌ सेति अना ५-१० 
रुपया ईनाम देसेति। आमी आपलोलाच विद्वान अना कर्तबगार समज बस्या। एको खरो 
श्रेय त गारोडी ला जासे। आमी त सिरफ सिखाया , बनाया कालाकार आजन।” 

गारोड़ी को तोंडलक एकाएक शब्द निंघ पड्या-मूर्ख त मुर्खच। अर्धशाहाणा ! 
केतरो भी सिकाओ, उनला आपुन कुम्भार बनकर घडो पर 'उलटो घड़ा पर पानी' या 
कहावतच उजागर होसे। मुर्खहिनला सल्हा देनो मा काही अर्थ नही। आपलो समय 
बरबाद करनो से .... 

संस्कृती रव्हसे परिवर्तनशील 


भारतीय वैदिक संस्कृति प्राचीन संस्कृति पैकी एक प्रगत संस्कृति मानी गई से. 
कोनतो बी संस्कृति परिवर्तन बिन अछूत नहीं अना भारतीय संस्कृती बी बोला अपवाद 
नही रहा सकं. रानटी समाज जायकन प्रगत समाज व्यवस्था तयार होनला काही कोटी 
बरसा लग्या रहेत . आपलो वैदिक संस्कृती को इतिहास बी खुप जुनो से. 

यव विषय समजन ला पहिलो प्रश्‍न आपलो पुढं उभो रव्हसे का “संस्कृती मनजे 
काहाय? सोपो उत्तर से-” व्यक्तिशः अना समुदायशः ज्या जीवन पद्धती निर्माण 
करस्यानी अंगिकार करेव जासे अना पुढं पुढं आविष्कार करत वोको मा सुधारना होत 
जासे वा जीवन पद्धती. संस्कृति का भौतिक अना आध्यात्मिक असा दुय भाग सेति. 
जेन्‌ क्रियालक बाह्य विश्व पर बदल घडू सेत वा भौतिक संस्कृती अना जेनं क्रिया लक 
मानुसपर, वोको अंतर्मन पर संस्कारिक बदल घडू सेत वा आध्यात्मिक संस्कृती. 
मानुस पहले आपलो संबंध , निसर्ग संबंध जोडं से, मंग भौतिक गरज पुरी होयेपर बोला 
वोढ लगसे निसर्ग समजन की. निसर्ग का रहस्य जानन की. मंग निसर्ग ला 
घडावनेवालो , बोला चलावनेवालो कोन? येको शोध मा निघं से अना यनं अभियान 
मा बोला तत्त्वज्ञान, देव की कल्पना प्राप्त होसे. याच पुढं जायकन आध्यात्मिक प्रगति 
की वाटचाल बन जासे. संस्कृती को आध्यात्मिक भाग मा धर्म, नीति, साहित्य, कला , 
कानून कायदा , मानवी सद्गुण , शिष्टाचार इनको अंतर्भाव होसे. येन्‌ जडणघडण मा 
मानुस न्‌ विवाह संस्था, आर्थिक संस्था, सामाजिक जीवन व्यवस्था का नियम तयार 
करिस . रिस्ता-नाता का नियम, मर्यादा, कर्तव्य प्रस्थापित करिस. सभ्यता निर्माण 
करिंस. 

समय अनुसार, वैज्ञानिक उपलब्धि अनुसार अना सामाजिक सोच मा परिवर्तन 
अनुसार संस्कृती घडत रव्ह से. संस्कृती अचल नही त चल प्रक्रिया कव्हनो मा काही 
हरकत नही. संस्कृती परिवर्तन साति अनेक गोष्टी कारणीभूत सेति-शांतिकाल , 
युद्धकाल , स्थानांतर, औद्योगिक क्षेत्र, युग बदल , बैज्ञानिक प्रगति इत्यादी . 

कार्ल मार्क्स कसे का - “आर्थिक प्रगती कोनतो बी संस्कृती को प्राण से.” 
आर्थिक प्रगती भई त बाकी की गोष्टी जसी - घरदार, रहन-सहन , कला, धर्म , शिक्षा , 
विज्ञान, आध्यात्मिक ज्ञान की बी प्रगति होसे . बैज्ञानिक प्रगति को आधार पर भौतिक 
संस्कृती की बी प्रगति होसे . 

प्राचीन सिंधु/भारतीय/आर्य संस्कृती का अवशेष हडप्पा अना मोहजंदाडो को 
उत्खलनन मालक मिल्या सेति. युद्ध या प्रलय मा वा तहस-नहस भई रहे असो 
विद्वानलोक इनको मत से. बोला पुढं आर्य इनन्‌ सम्हालिन . ऋषिमुनिइनन्‌ वेद, पुराण, 
उपनिषद, स्मृति, टीका ग्रंथ इनमा शब्दांकित करिन. पूजापाठ, १६ संस्कार को 
माध्यमलक हिंदु समाज को दैनंदिनी जीवन को अविभाज्य भाग बनाइन . जनम पासुन 
त मरनवरी का नियम धरम बन्या. मान्यता प्रस्थापित भई. सनत्योहार , उद्योग, आचार 
विचार, मान-मर्यादा, दार्शनिक दृष्टी मा प्रगति होत चली. समय अनुसार काही 

मान्यता , वेशभूषा , रहनसहन का तरिका , रीतिरिवाज छुट्या त काही नविन रीतिरिवाज 
जुड्या. अज की भारतीय संस्कृती सतयुग , त्रेतायुग , द्वापार युग अना वर्तमान कलयुग 
कालखंड इनको प्रभाव झेलत , परिवर्तन की प्रक्रिया मा घडत प्रगट भई से, भारतीय 
संस्कृती पर अनेक भारतीय अना बाहरी समाज संस्कृतीइन को प्रभाव पड़ी से. 
वर्तमान मा पाश्चात्य संस्कृती, मुगल संस्कृती , द्रवेडियन संस्कृती , जैन संस्कृती , बुद्ध 
संस्कृती की झलक भारतीय संस्कृती मा परिलक्षित होसे . 

'पवारी संस्कृती - पवारी संस्कृती को परिवर्तनशील स्वभाव १६ संस्कार विधि 
विधान अना खासकर बिह्याइनको रीतिरिवाज इनमा दिस पडसे . पहिले को जमानो मा 
वर अना वधू की पायलगनी उन-उन को पैतृक घर्‌ पवारी रीतिरिवाज लक होत होती . 
आता एकच ठिकान पर होसे . पंडित का मंत्र गूंज्‌ सेति, वरवधू एक-दुसरो को गरो मा 
हार टाक्‌ सेत, एक-दुसरो ला मुंदी/अंगुठी बोटं इनमा टाकू सेत, एकढुसरो ला केक 
खवाव्‌ सेत अना नाचत नाचत फोटो भी कहाड्‌ सेत! 

पहिले को जमानो मा बिह्या मा नवरदेव, नवरी बासिंग माथा पर धारन करत 
होता. बासिंग धारनकर राम-सीता को रुप मा अवतरत होता. नवरी को लुगड़ा/साडी 
अना आंगी/पोलका पोषाख होतो . खांदा पर पदर अना चेहरा पर घुंघुट टाकन की प्रथा 
होती. घर को चार दिवारीमाच साज-सञ्जा होत होती. नवरदेव को पंच्या अना 
कुरता/शेरवानी पोषाख होतो. काकन बांधेपर घर बाहेर जानो मना होतो अना 
नवरदेव-नवरी पर अनेक प्रतिबंध होता. आता सब बंधन शिथिल भय गया . बासिंग 
गायब भयेव, पोषाख बदल गया, घुंघट उड़ गयेव, नवरी सजन-धजन पार्लर जासे 
अना नवरदेव बजार मा फिर्‌ से. मंगलाष्टक होयेपर, नवरदेव नवरी फोटो सेसन मा 
रंग सेति, बाद मा नाचं बी सेति. प्रि-वेडीगा विजिट अना फोटो ई-स्क्रिन पर झलक्‌ 
सेति. दिवस बुड़ता की गोधुली बेला अर्धोरात्री आवसे अना बिह्या लगसे . रस्तापर 
बाजागाजा डीजे को ताल पर बरात संग आईमाई मरदमाना , नवरदेव का मायबाप भी 
नाचत नही थकत. आमरा बुजुर्ग सांगं सेति का पहिलो को जमानो मा देवघर मा 
नवरदेव-नवरी को बिह्या पार पडत होतो . ऊ बादमा मोठांगं नव डेरी को मांडोखाल्या 
लगन लग्यो अना आता घर-गाव को सीमापार जवर को शहर मा मंगल कार्यालय मा 
होन लग्यो . ढेंडो गयेब अना रिसेप्शन की चाल आई. पंगत को जेवन गयेव अना बफे 
आयेव. पहिले को जमानो मा अखाड़ी ला नववधू सासुरवाडी आव्‌, देवी पूजा अना 
बान बाट्‌ अना दाम्पत्य जीवन मा पदार्पण होत होतो . आता बिह्या लगेव का दुसरोच 
दिवस सासुरवाडी मा कथा होसे अना दाम्पत्य जीवन सुरु होसे. 

असा अनेक परिवर्तन आपलो संस्कृती मा नजर आव्‌ सेति. गावलक शहर मा 
आवताच चौरी को जाग देव-देवी की नहान मुर्ती, फोटो की पूंजा सुरु होसे . बोहत सा 

१६ संस्कार लुप्त होय रह्मा सेति अना जनम दिवस , बिह्या की सालगिरा, पूण्यतिथि 
का कार्यक्रम जोर-शोरलक मनाया जासेति. आमी आपली मायबोली पवारी मा 
बोलन को बजाय मराठी, हिंदी , इंग्रजी मा बोलन लग्या . पवारी का गाणा, हाना सब 
किताब, आडिओ, व्हिडिओ मा बंद होत चल्या सेति. असोच चलत रह्यो त एक 

दिवस असो आये का पवारी संस्कृती को चेहरामोहरा बदल जाये अना पवार आपली 
पयचान खोय देये. दसरा की महिरी अना मांडो अमावस्या - गुढीपाडवा बी पवारी 
संस्कृतिलक गुम होय जाये , मुहून यहानी उनपर चर्चा करनो जरूरी से। 

१. दसरा की महिरी, आपलो खेड़ा पाड़ा मा अना जवर को शहरहिन मा 
रव्हनेबालो आपलो पवार समाज मा बननेवालो पकवान हरकोनी जानसे। महिरी यव 
विशेष महत्व को पकवान आय जो दसरा सन को दिवस बनसे। मी नहानपन मा आपलो 
डोराईनलक देखत होतो का दसरा दिवस को सकारी आमरो बड़भाऊ आंगपाय धोये पर 
ईरा धरकन खेत जायस्यानी उभो धान की फसल का जठरा-जठरा लोंब्र काटकर वोकी 
पेंडी कहीं न रुकता बसता सीधो घर्‌ नहानांग आंगन मा आवत होतो। बड़भाऊ ला 
देखताच बड़ी भौजी एक हात मा गडवाभर बिहिर को ओलेव ताजो पानी अना दुसरो हात 
मा आरती धरकन आवत होती। बड़भाऊ का पानी लक पायधोयकन माथा पर तिलक 
लगायकन पाय लगू। मंग धान को पेंडी ला कुकु-अक्षता लगायकन पाय लगू। मंग 
बड़भाऊ सपरी पर सतरंजी पर बसकन पेंड़ी ला खोलकन आठ-दस लोंब दुही हथोरी 
लक रगड़-रगड़ चाऊर-बगर सतरंजीपर टाकत होतो। अधली पायली भर चाऊर होयेपर 
उनला बडी भौजी एक पितर को बटका मा सकलकन रांधन खोली मा लिजाय। 

बडीभौजी पहिलेच रांधनखोली अना चुल्हो ला सरायकन, कुंभार घरल्‌ लेयी नवो 
हांडी ला बाहेरलक भीस पोतकन ठेवत होती। चाऊर ला दुय-तीन डाव धोव्‌ । मंग चूल्हो 
पेटाव्‌। हांडी/मल्या ला चुल्होपर ठेव्‌। अरसी को तेल टाककन ऊ गरम होयेपर जिरो, 
मोवरी , कांदा , लसुन, अदरक, धनिया ई. को सिलबाटा लक पिसेव लगदा/पिस्ट टाकू 
मंग नोन (नमक), मिर्ची/तिखो , हरदी/हिरोती पावडर टाकू अना परी फिरावत रव्ह। मंग 
धोया चाऊर टाकेपर उनला परिलक फोड़नी संग मिलाये पर थोड़ो थोड़ो मही टाक्‌। परी 
लगातार फिरावत रव्ह अना चाऊर चांगला सिजेवपर गोड़निंब का हिवरा कंच पाला 
टाकू। पुरो पके पर वा महीकी खिचड़ी बन जात होती। 

मी आजुबाजु को काकाजी , बड़ो-दादाजी को घर्‌ महिरी को बारा मा मालुमात करेव 
त सबन्‌ काही कमी-जास्ती पर जवर-जवर असीच पाक-विधी सांगिन. काही घरहिन मा 
कांदा-लसून , हिवरी मिर्ची ,संभार वर्जित रव्हसे। बोको जागापर काली मिर्च, धनिया 
पावडर टाकू सेत। नोन को जागापर सेंदर्या नोन टाकसेत। मही नही रहेपर दही ला फेटकर 
"पानी मिलायके वोकोमा महिरी बनाव्‌ सेति। 

महिरी सिजेबपर हांडी ला दिवसबुडता देवघर मा चवरी जवर मंडायकर केरा 
(कुड़वा को पाना झाकस्यान शमी को बाक लक्‌ बांध सेती। बादमा वोकोपर कोचई को 
पाना की पाच बड़ी ठेव्‌ सेती। 

मंग देवघर मा हांडी ला हर्दी, कुकू अना चंदन की पाच टिकली लगायकर चवरी, 
महादेव को बोवला अना जगनारायण देव, अग्निदेव ला महिरी संग कोचई की बड़ी को 
नैवेद्य चढाव्‌ सेति। बाद मा देवघर किंवा नहानांग की वहा को सपरी पर सिर्फ घर- 

परिवारकाच लोक जेवन कर्‌ सेती। दुसरो लोकहिनला महिरी-कोचई खानो वर्जित 
रव्हसे। 

पहिले को जमानो मा महिरी संग वाऱ्या मोहुफूल पावडर/राब/गुड़ की गोड़-सुवारी 
(मिठीपुरी) संग नेवेद्य चढावन अना खान की प्रथा होती। एक बुजुर्ग कनलक एक 
अनखी दिलचस्प बात मालुम पड़ी का जेन्‌ घर्‌ , घर को मुखिया अना मरदमाना चुटी 
ठेव्‌ सेति उनको घर्‌ महिरी की हांडी ला कुड़वा को पानाइनलक बाहेरलक बांधू सेती 
अना जे लोक चुटी नही ठेवत बय महिरी की हांडी ला बाहेरलक केरा को पानालक 
झाक्‌ सेती। 

मीन्‌ दुय-चार दिवस पहिले गुगल खंगारेव त मोला मालुम पडेव का महिरी यव 
खाद्य पकवान मालवा, बुंदेलखंड, बघेलखंड मा भी पौरानिक काल पासुन महेरी 
नावलक प्रसिद्ध से। जहान धान की खेती नाहाय बहांन ज्वारी का कनिस आनकन 
ओं जरलक दाना काहाडकन दही अथवा मही मा बनाव्‌ सेति। मी हिंदी शब्दकोश की 
साईट पर गयेव त मोला महेरी को अर्थ - “मट्टा-खिचड़ी ” मुहुन मिलेव। या महेरी 
विशेष अवसर पर घर परिवार, मेहमानी, देवी-नेवेद्य को साती “स्पेशल व्यंजन” 
मुहूनस्यानी बनाई जासे। क्षेत्रीय बोली भाषा को प्रभाव लक महेरी को महिरी अना 
बादमा मयरी अपभ्रंश भई रहे असो लग्‌ से। 

दसरा को दिवस अजकाल समय परिवर्तन अनुसार माती-चुल्हो को जागापर गैस- 
चुल्हो , हांडी/मल्या को जागापर स्टिल को गंज/कुकर मा जुनो चाऊर की महिरी (मही- 
खिचडी) बनाय स्वाद लेसेति। 

महत्व - महिरी को खुप महत्व से। दसरापर धान की फसल कटाई पर आवसे। 
किसान लोक परम्परा अनुसार खेत मा उभरी नबो फसल लक चाऊर/ज्वारी की महिरी 
आपलो पुर्वज अना कुल देवीदेवता ला नैवेद्य अर्पित कर उनला तृप्त करसेति। उनको 
पासुन सुख-समृद्धी को आशीर्वाद लेत प्रसाद मुहुन ग्रहन कर्‌ सेति। 

महिरी को ऐतिहासिक महत्व भी से, आमी मालवा लक दसरा ला महिरी-कोचई 
आपलो कुलपूर्वज अना कुलदेवीदेवता ला नेवेद्य चढावन की प्रथा आन्या सेजन असो 
भी प्रमाणित होसे। 
२. मांडो अमावस्या अना गुढीपाडवा - 

एक डाव मी गुड़ीपाड़बा को दुय-तीन दिवस पहिले गावू गयेव होतो कारण की 
आमरो काक्‌ - बहिण (चुलत बहिण/चचेरी बहन) को गुढीपाडवा ला बिह्या होतो . 

फाल्गुन-अमावस (अमावस्या) को दिवस सकारी देखसु त गाव का किसान आप- 
आपलो घर आंगण मा अना जवर की बांधी मा मांडो टाकन को काम मा दंग होता. 
कोनी गठ्ठा खंदनो मा त कोनी बेरु पाटन परलका खाल्या आननो मा. कोनी गाड़ो 


————————— IIe ञ्चा जज जज 
पवारी सरित्‌ सागर (७१० डॉ. ज्ञानेश्वर टेंभरे 
पशशशिशिशिशिशिशिशिशिशिशिशिशिशिशिशिणशरशिणा > 


जुपस्यानी मोहई की डेरी आननो मा व्यस्त होता त कोनी जाभूर या परसा की डारी 
आननो मा. मी काकाजी ला उत्सुकता लक पुछेव “काकाजी, अज अमावस्या को 
दिवस निंघताच सब कास्तकार आप-आपलो घर अना खेत मा मांडो काहे उबार्‌ सेति ? 
काकाजी न्‌ मुस्कुरावत कहिन” यन्‌ ऋतु मा तेज उन्हारो सुरु होय जासे. पारीव ढोर- 
जानवर जसा-गाई, भसी दुपार मा खुलो आंगण/खेत मा बांधनो उन ला असहनीय , 
उनको स्वास्थ्य ला घातक होय जासे. मुहुन परम्परा अनुसार घर्‌ अना खेत मा यन्‌ 
अमावस को दिवस मांडो उभार्‌ सेति. तब पासून यन्‌ अमावस को नाव मांडो अमावस 
पड़ेव. यन्‌ अमावस ला मराठी लोक सोमवती , मांडोस , मांडवस , दर्ष अमावस्या भी 
कसेती। 

दुसरो दिवस (माडवा/गुढी पाडवा) ला सूर्य उगेवपर मांडो को मोहरा (प्रवेश द्वार) 
को बर्हा कोरो आंगी को कापटो/खन (कपरा) की नहान सी सुंदर गुडिया (गुढी) 
स्थापित कर वोकी पूंजा करन की प्रथा चल पड़ी से. मुहुन यन्‌ दिवस ला गुड़ीपाड़वा 
कसेती . आजकल घर-सपरी को बरन ला भगवी तिकोनी झेंडी (हिंदू ध्वज पताका) 
खोच दसेति। 

काही दिवस बाद नागपुर विद्यापीठ को ग्रंथालय मा डॉ. आ. ह. साळुंके लिखित 
“गढी आणि शंकर पार्वती” किताब पर मोरी अचानक नजर पडी. मोला गुढी को 
रहस्य जानन की इच्छा त जागृत भईच होती. झट वा किताब कहाड़कन बाचन बसेव . 
वहां लिखेव होतो का मानुस न्‌ सर्वप्रथम भगवान को रुप मा आदिशक्ति महादेवी 
पारबती ला माननो सुरु करिस. पार्वती की मूर्ती मुहन कपरा की बाहोली 
(गुडिया/गुड्टी/गुढी) मा साकार करिस . अना गुडीपाडवा को दिवस उची जागा (माड़ी 
या परबत/पहाड/पहाडी वर्ह्मा) स्थापन करन की परम्परा सुरु भई. असी आख्यायिका 
से कि गुढीपाडवा को दिवस शिव संग पारबती को बिह्या पक्को भयेव अना अक्षय 
तृतिया ला मोठो थाटबाट लक सम्पन्न भयो. बिह्या पक्को होन को खुशी मा हिमालय 
परबत पर नव दिवसवरी दूर्गा महोत्सव/जलसा मनायो गयो . मंग वा परथा पड गई। 

पारबती की जन्मभूमि मनजे हिमालय पहाड मनजेच धरती को दुर्ग अना मुहुन 
पारबती को नाव पडेव - दुर्गा. बादमा दुर्गा देवी की मुर्ती जहानवहान 
परबत/पहाडी/टेकडी पर स्थापित कर मंदीर बनावन की परथा चल पड़ी. नवदूरगा 
उत्सव ला परतेक दिवस देवी को नवो रुप की पूंजा होन लगी त यव उत्सव नवरातरी 
कहलायेव. नवमी ला त्रेतायुग मा भगवान राम को जनम भयो त जोरशोरलक 
रामनवमी उत्सब मनावन की परम्परा भी चल पड़ी, असी भी मान्यता से। 


NE =, ड सा ््््ड् 
पवारी सरित्‌ सागर C७३ डॉ. ज्ञानेश्वर टेभरे 
थणपाक?॑टशिशिशिशिशिशिशशिशिशिशशशरशिणा > 


मंग संत एकनाथ क अभंग की किताब मोरो बाचनो मा आई. वहानलक मालुम 
पडेव का पहिलो को जमानो मा लढाई को बेरा रणभूमि परा हिंदू राजा लढाई सुरु होन 
को पहिले एक भाला जमीन मा गाडत होता. बोको टोकपर कोरो आंगी खन की गुढी 
अना भगवो झेंडा बांध कर देवी ला राजा या सेनापति आपलो खुन चढावत होतो, 
अभिषेक करत होतो अना पूंजा आरती होत होती. वोको आशीर्वाद लेयकन युद्ध सुरु 
होत होतो . 

गोंड - आदिवासी गुढिपाडवा ला मांडोदेवी की पूंजा कर्‌ सेति, कारो बकरा की 
बली चढावन की पहिले प्रथा होती. गोंदिया जिला मा गोरेगांव जवर मांडोदेवी को 
पहाड़ीपर मंदिर से . बहान नवरात्री ला मोठी जत्रा भर्‌ से. 


अर्थात्‌ - गुढी ज्या आपुन गुढी पाडवा ला प्रस्थापित कर सेजन वा आमरो अडानी 
कास्तकार इनकी मांडोदेबी त लिख्या पढ्या लोक इनकी दुर्गा देबी आय असो समजनो 
मा काही हरकत नही. 


गुडी पाडवा ला विक्रम संवस्तर तसोच शालिवाहन शके प्रारंभ होसेत। मनजेच 
हिंदू नववर्ष को पहिलो दिवस आय। सम्राट विक्रमादित्य अना बोको नाति शालिवाहन 
को गुडी पाडवा ला राज्याभिषेक भयेव असो काही प्राचीन साहित्य मा माहिती भेटसे। 
भविष्य पुराण अनुसार विक्रमादित्य अना शालिवाहन अग्निवंशी क्षत्रिय परमार/पवार 
राजा होता असो वर्णन मिलसे। एक पौराणिक कथा अनुसार ब्रह्माजी न्‌ गुडी पाडवा ला 
सृष्टि की रचना करिसेस। मुहुन गुडीपाडवा ला अनेक महत्व सेति। गुडीपाडवाला 
साढेतीन मा को एक शुभमुहुर्त मानी गयी से। 

रातरी खुब रोवत होती क दिल भरिसे दुःख तरी 


मोरो घर बाग कौ जाई सुगंध फैलाये वा पुरी 
अज उसिरं खिल उठी दुःख लपाय मनमनी 


नही से फूलन की घाई । दवड़ाये घर-भर खुशी । 


बिचारु कसो मी वोला 
बोको हरदय की व्यथा 
सांगे का खुल के मोला 
आपलो दिल की कथा। 


देखत होतो मी बोला 
पुसत होती वा डोरा 

नजर मोरो पर पड़ता 
हासी खोटो गाल परा । 


असी वा जाईच नही 
गृहिनी की से कहानी 
आपला दुःख छुपाये 
सबला हसावने वाली। 


oe *» ङ्ाक्गद् जज जज 
पवारी सरित्‌ सागर C७३ डॉ. ज्ञानेश्वर टेंभरे 
रप कॉणिणि?॑॑0॑टण॑0शटणणकण्णार * 


(३१) तथ्यहिन बहस - संस्कृति घातक 


घर हो या बाहेर, लोकइनमा बहस करन की आदत बढ रही से. अकसर, 
सोशल मीडिया - फेसबुक, वाटस्‌ अप इत्यादि पर “तु तु” - “मी मी” को तुफान 
आवसे. अजकाल बहस करनो व्यक्ति को स्वभाव बन गई से. युवा बुजुर्ग संग, 
कर्मचारी अधिकारी संग, गिराहिक व्यापारी/व्यवसायी संग बहस करत दिस्‌ सेति. 
एतरोच नही त भाई-बहिन , नवरा-बायको, टुराटुरी-मायबाप , सासु-बोहु , भाई-भाई , 
बहिन-बहिन , दोस्त-भाई को बीच बी बहस छिड़ जासे. मीच खरो- दुसरो झुठो , मीच 
जानकार - दुसरो अनाडी, मीच ज्ञान को सागर - दुसरा ढऊर पानी ल भऱया डबका या 
दूरभावना बढ रही से. मान-मर्यादा , सामंजस , संयम , सहिष्णुता, समज, चूर-चूर होय 
रही से. मुख्य विषय रहेव बाजुला, फालतू क बहसलक आपसी संबंध बिघड़ जासेत. 
बोलचाल बंद होय जासे. द्वेष , शत्रुता आपस मा बढ़ से. 
आधुनिक लोकतान्त्रिक युग मा बोलन को मौलिक अधिकार जब्‌ बहस मा बदल 
जासे त एक दुसरो पर चाबुक को मार पड से अना दुही जखमी/घायल होय जासेत. 
असो मा बहस घातक साबित होसे. व्यक्तिगत अभिव्यक्ती की स्वतंत्रता एक-दुसरो ला 
जोडन को बजाय तोडन को शस्त्र बन जासे . बहस अनादर ला आमंत्रित करसे . 
अजकाल पुस्तकालय मा जायस्यानी अथवा ग्रंथ लेयखन अध्ययन, मनन, 
चिंतन अना विविध विषय को ज्ञान अर्जित करन की ईच्छा नवयुवकइन मा घट रही से 
अना समाचार पत्र, सोशल मीडिया , इंटरनेट क माहितीलाच सर्वेसर्वा ज्ञान समजकर 
बरोबरी को रहो या बुजुर्ग रहो, आपलो तीरकमान लक बाण सोड़ं सेति, अल्पज्ञानी 
लोक बुद्धीजीवीइन पर हावी होसेत. खोटो अहंकार, अनादर अना मौखिक आक्रमण 
युबाइन मा अजकाल उनको स्वभाव बन गईसे. उनला समझे पायजे का जेको संग 
आपुन बहस कर रह्मा सेजन , बोको बिचारहिन मा बी तथ्य छुपी रहे ऊ बोको अध्ययन 
को निचोड रहे, पर आमी आपलोच बिचार ला सत्य मानकर कभी कबी असत्य ला 
सत्य साबित करन उलटो-पलटो बोलू सेजन . नकारात्मक विचार मंडाव्‌ सेजन. आपली 
दुसरोसिन बौद्धिक तुलना अना जीत-हार पर उतर जासेजन. जब्‌ आपुन कोनिको 
अनादर कर्‌ सेजन तब्‌ वोन्‌ मानुसलाच नही त बोको व्यक्तिमत्त्व ला भी नकारं सेजन . 
वोकी ज्ञान साधना पर हातोडा मार्‌ चक्काचूर कर देसेजन . तर्क-वितर्क मा मानुस आपली 
बात तथ्य को आधार पर ठेव्‌ से पर बहस करताना मानुस पूर्वग्रह को शिकार होय 
जासे. बोको दिमाग मा अहंकार जनम लेसे, मी आपली श्रेष्ठता कसी सिद्ध करु यव 
अहम जनम लेसे, अना अनाप-सनाप बोलन बस्‌ से. कभी कबी बहस गारीगलौच पर 


CN SE » O——— अअ ६ 
पवारी सरित्‌ सागर डॉ. ज्ञानेश्वर टेभरे 
थणपाक?॑एणिशिशिशशिशिशिशशशिशिशिशिकशरशिणा > 


बी उतर जासे ! 

यन्‌ युवा स्वभाव-दोष को निराकरण साति जरुरी से मूल्य आधारित घर का 
संस्कार, मूल्य आधारित इस्कुल मा शिक्षा अना बोलन को पयले विषय पर गहरो 
चिंतन. अजकाल युवा शार्ट-कट मार्गलक विद्यार्जन कर डिजीटल माहोल मा 
आर्टिफिसियल इंटेलीजन्स का धनी बनन की कोशिश कर्‌ सेत. आपलो ला पुरो सक्षम 
बनावन को मार्ग सोड, पोस्ट-क्रालिफिकेशन साति जो ज्ञान जरुरी से वोलाच सर्वस्व 
मानकर कुंभार का कच्या घड़ा बनकर रहा जासेत. दुसरो ला कमी लेखस्यानी बोको 
अनादर कर कोनी आदर को पात्र कसो बने ! 

महात्मा गांधी जी न्‌ १९२५ क “यंग इंडिया ” समाचार पत्र मा आपलो लेख मा 
लिखी होतिस - “सिद्धांत बिना राजनीति, मेहनत बिना दौलत, विवेक बिना निर्णय, 
चरित्र बिना ज्ञान, नैतिकता बिना वाणिज्य , मानवता बिना विज्ञान, सद्भाव बिना पूजा 
अना तथ्य बिना बहस व्यर्थ से.” 

अज को युवा कौशल-केंद्रित से पर बोला जब्‌ वरी सद्गुण , सदाचार , सद्विचार, 
सदकर्म की जोड नही मिले, विकास की कल्पना साकार होय नही सकू। मुहुन 
“तथ्यहिन बहस संस्कृती” पासून दूर रवनो वर्तमान समय की मांग से ! ! ! 


BBD 


माय कभी मर्‌ नही 


माय भरी रवसे सदा डोरा मा माय की याद से पिढा-चोकी मा 
माय रवसे डोरा को पानी मा माय की याद से भानीबटकी मा 
रवसे बसी दिल-दिमाग मा भात दार स्याक कढी रायतो मा 
नाहानपन जवानी बुढापो मा। सुवारी बड़ा आटेल अकस्या मा। 


माय दिससे नाक बोठ चेहरा मा समस्या को हल से बस माय मा 
माय दिससे आचरण बिचार मा दुख को निवारण से बस माय मा 
परस्थापित रव्हसे मन मंदिर मा अशांति को इलाज से त माय मा 
पाप पुण्य की विवेकी बुद्धी मा। जीवन को सार छुपी से माय मा। 


माय याद आवसे भूखप्यास मा माय को दुध न देईस यव जीबन 
माय याद आवसे दुःख दर्द मा माय को सिख न बनाइस उत्तम 

मथनी गुंड करसा को पानी मा सफलता विफलता संग रहे माय 
दुध दही मही घीव को स्वाद मा। माय करु मी तोरो चरण प्रणाम। 


——————् SSI क ३ 
पवारी सरित्‌ सागर C७५2 डॉ. ज्ञानेश्वर टेंभरे 
थफाणारशाशारशिशाशणिशिशिशशिशिशिणशॉशशशिणिण > 


(३२) ३ र ) सकारात्मक बनावनो सिको । 


हरेक जन को पारिवारिक , सामाजिक अना व्यवसायिक कार्य क्षेत्र मा आपलाच 
सहकारी, दोस्त भाई अना काही प्रतिस्पर्धा त काही लुक्याछिप्या विरोधी रव्ह सेती। 
वय जाने-अनजाते मा आपला आलोचक बन जासेती। आपलो संदेश पर आपली 
उलटी-पुलटी प्रतिक्रिया देसेती। तिखी प्रतिक्रिया देय आपलो रोश व्यक्त कर्‌ सेती। 
असो बेरा मा मानुस उत्तेजित होयस्यानी अना जेव नही बोले पायजे, ऊ बोल देसे, 
लिख देसे। आपलो ला तुरंत प्रतिक्रिया देनपासुन रोके पायजे। 

जब कोनी तुमरी व्यक्तिगत, वैचारिक या तुमरो कार्यप्रणाली अथवा कार्य की 
आलोचना करसे, तुमरो चरित्र हनन कर्‌ से अथवा तुमरो प्रसारित संदेश की बिना 
आपसी चर्चा करें , समझे - बुझे आलोचना करसे अना जानबुझकर तुमला उत्तेजित 
करन की योजनाबद्ध कोशिश करसे तब्‌ तुरंत जवाब देनो टाले पायजे। आलोचक को 
संदेश साजरो बाचकन, समजकन शांत मनलक प्रेमर नरम शब्दहिन को उपयोग कर 
उत्तर देये पायजे। 

इंटरनेट को जमानो मा लोक जान न पहिचान एक को संदेश पर प्रतिक्रिया देयकन 
आपली मेधावी बुद्धी को तुच्छ प्रदर्शन कर्‌ सेती अना मंग एक दुसरो की नों क-झोंक 
सुरु होय जासे। कभी कभी वा तुमरो परेशानी को कारण बन जासे।अगर तुमला लगसे 
का तुमरो संदेश को गलत अर्थ कहाडस्यानी ऊ तुमरी आलोचना कर्‌ रही से त बोला 
सही अर्थ समजावनो जरुरी होय जासे। अगर तुमरो विचार कोनी ला नही पटत रहे त 
कव्हन को का बाबा आपला बिचार अलग, रस्ता अलग, आपलो रस्ता ल मी चलसू , 
तोरो रस्ताल्‌ लु चल! वादविवाद मा काही अर्थ नही से!!! बेकार प्रतिक्रिया पर 
प्रतिक्रिया देयकन का साध्य होनको से? उलट जे आपला औपचारिक संबंध सेति वय 
ठुट जायेती। कभी-कभी दुसरो की निरर्थक प्रतिक्रिया अनदेखी करनो भी फायदा को 
रव्हसे। त कभी-कभी माफ करनो या मौन धारण करनो भी बेस रव्ह से। 

कोनी तुमरोच कार्यक्षेत्र को सहकारी तुमला विचलित, अशांत, करन की या 
बदनामी करन की उद्देश्य लक जानबुझकर गलत-सलत संदेश टाकसे तब्‌ आपलो ला 
गुस्सा मा आयकन तड़का-फडकी तुरंत जवाब देनोसिन रोके पायजे। शांत मनलक अना 
अभ्यास करकन नरम भाषा मा असो उत्तर देये पायजे का वोको कलुषित मन लोकहिन 
को सामने उघड जाय अना लोकहिन को नजर मालक ऊ उतर जाय। वोकोच बरोबर 
तुमची स्वच्छ खरी प्रतिभा उभर कन सामने आये पायजे। प्रतिक्रिया देन को बेरा 
धिरजलक काम लेये पायजे। सब माहोल शांत होन को बाद आपलो पक्ष ठेय़े पायजे 
सटिक विश्लेशन करे पायजे। अपमानजनक भाषा पासुन उत्तेजित न हो आपली बाजु 
सोज्वल भाषा मा मंडाये पायजे। आपलो संदेश की गरिमा, आपलो प्रति आदर ला 
आंच नही आये पायजे। दुस्मन भी हतेली मलत शांत रय जाये!!! जो दुसरोहिन की 
नकारात्मक प्रतिक्रिया ला सकारात्मक-उर्जा को स्त्रोत बनाये ऊ निस्संदेह सफलता की 
सीढ़ी चढत पुढू जाये। 
पारी सरित्‌ सागर ^ सागर 1७६2 डो.ज्ञाेश्वा्ेभे 

< 


(३३) तु का करसेस दिवसभर! 


आपलो पवार समाज की दुय तीन पीढी ग्रामीण-शहरी संस्कार संस्कृति को 
परिधी मा शिक्षित भई। टुरा नवकरी लगेव का एक दुय साल मा बिह्या होसे। पहिले का 
दुय-तीन साल नवरा-बायको का हासीखुशीलक बित्‌ सेत. मंग टुरु पोटु जनम लेसेत. 
परिवार मोठो होसे. काम बढू सेत. खर्चा बढ़ से. नवरा घरको बाहेर आफिस जासे त 
बायको घर्‌ रव्हसे। सकारी बिस्तर लक उठेव पासुन त रातरी बिस्तर पर पड़त वरी घर 
क काम मा खपी रव्हसे . पर उठेव सुटेब बोला नवरा को एकच टोमना सुननो पड्से - तु 
का करसेस दिवसभर ! 

मोरी पुतनी स्वेता को पाच-सय साल पहिले गौरी संग बिह्या भयेव . दुही बी टेक. 
दुही ला आय टी कम्पनी मा नोकरी, जवाई पूना मा त पुतनी बंगलोर मा. जवाई संग 


पुना जाये पर बोला आपली नोकरी सोड़नो 


कविता अना जवाई राज पुना मा रव्ह सेत। जवाई आय टी नोकरी मा से त कविता 


घरच रव्हसे , गृहिनी को कर्तव्य निभावत! 


पड़ेव. वा ठेट गृहिणी बन गई. मोरी भी टुरी 


मी अना मोरी बायको आमी दुही गये साल 


पूना जवाई-टुरी , नातु-नातिन को मुलाकात 


त ला मुहुन दुय हपता गया होता। आपरो 


पुतनी ला आमीन्‌ खबर कन्या का आमी पूना कविताकन आया सेजन । तुमी आपलो 
सुविधालक भेटन ला आय जावो. संगच जेवन करबिन . इतवार सुट्टी को लाभ उठाबत 
बय दुपारी ११ बजे आया। गप्पा गोस्टी मा कसी बेरा गई त पताच नही चलेव. मंग 
जेवन बस्या. स्वादिष्ट जेवन लक सब तृप्त भया. सोप सुपारी भई. स्वादिष्ट जेवन 
व्यंजन साति आमीन्‌ दुही टुरी इनकी तारिफ का कऱ्या - आमरो जवाई फटदिस्या बोल 
उठेव - अनखी दुसरो काम का से दिवस भर! अना दुही जवाई हासन लग्या ! दुही टुरी 
भी हो-हो कव्हत हासन लगी ! ! ! 

मोरी बायको कसे - नही घरकी स्त्री ला दिवसभर बोहुत काम रव्हसेत. सकारी 
उठकन पुरो घर की झाड़-झड़ाई , चहापानी , नास्ता, टुरुपोटु को आंगपाय धोवावनो , 
दुध, नास्ता करनो , ड्रेस पेहरायकन बक्सा मा किताब-वही , पेन-पेंसिल , टिफिन , पानी 
बाटल देनो अना बिदाई करनो, मंग आपलो आंगपाय उरकायकन जेवन देनो, संग 
डब्बा देनो, पानी बाटल देनो अना बिदाई करनो , मंग आपलो आंगपाय धोवनो , 
पुजापाठ करनो , यतरोमाच कामवाली बाई आवसे . वोकोसिन झाडु-पोछा , बर्तन-भांडा 
मंजायन कन उनला व्यवस्थित ठेवनो अना वोकोबाद कहीं आपलो तोंड मा दुय न का 
घास जासेत. जवर-जवर प्रत्येक स्त्री ला सर्रास बिचारेव जासे का तु दिवस भर घर मा 
का करसेस? दिवसभर केतरा बी काम करो तरी घर्‌ आयेवपर नवरा को टोमना 
आयकनो पडसे- तु का करसेस ? नुसती घरच त रव्हसेस ? 

प्रश्‍न करनेवालोईनला का मालुम का स्त्री को सर्वस्व समर्पण की कसी थट्टा करि 
जासे. बोको कर्तव्य पर कसी टोमना - कुऱ्हाडी घाव कर्‌ से. वोको स्वाभिमान दुखाव्‌ 
से. असल मा घर संभालनो या खुप मोठी जिम्मेदारी से. पर जो पैसा कमाव्‌ से बोला 
लगसे का बुच घर चलाव्‌ से. बायको घर्‌ दिवसभर ऐस आराम कर्‌ से. यव गैरसमज उ 


——————— I+ *» ज़क्फ़झज जज जज३_7ए 
पवारी सरित्‌ सागर (७७० डॉ. ज्ञानेश्वर टेंभरे 
रणाकॉटिणि?॑॑0ट॑ट॑ट॑॑॑टि॑णिरक?णि् > 


पाल्‌ से. रहेव-सहेव दिवस मा घर की स्त्री चाऊरमाका बारिक गोटाका खडा निवड्से. 
भाजी निवड कचरा, सड्यो-पड्यो भाग काटकन फेकनो, मसाला पिसनो अना 
डुकानलक किराना, स्याक भाजी घर्‌ आननो, वारेव चिवडा, घेंघरी, चाकोली , 
अनरसा, साखरपारा, लाडु को नास्ता बनावनो, कपरा धोवनो, उनला प्रेस करनो 
ईत्यादी काम दिवस बुरतावरी पुर्‌ सेत. मंग टुरूपोटु घर आयेपर उनको खानपान, 
होमवर्क करनो। नवरा आफिसलक आयेव का वोला चहापानी अना लगेच रात को 
सयपाक की तय्यारी! 

स्वेता बोली का आमरो बाजुको फ्लैट मा सोनवाने परिवार रव्हसे . सासु-सुसरो 
बी संग रव्हसेती। वा बी बिचारी दिवसभर आटा चक्की वानी गरगर काम करत रव्हसे , 
पिससे , काम करता-करता बोकी दमछक उड़ जासे. खुद का केस नीटनेटका करन बेरा 
नही मिल्‌ तरि नवरा घर आयेपर एखाद दिवस कपरा इनला का बरोबर प्रेस नही भई त 
“तु का कर्‌ सेस दिवसभर” असो टोमना आयकनो पड से. असी सोनवाने बाई सांगत 
होती . 

कविता पुढू बोली का आमरो खाल्या को फ्लैट मा मोरी सहेली सीमा रव्ह से। वा 
बात बात मा एक दिवस सांगत होती का जसो मोरो नवरा तसोच मी बी दिवसभर 
नोकरी कर्‌ सेजन. नोकरी जानको पहिले अना नोकरीलक आवन को बाद मोला सब 
काम करनो पड़ से। नवरा ला एक दिवस मीन्‌ कहेव का जेवन को बाद आप आपली 
भानी बाहेर बोटा पर ठेवन सांगेब काहे का मोला खुप थकान ना बुखारवानी बेकार 
लगत होतो , त नवरा बोल उठेव - “आता मोला घरका भी काम करनो पडेत, असो 
लग्‌ से, तु नोकरी आपलो मर्जी लक कर्‌ सेस”, मी पहिलेच तोला समजाय देयो होतो 
का घर का सब काम करनो पडेत . मी चुपचाप बर्तन ओटापर लिजायो , किचन ओटा, 
डायनिंग टेबल साफ करेव अना बिस्तर पर पड़ी। बिचार करन लगी का “मोला हाऊस 
से त नोकरी कर्‌ सू” अना जोप कब्‌ लगी त पत्ताच नही चलेव . 

मोरी बायको कव्हन बसी - स्त्री या गृहिणी रहो , नोकरी करनेवाली रहो, जवान 
रहो या बुजुर्ग-बुरगी रहो, बोला कामसिन कभीच सुटकारा भेटू नही. अगदी आखिरवरी 
बोला काम पुर्‌ से. पहले नवरा, सासु सुसराइनको काम, मंग टुरा टुरी, बोहुबैदी अना 
बादमा नातुपोतु को काम! बेड बिस्तर, सोफा टेबल कुर्सी नेटनेटको ठेवन को काम, 
दरवाजों , खिड़की का पर्दा व्यवस्थित, साफ सुथरा ठेवनो। बोला आराम नही!!! मी 
देखेव का करोना काल मा बहबेटी घरलक आपलो आफिस काम करत होती। लॅपटाप 
पर काम को टेंशन अना घर को काम को टेंशन , नवरा को टेंशन , टुरुपोटुइनको धिंगानो 
सम्हालता नाक मा दम. वा पागल होय जात होती. पर बोकी कोन्हीला दया माया 
नही.? 

आखिर मा मीन्‌ भी चर्चा मा भाग लेयेव। कहेब का आमरा दादाजी खेतलक घर्‌ 
आवत अना काही अपुरो रहेपर माय ला कव्हत “तु का कर्‌ सेस दिवसभर! नुसती 
घरच त रव्ह सेस !!” त या पुरुष प्रधान संस्कृति आय ! पिढि दर पिढि चलत आय रही 
से! अनपढ़ पिढि पासून त शिक्षित पिढी वरी ! किसान पासुन त नोकरीदार वरी !!! बुरो 
नही मानन को! मुस्कुरावत झेलन को ! ! ! 


पवारी सरित्‌ सागर Coe डॉ. ज्ञानेश्वर टेभरे 
————— ूहॅ्नि अ आय 


कहानी 


इस्कुल मा उन्हारो की सुट्टी लगी, कोरोना को प्रकोप बढेव, बाहेर जानो मना, 
क्रिकेट खेलनो बंद। बाहेर को खानो पिवनो बंद, फिरनो बंद. मोरा दुय नाती चौथी 
अना सातवी का विद्यार्थी। दिवसभर टीवी अना मोबाईल पर कार्टून फिलम देख अना 
खेल खेलकन आखिर दिवस-बुरता उदास होय जासेत। गुमसुम बस जासेत। मी उनकी 
उदासी कसी दूर कर सिकसू यन्‌ बिचार मा डुब गयो। मोरी नजर नहान नाति पर पड़ी 
ऊ आपलो मोबाईल मा राम, सीता, लछमन, हनुमान को चित्र बड़ो गंभीरतालक 
निहारत होतो। मंग उनला रामायण की कहानी पहिलेपासुन त आखरी वरी संक्षिप्त मा 
सांगेव. राम को बनवास , सीता को रावन द्वारा अपहरन अना हनुमान द्वारा लंका दहन 
को विवरण आयकता आयकता वय उदासी लक बाहेर कब्‌ निंघ्या अना प्रसन्न भया त 
पताच नी चलेव। साथोसाथ यन्‌ कहानीलक शिक्षा भी मिली का जो अधर्मलक दुसरो 
पर अत्याचार करसे , दुःख देसे बोको बुरो अंत होसे, बोकी सोनो की लंका जर जासे. 
परिवार मिट जासे. सीता की सहनशिलता अना हनुमान की जानपर खेलकन धैर्य लक 
स्वामी को सेवा मा आपलोला अर्पित करन की सिख मिलू से. यवच से कहानी को 
जादू, कहानी कभी जुनी या पुरातन नही होय. हर उमर मा तसोच हर इस्थिति मा वा 
आनंद देसे. मन प्रफुल्लित कर्‌ से अना काही नवो सिखाव्‌ से. ज्या कहानी मोरो 
बचपन मा मोरो आजा-आजी न सुनाई होतिन वाच कहानी मीन्‌ अज आपलो 
नातिइनला सुनायो! कहानी को परिणाम जसो को तसोच. दिल ला प्रफुल्लित 
करनेवालो , सिख देनेवालो अना पीढ़ी पीढ़ी की दूरी मिटावनेवालो ! कहानी को केंद्र 
इस्थान पर कोनती ना कोनती विषय वस्तु रव्हसे . वन्‌ विषयवस्तु मा अच्छो बुरो को 
संघर्ष रव्हसे . सिख रव्हसे . प्रेरणा देसे . ज्ञान देसे. सुसंस्कार देसे . कहानी सुनावनो अना 
सुननो कल्पनाशिलता ला बढावसे। एक दुसरो की मनोवैज्ञानिक अना भावनात्मक 
इस्थिति ला समजन की संधी देसे. कहानी सुनायो अना सुनेलक चिंता अना डिप्रेशन 
रफुचक्कर होय जासे। मानुस जखम को दुख भूलकर हासन लग्‌ से. बोको मन आनंदित 
होसे। 

मी एक लाइफ सायंस को प्राध्यापक मुहुन सांगू सू. कहानी आयकन को बेरा 
आपलो ब्रेन को भावनाप्रधान एमिगडाला अना यादगार केंद्र हिप्पोपोटामस भाग 
सक्रिय होसेत। ये दुही कहानी को कथानक ला अल्प-याददास्त पासुन दीर्घ - याददास्त 
मा बदल देसेत. जमाकरकन ठेवसेत. कहानी सुनन को बेरा दिमाग मा डोपामाईन 
नावको द्रव्य बढ़ से यव रासायनिक द्रव्य खुशी , आनंद देय मन प्रफुल्लित कर्‌ से. येला 
आनंददेनेवाली हार्मोन कव्ह सेति. कहानी सुनकर टुरुपोटू नकारात्मक सकारात्मक 
बिचार अना उर्जा ला व्यक्त करनो सिखसेत. कहानी तंत्र भी सिख जासेत का बोला 
कसो सुनावनो पड्से। कहानी सुनावनेवालो अना सुननेवालो का मन जुड़ जासेत. रिस्ता 
घट्ट होय जासेत। ७७७ 

टुरी सेत कुंवारी घरं बसी 

ज्वलंत सामाजिक समस्या 
अजकाल मायबाप टुरा-टुरीइनला सिकावन काही कमी नही करत। साजरो 
कान्वैंट्र , इस्कुल , कालेज मा सिकाव्‌ सेती। ट्युशन, ऑनलाइन कोर्स , काउंसिलिंग सब 
कराव्‌ सेती। कालेज को छात्रावास नही रहे त खाजगी छात्रावास या कमरा किराया को 


लेयकन सिकाव्‌ सेती। कपरा लत्ता किताब, लैपटॉप, कुलर, एसी की सब सुविधा 
देसेती। 


आमरो समाज का टुरा-टुरी भी मेधावी बौद्धिकता अना अटुट महत्वाकांक्षा को 
कारण स्नातक, स्नातकोत्तर पदवी लेय रह्या सेत। काही आचार्य पदवीधर भी बन रह्या 
सेत। इन्फॉर्मेशन टेक्नोलॉजी मा त टुरा-टुरी इनकी बाढ़ आय गई से। लोकसेवा आयोग 
द्वारा आयोजित परीक्षा उत्तीर्ण कर आय .ए .एस ., आय .पी .एस., आय .एफ.एस., अना 
बैंकिंग सेवा मा भी चमक रह्या सेत। या गर्व की बात से का अज को घड़ी ला आपलो 
समाज का टुरी-टुरी सब क्षेत्र इनमा खाल्यापासुन त उचो पदइनपर कार्यरत सेती। पर 
दूर्भाग्यपूर्ण ! नोकरी लगे पर आपल्‌ करियर बनावन को धुंद मा उमर कसी बढ़त जासे 
त पताच नही चल्‌। टुराइनको बिह्या बढेव उमर मा होय जासे पर टुरी को बिह्या बेरा 
बोको उमर को वांधा आड़ आव्‌ से। यन्‌ कारण आमरो समाज की ३०-३२, उमर की 
कई टुरी-पोटी कुंवारी बन घर्‌ बसी सेती। 
मुख्य कारण मनजे अज आपलो समाज मा शिक्षित टूरुपोटु २१ पासुन ३० साल 
उमर का होतवरी बिह्या कर्‌ सेत पर उनकी पसंद २१ पासुन २५ साल उमर को टुरी 
रव्हसेती। टुरा अना टुरीइनकी बिह्यासंबंधी मानसिकता मा काफी अंतर से। शिक्षित टुरी 
एन्‌ मानसिकता लग ग्रसित रव्ह सेती का बिह्या होये पर घर-गृहस्थी, लेकरु इनको 
लालन-पालन मा नोकरी छूट जाये , करियर कुंठीत होय जाये।पर असो कदापि नहाय 
बिह्या को बाद दुही एक दुसरो को तरक्की को मार्ग मा ताकत बन जासेती । 
मानव जीवन को सोरा संस्कार माको बिह्या एक महत्वपूर्ण जीवन सम्पन्न अना 
सुखी करन को, बंशवेली ला पल्लवित करन को संस्कार आय अना बोको वरवधू को 
उमर संग संबंध से, आपलो अना आपलो संतान को भविष्य सिन संबंध से, यव 
समझनो युवक-युवती इनला जरुरी से। मायबाप उनला समझावन को कर्तव्य निभावू 
सेती पर टुरी अड जासेती अना बादमा गंभीर समस्या उभी होय जासे। अजकाल की 
नवी पीढ़ी महत्वाकांक्षा , पाश्चात्य जीवन संस्कृति, अना बाहरी दुनिया क चमकधमक 
मा खोय जासे। मानुष अना स्त्री शरीर सौन्दर्य, शारीरिक क्षमता, लैंगिक, जैविक 
विज्ञान सब उमरसिन जुड्या सेती यब समजे पायजे। नवो पीढी को टुरीईनला जमीन पर 
उभो होय भारतीय हिंदु संस्कृति, जीवन शैली को ज्ञान को अहसास होनो, उनकी 
मानसिकता परिवर्तन होनो, जरुरी से। बुजुर्ग पीढ़ी को काम से समय समय पर 
समझावनो अना नवो पीढी न्‌ समझनो। जीवन की घड़ी पुढू चलू से, मंघू नही। मुहुन 
समय रव्हताच सुखी जीवन को अलार्म आयककन सावधान होनो परम आवश्यक से। ! 

